
ÎNTÂMPLĂRILE DIN ACEST ROMAN SE BAZEAZĂ 
PE ELEMENTE ABSOLUT AUTENTICE, CULESE DIN 
VESTITELE DOSARE ROZ ALE POLIȚIEI JUDICIARE. 


PROLOG 


De câteva secunde, tobele, cimbalele şi gongurile se 
întrerupseseră brusc. În sala cufundată în întuneric nu pâlpâiau 
decât luminiţele de la lămpile aşezate pe fiecare masă. 

Deodată se aprinse un proiector, extrăgând din întuneric 
corpul palid şi gol al unei tinere femei ce stătea în picioare pe 
podiumul central. 

— E Stili, şopti Van Heist însoţitorilor săi. Acum să vedeţi! 

Erau patru, aliniaţi de-a lungul barului, în partea cea mai 
întunecoasă a sălii. Patru bărbaţi cum nu se poate mai diferiţi. 
Van Heist era un olandez gras, Albiri Moroi, zis Roberto, un 
francez din Paris care se îmbrăca la Londra, Paul Callari, căruia i 
se mai zicea şi „Marsiliezul”, şi Li-Tyang, un cantonez, patronul 
localului APHRODITE CLUB, un live-show dintre cele mai 
frecventate din Oude Zijds Achterburgwal, celebrul cartier 
fierbinte al Amsterdamului, unde sex-shop-urile, 
cinematografele şi teatrele porno se succedau fără întrerupere. 

Mai adineauri, în timp ce sala de APHRODITE CLUB se umplea 
pentru prima „şedinţă” a serii, barmanul, un bărbat scund cu 
părul atât de spălăcit încât părea decolorat, pusese în faţa 
fiecăruia dintre ei un pahar cu băutură. Niciunul nu se atinsese 
însă de pahar. Aceşti patru domni, aflaţi împreună doar din 
cauza activităţii lor comune - exploatarea viciului în formele lui 
cele mai variate - nu veniseră acolo să bea, să se distreze sau 
să-şi potolească curiozitatea lascivă, ci să discute afaceri. 

Numai Van Heist, garantul localului şi înlocuitorul obişnuit al 
lui Li-Tyang, insistase ca ceilalţi sa asiste la spectacolul pe care 
el îl cunoştea pe de rost iar ceilalţi, din motive diferite, 
sfârşiseră prin a accepta. 

Semnalul unui cimbal răsună agresiv şi prelung. Apoi, în 
liniştea care se lăsase din nou, se auzi o melodie plăpândă de 
flaut, discretă şi uşoară, dar atât de, „acidă” încât agasa dinţii. 

— Da, repetă Van Heist. O să aveţi ce vedea. 

Un murmur de nerăbdare se ridică din rândul publicului, în 
timp ce pe podiumul matlasat, Stili, foarte domol, se ondula în 
ritmul melodiei sacre. 

Era o asiatică foarte tânără, scundă şi delicată, cu nişte sâni 
mici cu sfârcurile ridicate, un pântece plat, coapse lungi şi un 


pubis umflat, total depilat. Părul negru îi încadra faţa 
triunghiulară cu ochi nepăsători 

Din umbră ţâşni fasciculul unui al doilea proiector. Din 
rândurile asistenţei se auzi un murmur prelung, întrerupt de 
strigătele slabe ale femeilor. 

Dinspre tavanul rămas în întuneric, cobora încet, ondulându- 
se sacadat, un piton regal, splendid pătat cu ocru şi bun. 

Tânăra femeie întinse braţele. Reptila îşi ridică capul şi păru 
că ezită. Tânăra o prinse cu amândouă mâinile şi o trase spre 
ceafă. 

Şarpele se lăsă dintr-odată peste ea, făcând-o să se încovoaie 
sub greutatea lui. Dar coada animalului începuse deja să se 
înfăşoare, înlănţuind-o. 

Flautul îşi continua melopeea sfredelitoare - trei note, mereu 
aceleaşi, la limita suportabilului. Stili, arcuită spre spate cu o 
legănare ritmată a întregului corp, părea că dansează cu 
pitonul, al cărui cap ridicat se balansa în faţa ochilor ei. 

Încet, tânără femeie se lăsă treptat pe vine. Printre spectatorii 
din faţă se auzi un murmur. Podiumul începu să se rotească 
foarte uşor, astfel încât toată lumea să-i poată vedea în 
întregime feminitatea exibată impudic, umedă şi trandafirie ca o 
scoică atunci scoasă din mare. 

Şarpele se încolăcise complet în jurul ei, cuprinzându-i talia 
într-o strânsoare monstruoasă, iar lumina proiectorului făcea să- 
i scânteieze inelele marmorate cu plăcuţe din aur. 

Glasul sur al unei tamburine însoțea acum stridenţa 
enervantă a flautului. Două chelneriţe cu rochii lungi, chinezeşti, 
strâns închise la gât dar despicate până la talie, treceau în 
tăcere printre mese cu un alt rând de băutură. 

Pe podiumul pivotant, Stili, cu faţa extatică, lăsa mica limbă 
vibratilă a şarpelui să-i mângâie cu dragoste sfârcurile sânilor, 
apoi obrajii şi pleoapele. 

Aţâţată, o femeie lăsă să-i scape un suspin în tăcerea care se 
lăsase brusc. 

Stili îşi strecură uşor degetele în jurul capului prelung al 
animalului, apoi îl făcu să-i pătrundă în întregime în gură, 
aspirându-l cu buzele rotunjite. 

În fundul sălii, lângă bar, congestionat la faţă, Van Heist tuşi 
Uşor. 

— Acum... şopti el. Acum e cel mai frumos. 


Stili scoase în sfârşit capul şarpelui din gură şi se culcă pe 
spate, cu coapsele uşor desfăcute. Apucă coada tremurătoare a 
animalului şi şi-o introduse în sex, făcând-o să se mişte înainte 
şi înapoi cu un gâfâit ritmat. 

Albin Morel, cunoscut aici cu porecla de Roberto, se uită la 
cadranul luminos al ceasului de la mână. 

Li-Tyang, care stătea lângă el. li remarcă gestul şi îşi întoarse 
spre musafir faţa sa palidă, veşnic zâmbitoare: 

— Nu vrei să vezi urmarea? zise el pe un ton şuierat. După 
aceea va veni o altă fată şi doi bărbaţi... (îşi înăbuşi un mic râs 
necuviincios.) Şi mai e şi un câine... un câine foarte mare. Aici 
oamenilor le place mult... câine mare... 

Roberto dădu din umeri fără să lase să se vadă nimic din 
dezgustul profund pe care îl avea pentru acest gen de exhibiţii. 

— Aşa ceva se face şi la noi, zise el. Şi nu de ieri, de azi. 

Chinezul zâmbea întruna. 

— Cum doreşti, cum doreşti... Acum putem merge în birou... 

Făcu un semn barmanului albinos care se duse să deschidă o 
uşă aproape imposibil de observat în catifeaua care acoperea 
peretele. 

— Pe aici, domnilor, vă rog, murmură Li-Tyang. Pe aici. 

Unul câte unul, cei patru bărbaţi părăsiră în tăcere sala. 


* 
x x 


Claudius Haasen închise încet uşa capitonată cu catifea 
neagră, apoi goli cele patru pahare abandonate într-un recipient 
special, evitând să lovească tejgheaua. De trei luni de când 
comisarul special Van Zwendel, de la brigada Străini şi Imigrație 
a Poliţiei regale olandeze, îl însărcinase pe el, inspector clasa a 
doua, căsătorit, tată de familie şi bun presbiterian, să ocupe 
acest loc de barman la APHRODITE CLUB, învățase cât de mult 
detestau clienţii să fie deranjaţi de cel mai mic zgomot în timpul 
contemplării lor morocănoase. 

Gemetele ascuţite ale fetei de pe podium, care mima de ceva 
timp extazul cel mai disperat, îl făcură să tresară de ruşine. Era 
oare cu putinţă ca Dumnezeu să fi făcut acest gen de creaţie 
după imaginea lui divină? Devenise oare Amsterdamul un 
Babilon, un oraş pierdut, pradă orgiei şi unor moravuri în afara 
naturii? 


Acel şarpe, acel animal scârbos, instrument al lubricităţii, era 
însăşi imaginea diavolului... a demonului din Biblie... Claudius 
Haasen suspină. Ce putea el, o modestă mână de ţărână, 
altceva decât să-şi facă meseria cu conştiinciozitate şi să-şi 
îndeplinească cât mai bine misiunea pe care o primise de la 
superiorul său? 

Numai că, în ciuda aparenţei anodine, misiunea nu era deloc 
simplă. Trebuia să strângă cât mai multe elemente despre 
activităţile clandestine ale lui Li-Tyang, pe care comisarul îl 
considera ca fiind în Olanda veriga principală a unei mari reţele 
care introducea în Europa emigranţi asiatici, bărbaţi sau femei, 
ca să-i arunce după aceea în ghearele prostituţiei. La 
Amsterdam, restaurantele indoneziene, amintire a puterii 
coloniale olandeze, mişunau deja de astfel de indivizi. 

Numeroase localuri - fie că era vorba de „erotik centers”, de 
„agenţii de contact”, de cluburi de masaj, de baruri „vesele”, de 
cabarete sau de /ive-shows - foloseau un mare număr de 
„personal galben” pe care poliţia nu reuşea să-l ţină sub control. 
Natural că o astfel de proliferare nu se datora hazardului şi se 
subînţelege o influenţă exclusivă a lumii viciului, cu corolarul ei 
de trafic de influenţă, de presiuni şi de intimidări... 

Dar Ly-Tyang era o vulpe bătrână, şi Claudius Haasen nu 
reuşise încă să-l prindă cu nimic... Totuşi, era posibil ca mica 
reuniune din seara aceea, care grupa câţiva din marii „boşi” ai 
profesiei, să ducă la unele descoperiri... 

Claudius aşa spera. 

Toba, gongurile şi cimbalele îşi reluaseră hărmălaia. Prima 
parte a spectacolului se terminase. Claudius Haasen alinie pe 
bar vreo treizeci de pahare, le umplu pe jumătate cu cuburi de 
gheaţă, completându-le apoi cu o doză modestă de whisky 
prost, şi ieftin. In timpul pauzelor scurte „fetele serveau din nou 
băutură la mese şi trebuia ca totul să fie pregătit... 

Claudius puse sticlele goale sub tejghea, se ridică şi tresări. În 
faţa barului stătea Angelo, un italian mic de statură, cu faţa 
osoasă şi o privire de ucigaş, care de două săptămâni nu-l mai 
părăsea pe patronul Li-Tyang. 

Probabil că fusese ascuns pe undeva prin sală. Claudius 
Haasen nu-l auzise apropiindu-se. Nu-l auzea niciodată pe 
Angelo când se apropia, căci italianul se deplasa mai uşor decât 
o pisică. 


— Toarnă-mi un păhărel, îi zise Angelo. 

Haasen îi împinse în faţă unul din paharele umplute, dar 
italianul îl fixă imediat cu ochii lui strălucitori. 

— Mă iei drept un tolomac? D'ăla bun şi fără gheaţă 

Fără să răspundă, poliţistul-barman umplu un pahar cu 
McCallan şi începu să lustruiască un vas pentru prepararea 
cocteilului, de care nu avea însă nicio nevoie. 

Bărbatul acela îl  neliniştea. Brigada îi trimisese 
antecedentele. Angelo Tirona nu avusese niciodată de-a face cu 
justiţia olandeză şi era rezident legal în ţara respectivă. Numai 
că făcuse închisoare în Franţa şi era bănuit că asasinase două 
persoane în Germania şi cel puţin trei în Italia. 

De câteva zile Claudius Haasen avea impresia că Angelo îl 
supraveghea. Acum i se părea ca italianul se uita prea fix la 
cutia metalică din spatele barului unde se aflau toate 
conexiunile instalaţiei electrice a localului. 

Cu siguranţă că era numai o părere, dar poliţistului nu-i prea 
plăcea. Bineînţeles, nu exista niciun motiv ca italianul să-şi 
închipuie că ascunsese acolo, printre cabluri, întrerupătoare şi 
relee, mica lui instalaţie personală... 

Specialist în electronică, inspectorul Haasen băgase imediat 
de seamă că localul, barul şi biroul personal al lui Li-Tyang erau 
împânzite cu microfoane, ale căror circuite mergeau spre un 
aparat de înregistrare perfecţionat, instalat într-o încăpere de la 
subsol şi a cărei cheie nu o deţinea decât proprietarul. Claudius 
reuşise să repereze sub podea sistemul central de racordare şi 
branşase acolo circuitul pirat, legat la un magnetofon cu o mare 
autonomie, care se declanşa la impulsurile sonore ale liniei 
principale. 

La trei dimineaţa, ora închiderii localului, Claudius punea pe 
trotuar pubelele pline cu sticle goale. Şi profita de acest lucru ca 
să plaseze şi caseta înregistrată, pe care o strecura într-o sticlă 
de plastic portocalie, foarte uşor de recunoscut de colegul care 
venea puţin după aceea s-o ridice. 

Până acum, acest sistem ingenios nu captase decât 
conversații comerciale normale şi câteva convorbiri telefonice în 
chineză, la care secţia de traduceri încă mai lucra şi acum. 

Angelo Tirone îşi terminase paharul şi stătea acolo nemişcat, 
cu faţa la bar, în timp ce chelneriţele, asemenea unor fantome 
de mătase neagră, veneau să-şi încarce tăvile. Spectatorii din 


sală erau tăcuţi, aşteptând cu o nerăbdare febrilă reluarea 
programului. 

Pentru prima dată Claudius Haasen dorea reluarea cât mai 
repede a programului, căci privirea fixă a italianului îl 
stingherea. 

Arătă cu bărbia spre paharul gol: 

— Mai doriţi unul? propuse el pentru a rupe tăcerea care 
devenea apăsătoare. 

Angelo scutură din cap. 

— Nu. 

În clipa aceea luminile se stinseră şi se auziră câteva acorduri 
de harpă. ltalianul se întoarse la locul lui la fel de tăcut după 
cum venise. 

— De s-ar termina mai repede toate astea... murmură 
inspectorul Claudius Haasen suspinând adânc. 


„Toate astea” se terminară pentru el marţea următoare... 

Ca de obicei, Claudius Haasen îşi făcuse ordine la bar şi 
dusese sticlele goale la pubelele de pe trotuar. Nu mai 
strecurase şi punga de plastic portocalie. Cu o zi înainte scosese 
din cutia electrică magnetofonul ascuns acolo, dar nu putuse 
demonta instalaţia din subsol. li dăduseră un ajutor de barman, 
un asiatic, care se ocupa de aprovizionare, şi Claudius nu mai 
avea nici un motiv să coboare în pivniţă. 

Era trecut de trei dimineaţa când se urcase pe bicicletă 
pentru a se întoarce acasă, undeva pe lângă Prinsengracht. 
Ceaţa aproape se dispersase şi se anunţa o noapte călduţă. 
Traficul era extrem de scăzut la ora aceea iar străzile arătau 
pustii. 

În douăzeci de minute ajunse la locuinţa sa, situată la limita 
cartierelor moderne, lângă canalul, de centură. 

Ca în fiecare noapte, intră în curtea plină de flori şi se duse 
să-şi lase bicicleta în garajul de la subsol. In zori lumina nu 
funcţiona şi Claudius Haasen ezită câteva secunde clipind de 
mai multe ori. 

De aceea abia dacă zări silueta care îi apăru în faţă pe 
neaşteptate. Totuşi înregistră un şuierat uşor urmat de un 
zgomot slab de sticlă spartă. Au fost ultimile lucruri de pe lumea 
aceasta de care şi-a mai dat seama. 


Îl învălui un nor sufocant. Vru să strige, dar niciun sunet nu-i 
ieşi printre buze. Se prăbuşi fără să scoată un geamăt şi din nări 
i se prelingea un firişor de sânge. 

Angelo Tirone trecu peste cadavru fără cea mai mică emotie, 
traversă curtea şi se întoarse liniştit la maşina parcată trei 
blocuri mai departe. În drum se descotorosi de tubul pe care îl 
avea în mână - un tub metalic doar cu foarte puţin mai mare 
decât ambalajul unui trabuc - aruncându-l într-o gură de canal. 
Apoi, înainte de a demara, respiră vaporii-dintr-un mic inhalator 
de buzunar. 

Adineauri îşi ţinuse respiraţia şi nu risca mare lucru. Dar era 
mai bine să fie prudent... 


x 
x x 


Acum era un alt barman în spatele tejghelei mici de acaju de 
la APHRODITE CLUB. Un asiatic. Sala era plină ca în toate serile. 
Puteai să vezi mai ales bărbaţi, dar şi femei care îşi lăsau blana 
de vizon la garderobă. 

O lumină albăstruie se revărsa asupra podiumului încă gol. 
Peste câteva clipe va începe a doua parte a spectacolului. O 
fată, doi băieţi, un câine... în acel cartier al Amsterdamului - 
acest oraş cu două feţe, esențialmente burghez şi în acelaşi 
timp capitală europeană a drogului, a pornografiei, a depravării, 
a sodomiei - zeci de astfel de localuri prezentau spectacole 
asemănătoare. Se făcea noapte. Pe vechile străzi, unde 
Rembrandt şi-a plimbat poate paşii şi fantasmele, prostituatele 
îşi aşteaptă clienţii la ferestre, tricotând sau citind. In cluburile 
de „gay”, homosexualii dansau între ei cu o seriozitate grotescă, 
după ce plăteau intrarea de şase florini. Pe Dam, chiar lângă 
Palatul Regal, drogaţii se lăfăiau întinşi pe jos, ca nişte deşeuri 
pe care niciun măturător n-ar îndrăzni să le strângă. În port, în 
faţa localurilor pentru marinari, o bătrână agita un clopoțel şi 
psalmodiază cu o voce ascuţită: „Dumnezeu vă vede... 
Dumnezeu vă vede...” 

Era primăvară. 


* 
x x 


Exact zece zile mai târziu, într-un birou confortabil de la Quai 
des Orfevres, ale cărui ferestre dădeau spre frunzişul tânăr şi 
fraged al copacilor din piaţa Dauphine, comisarul divizionar Paul 
Charpin termina lectura unui raport trimis de secţia Interpolului. 
Un moment rămase nemişcat, cu sprâncenele încruntate, 
sugându-şi pipa goală, cu un şuierat dezagreabil. Apoi ridică 
capul. 

Era un bărbat masiv, între două vârste - mai aproape de a 
doua - cu un cap mare ca de buldog, cu un ten bronzat, o 
mustață căruntă şi ochii atenţi ai cuiva care, de multă vreme, 
nu-şi mai face iluzii nici despre lume, nici despre contemporanii 
săi. Poate că într-o oarecare măsură era de vină şi postul lui de 
„mare patron” al Poliţiei de Moravuri. 

După un moment de gândire luă iar în mână telegrama 
albastră ce însoțea dosarul şi reciti adresa: 

„Serviciul de Comunicări. 15 aprilie, orele zece şi un sfert. 

Interpol Amsterdam câtre Interpol Paris. Aviz de cercetare şi 
cerere de supliment de anchetă...” 

La prima vedere nu era decât o hârtie oficială, ca multe altele 
care îi treceau zilnic prin mână, şi totuşi comisarul divizionar 
Paul Charpin presimţea că o mare avalanşă de buclucuri îi va 
cădea pe cap peste puţină vreme. Evident, se putea înşela, 
dar... 

Ridică receptorul telefonului de interior şi apăsă un buton de 
claviatură. 

— Pierre? Aici e Charpin. Poţi să vii imedit? Şi dacă Gribovici, 
e acolo, poţi să-l iei cu tine! 


Comisarul principal Pierre Griffon, un tip de cincizeci de ani, 
tare ca stânca, - conducea, în cadrul Poliţiei de Moravuri, un mic 
serviciu aproape autonom destinat rezolvării discrete şi rapide a 
unor afaceri spinoase - aşeză domol receptorul în furcă. 

— Gribo! strigă el spre unul din separeurile în care era 
împărţită încăperea pusă la dispoziţia sa de administraţie. 
Gribo! Vrea să te vadă Divizionarul... Pune-ţi pe recepţie micile 
celule cenuşii! 

Cel interpelat ţâşni din „vizuina” lui ca un arc. Era un om 
scund, cu fruntea lată şi părăsită de păr, al cărui nas lung de 
tapir era constant „călărit” de nişte ochelari de miop cu lentile 
groase. In ciuda acestui fizic cel puţin ingrat, inspectorul Alex 


Gribovici era unul din cele mai bune elemente ale acelui 
„comando special” condus de Pierre Griffon. Gribo se dovedea 
neîntrecut când trebuia să meşterească ceva şi era dotat cu o 
memorie uluitoare care făcea din el un adevărat fişier viu. 

— Ce s-a întâmplat, şefule? întrebă el. 

Pierre Griffon nu trecuse niciodată drept un model de 
amabilitate dar, de când se hotărâse să fumeze mai puţin, 
caracterul lui, şi aşa dificil, nu mai dăduse niciun semn de 
ameliorare. 

— De unde vrei să ştiu! O să vezi şi tu aşa cum o să văd şi eu! 
bombăni el. 

Paul Charpin, care îi aştepta în uşa biroului, le strânse mâna 
cu căldură. 

— Îmi pare bine să vă văd pe amândoi, zise el. Tocmai am 
primit o sinteză de la Interpolul din Amsterdam prin Interpolul 
francez, şi cred că foarte curând o să avem o grămadă de 
treabă... 

Bătu uşor cu palma dosarul de pe birou şi continuă: 

— Aşezaţi-vă, să vă spun cum stau lucrurile... De fapt, totul 
începe cu chinezii... 

— Chinezii? îl întrerupse Griffon. 

— Asiaticii, dacă preferi aşa. Nu e pentru nimeni un secret că 
de câţiva ani buni Europa occidentală este ţinta unui important 
curent de emigrație asiatică. Numai în Franţa sunt între 
cincisprezece şi douăzeci de mii de chinezi veniţi nu se ştie de 
unde, dar care şi-au obţinut viza franceză la Hong Kong. Aşa că 
nimeni nu ştie exact cu ce se ocupă. La Amsterdam, autorităţile 
au fost alarmate de acest fenomen după ce au remarcat 
proliferarea prostituatelor şi homosexualilor asiatici. Olandezii 
au ajuns la concluzia că probabil există o nouă filieră de 
imigrație clandestină foarte bine organizată. 

— Exact, interveni Griffon. Am citit o notă a ministrului în 
această privinţă. Numai că la noi aceşti galbeni nu... 

Paul Charpin făcu un gest. 

— Deocamdată, Pierre, căci ai să vezi urmarea. Inspectorii din 
brigada olandeză de imigrație au pus sub supraveghere în 
ultima vreme un chinez important, pe nume Li-Tyang, 
proprietarul mai multor localuri specializate din cartierul fierbine 
al Amsterdamului. Au instalat un sistem de ascultare şi au avut 
norocul să dea peste ceva interesant. 


— Ce anume? 

— Nici mai mult nici mai puţin decât o reuniune la care au 
luat parte doi „boşi” ai lumii interlope. Paul Callari, zis 
Marsiliezul, care controlează aproape toată prostituţia de pe 
Coasta de Azur, şi Albin Morel, mai cunoscut sub numele de 
Roberto. 

Griffon tresări. 

— Roberto! A trecut ceva timp de când nu s-a mai auzit de el. 
Dar, după câte ştiu, nu s-a băgat niciodată în, prostituție. 

Albin Morel, fost sergent parașutist, dezertor după puciul de la 
Alger, nu avea reputaţia unei lichele ca ceilalţi. Refugiat mai 
întâi în Spania, Morel trecuse după aceea în Italia unde 
organizase, aproape în mod militar, jefuirea caselor de bani ale 
unor bănci, fără ca cineva să-i poată dovedi vreodată în 
întregime vinovăția. După aceea, trăise în Germania unde 
fusese arestat, evadase, se întorsese în Franţa, fusese din nou 
arestat, apoi eliberat în urma unei hotărâri care îl scotea de sub 
urmărirea justiţiei... Şi serialul continua, mereu jalonat cu 
„achitări din lipsă de probe” sau „neurmărire în justiţie”. Lumea 
interlopă îl considera un „om cu greutate”, iar poliţia o „oaie 
neagră”. 

Gribovici, care încă nu spusese nimic, tuşi uşor. 

— Roberto nu se ocupă de prostituție, zise el, dar e prieten cu 
fraţii Zanum. S-au cunoscut în Spania. S-ar părea că a devenit 
„consilierul” lor, dacă înţelegeţi ce vreau să spun. 

Comisarul Griffon dădu din cap. Fraţii Zanum, o familie 
repatriată din Algeria, reuşise, de câţiva ani, să tragă foloase de 
pe urma şantajului şi a intimidării în majoritatea hotelurilor şi 
barurilor dubioase, a caselor de rendez-vous şi cluburilor de 
întâlnire din centrul Parisului, în ultima vreme umbla vorba că în 
sfera lor intraseră şi câteva hanuri înalt specializate de la 
periferie. Erau temuţi în lumea interlopă şi li se zicea „împărații 
curvelor”. 

Cu ochelarii ridicaţi pe frunte, Paul Charpin îşi reluă 
expunerea: 

— După părerea poliţiei olandeze, şi pentru asta ne previn, Li- 
Tyang le-a propus celor doi francezi o asociere. Se oferă să le 
furnizeze un personal asiatic specializat în toate formele de 
prostituție. Nu cere decât un procentaj minim şi, pe de altă 
parte, se angajează să înapoieze o parte din beneficiul 


localurilor pe care grupul lui le-ar putea deschide pe teritoriul 
nostru. Nu cere în schimb decât o acoperire oficială în faţa 
autorităţilor, adică prostituţia recunoscută ca meserie, pentru a 
obţine vizele de intrare ale „personalului” şi o modestă 
contribuţie la cheltuielile de călătorie. Natural, după părerea 
olandezilor, Marsiliezul şi Roberto ar fi acceptat... 

Pierre Griffon ascultase cu multă atenţie. 

— Mada! zise el cu sprâncenele încruntate. Ar trebui să ne 
aşteptăm la debarcarea unui întreg contingent de târfe asiatice, 
lucrând cu preţ redus, ceea ce va duce la o creştere şi mai mare 
a beneficiilor acestor domni. 

Charpin îl aprobă clătinând din cap. 

— Şi ăsta nu e decât un aspect al problemei. Cum „micii 
patroni” şi câteva grupări puternice, precum lyonezii şi 
corsicanii, par a fi fost lăsaţi în afara combinației, în mod logic 
se poate conta pe o reacţie din partea lor. De aici, riscul unei noi 
înfruntări între bandele rivale, ca războiul pe care l-am cunoscut 
în anii şaizeci. 

Charpin părea copleşit de această perspectivă, şi vorbele lui 
Gribovici nu-l înseninară deloc: 

— Într-un fel, remarcă tânărul, situaţia este aproape 
asemănătoare cu cea creată de organizaţia lui Von Aren, atunci 
când a vrut să controleze piaţa viciului în Franţa. Pentru că, nu-i 
aşa, odată intraţi în circuit chinezii... 

Charpin ridică braţul. 

— Nu vorbi de o nenorocire, mai ales că n-am terminat. 
Interpolul din Amsterdam ni-l semnalează în anturajul lui Li- 
Tyang pe un nume Angelo Tirone. De origine italiană dar născut 
în Franţa. După părerea lor, acest tip ar fi un soi de ucigaş 
internaţional, lucrând cu „contract” pentru diferite bande sau 
pentru persoane particulare. În felul acesta ar fi operat în Italia 
şi Germania. Ne cer să facem cercetări în privinţa lui. 

Gribovici îşi luase aerul lui inspirat: 

— Tirone... Tirone.:.. la staţi, zise el cu o voce care prevestea 
ceva interesant. Ar trebui să verific în „catastif”, dar cred că 
acest tip a fost condamnat în Franţa acum câţiva ani. Dar nu 
prea mai ştiu pentru ce... 

— Lasă. Îl întrerupse Griffon, nu e nevoie să te dai iar mare. O 
să cauţi şi o să-mi aduci o notă în dublu exemplar. 

Se întoarse spre superiorul său. 


— Gata, Paul, s-a terminat? 

— Ba nu, răspunse Charpin cu un accent aproape comic. A 
rămas lucrul cel mai grav, mai ales pentru olandezi. Inspectorul 
care avea misiunea să-l supravegheze pe Li-Tyang, un anume 
Claudius Haasen, a decedat brusc în împrejurări bizare. 

— Asasinat! exclamă Griffon. 

— La prima vedere, nu. Un accident cardiac. În fiecare zi, spre 
dimineaţă, Haasen se întorcea la el acasă cu bicicleta. În urmă 
cu trei nopţi s-a dus să-şi pună bicicleta în garaj şi s-a prăbuşit 
la pământ. Nevasta lui a dat peste el câteva ore mai târziu. Era 
mort... 

— Autopsia? întrebă Griffon. 

Charpin dădu din umeri. 

— Nimic revelator. „Atermatoză accentuată a arterelor 
coronariene”, au diagnosticat medicii. Dar cum Haasen îşi 
prevenise şefii că se temea să nu fi fost descoperit tocmai de 
Tirone, s-a procedat la prelevări de organe şi laboratoarele au 
întreprins analize extrem de complicate ale căror rezultate nu 
sunt încă cunoscute. 

Gribovici se încruntase. Griffon se uită la el, dar inspectorul 
rămase tăcut. 

— Asta e toată afacerea, conchise Charpin lovind uşor cu 
palma peste dosar. Deocamdată nu văd ce putem face. Doar să 
prevenim pentru orice eventualitate poliţia de frontieră şi 
serviciile de imigrare... 

Se întrerupse şi suspină. 

— In fine, copii, reluă el, concluzia sună ca vechiul nostru 
proverb: „Un curcan prevenit, face cât doi”. De obicei 
buclucurile ne cad în cârcă fără să fim anunţaţi. De data asta 
avem noroc. Dar ne putem aştepta şi la mai rău. 


Un nor de insecte minuscule dansa în lumina felinarelor şi, 
după toate aparențele, aceasta era singura prezenţă vie pe 
strada liniştită a acelui cartier din Auteuil. Încă nu era miezul 
nopţii, dar începuse deja să se răcorească. 

Ascuns sub un portal, perfect invizibil pentru ocupanţii foarte 
rarelor vehicule, Dede Ţicnitul îşi ridică gulerul de la geaca de 
imitație de piele. Nu se gândea la nimic, doar că i se părea un 
cartier mişto şi că nu era o noapte rea pentru stat în 
ascunzătoare. 

O maşină se apropie în tăcere şi se opri chiar în faţa portalului 
unde se ascunsese el. Se uită la ceas... douăsprezece fix... 
Veniseră pentru el. 

Din maşină cobori un bărbat care se îndreptă spre el. Era mic 
de statură, slab, îmbrăcat cu un impermeabil de culoare închisă. 
Dede Ţicnitul nu-l cunoştea. 

— Tu eşti Dede? 

Necunoscutul avea un accent italian destul de pronunţat. 

— Mda, eu sunt. 

— Spune! 

— Tipul şi gagica au sosit acum o jumătate de oră. Veneau 
dinspre strada Michelangelo. Asta e tot. 

— Bine, zise necunoscutul. Ştii ce ai de făcut? 

— Mda... După ce iese tipul aştept exact două minute, apoi 
urc la etajul trei şi fac treaba. Aveţi cheia şi şmecheria aia? 

Necunoscutul îi întinse mai întâi două chei mici şi plate, apoi o 
armă automată pe care Dede o vâri în buzunar cu o satisfacţie 
vizibilă. 

— Nu e încărcat, preciză necunoscutul. În felul ăsta n-ai să te 
poţi ţine de glume. Nu întârzia. Ştii cum să ieşi din clădire? 

Dede Ţicnitul încuviinţă dând din cap. 

— Mda. Chinezoiul mi-a explicat şi am făcut reperajul ieri 
seară. 

Necunoscutul se încruntă. 

— N-ar fi trebuit. 

Dede dădu din umeri. 


— Nu m-a văzut nimeni. Sunt sigur de asta. Necunoscutul 
ezită o clipă, apoi mormăi: 

— Bine... Şi fără tâmpenii, da? 

Ridicase puţin capul şi Dede îi zări mai bine faţa. O faţă 
osoasă, un nas mare şi nişte ochi negri care străluceau în 
umbră. 

— Da. Zise el. Ştiu. Nu şterpelesc nimic din casă. Nici măcar o 
mandarină... (Rânji, mândru de subtilitatea lui.) Aşa mi-a spus 
mandarinu’... După aia orăcăi la Radio... Caraghioasă chestia 
asta cu orăcăitul la radio, nu? 

Necunoscutul îl fixă cu ochii lui duri. 

— Caraghioasă, sau nu, asta e situaţia. Unde eşti în seara 
asta? 

Dede recită: 

— La bal cu gaşca, la Montrouge. Cinşpe' ar putea să jure, 
chiar şi lăutarii. 

— Bine. Uiţi totul şi-ţi ţii gura. Altfel... 

Dede Ţicnitul îi înfruntă privirea. 

— Pe bune, am înţeles. Nu e cazul să mă dădăceşti. 
Necunoscutul nu răspunse. Îi întoarse, spatele şi se urcă în 
maşină - un Ford Taunus mare care demară imediat. 

— Nu prea e vorbăreţ, gagiu', mormăi Dede. 

Dădu cu nepăsare din umeri, apoi se ghemui în colţul lui şi 
începu să aştepte. 


* 
x x 


Ca totdeauna când făcea dragoste, Irène lăsa lampa de la 
capătul patului aprinsă. O lampă cu abajur, stil rococo - ca de 
altfel mobilierul din întreaga cameră - care proiecta pe pereți o 
lumină difuză. 

Albin Morel, căruia majoritatea prietenilor îi ziceau Roberto, 
întoarse capul să evite acea lumină prea puternică. 

— Te-ar deranja dacă uneori ai pune o lampă mai slabă? 
mormăi el. Asta îmi bate tare în ochi! 

Irène de Mauge râse scurt şi îşi vâri unghiile în ceafa 
amantului ei. Când îi vorbea pe tonul ăsta simţea că se 
topeşte... 

— Ştii bine că-mi place să te văd când facem asta, pledă ea. 


Albin dădu din cap ca cineva care acceptă capriciul unui copil 
prea răsfăţat. 

— Ei da, ştiu! Ca să vezi în oglindă, nu? 

Irène se înfioră. O oglindă lungă, fixată pe perete, în fundul 
alcovului, te lămurea perfect despre gusturile deosebite ale 
tinerei femei. 

Bărbatul îşi aruncă privirea în oglindă şi îi urmări rotunjimile 
corpului. Apoi, cu un zâmbet sigur, de proprietar, îşi puse mâna 
mare şi puternică pe şoldul ei. 

— Mda, zise el cu un’ ton tărăgănat. Eşti o puştoaică 
frumoasă, nimic de zis... 

Complimentul şi mai ales sunetul nonşalant al vocii lui o făcu 
pe tânăra femeie să se lase pe spate. 

— Vino, murmură ea. Oh, vino... 

Dar lui Albin Morel îi plăcea gradatia în dragoste, îşi apăsă 
mâna pe capul cu păr blond şi îl forţă să se încline spre 
pântecele lui... 

— Mai întâi distrează-te puţin... e mai puţin sălbatic. 

lrene întoarse capul şi privirile li se încrucişară în oglindă. 
Ceea ce citi în privirea amantului şi imaginea poziţiei umilitoare 
a propriului ei corp o făcură să cadă în transă. Surâse cu un aer 
de înţelegere, ascultătoare şi complice. Albin o apăsă mai tare 
pe ceafă. Ea se supuse, venind singură în întâmpinarea dorinţei 
orgolioase a virilului ei amant. 

E| se arcui dar ea se lăsă mai grea să-l facă să stea nemişcat. 
Albin simţea rotunjimea tare a sânilor strivindu-i-se de coapse, 
dulcea mângâiere a părului blond pe burtă, atingerea uşoară a 
degetelor ei, urmată în curând de o mângâiere agasantă. Morel 
suspină. Femeia îi căută din nou privirea în oglindă. 

— Îţi place? întrebă ea cu jumătate de glas. 

— Ştii bine, nu? 

Albin, cu privirea fixată pe imaginea erotică din oglindă, se 
lăsa în voia ei cu un calm olimpian şi îşi zicea că era al naibii de 
dotată pentru fantezii „mica doamnă de...” 

O „pescuise”, aşa cum zicea chiar ea, în cursul unei reuniuni 
simandicoase, la Neuilly, mai mult ca să-l necăjească pe tipul 
tânăr cu-care venise decât pentru altceva, şi fusese aproape 
dezamăgit când ea acceptase fără fasoane să „bea un ultim 
pahar” la reşedinţa lui de pe bulevardul Gouvion-Saint-Cyr. 


Tânăra i se dăruise imediat cu o înfrigurare, o impudoare 
carnală şi o violenţă care îl uluise... De altfel, fusese şi mai 
stupefiat când, după ce făcuseră dragoste, cu corpul încă 
cuprins de febră, se lipise de el şi îi murmurase la ureche: 

— ...„Roberto”... iubitul meu Roberto... 

Crezuse imediat că a căzut într-o capcană şi încremenise. 

— Roberto? De cine vorbeşti?... Mă iei drept altul sau îţi baţi 
joc de mine? 

Tânăra femeie tremura de excitare. 

— Nu te nelinişti... Paul (stăpânul casei unde se întâlniseră) 
mi-a spus cine eşti... înţelegi că pentru mine, un bărbat cum eşti 
tu e ceva ciudat... Şi atât de excitant. 

Albin îşi revenise cu greu. 

— Oh, ştii, spusese el în cele din urmă, puţin jenat, nu trebuie 
să-ţi închipui cine ştie ce... Un bărbat ca mine e la fel ca toţi 
ceilalţi... 

Dar nu asta părea să fie şi părerea noii lui prietene care 
ridicase imediat cortina pentru actul următor. 

Astăzi, când această întâlnire, pe care o considerase fantezia 
de o zi a unei femei lipsite de ocupaţie şi puţin isterică, se 
transformase mai mult sau mai puţin într-o legătură aproape 
oficială. Roberto avea mari satisfacţii de pe urma ei. 

Mai întâi fizice, căci nici pe vremea când locuia pe strada 
Morrego, fieful lui de la 16 ani, şi nici mai recent, când se umfla 
în pene în piaţa din Alger cu uniforma lui leopard, nu avusese o 
amantă mai atentă, mai supusă şi mai pasionată. 

Cât priveşte eleganța, toaletele, educaţia, relaţiile, totul era 
de prima clasă, de optsprezece carate. Exact ce-i trebuia unui 
om ca el, ajuns acolo unde îşi condusese existenţa. 

Apoi, şi fără îndoială că acesta era lucrul cel mai important, 
faptul că această femeie de lume drăguță era a lui. li flata 
considerabil orgoliul de fost băieţaş sărac, făcându-l să se 
impună şi mai mult în faţa relaţiilor lui. Chiar dacă, aşa cum îi 
şoptise cu venin la ureche Riton Mângâiosul. Un bătrân codoş 
care studiase la seminar, particula care îl impresiona atât de 
mult nu era decât o fantezie. 

„Sânge albastru, puştoaica ta? Glumeşti, Roberto... E doar 
vrăjeală... Familia Mauge s-a stins de trei secole... Ultimul dintre 
ei a mierlit-o în timpul războiului din Olanda, aşa că, după cum 
vezi, asta nu s-a întâmplat chiar ieri.” 


Dar lui Albin Morel, zis Roberto, puţin îi păsa. Frumoasa Irène, 
cu nasul ei simpatic, obrajii scobiţi - obrajii scobiţi erau foarte 
aristocratici - şi vizonul ei alb, îl făcea să se simtă plin de 
mândrie, când îl prindea de braţ şi mergeau împreună la Elysee, 
Matignon sau la o gală de box... 

Cu faţa întoarsă spre oglindă, Roberto suporta cu deliciu 
excitarea savantă, surprinzând uneori privirea aurie a frumoasei 
sale amante, care urmărea cu o curiozitate avidă efectul 
mângăâierii. 

Roberto simţea că nu va mai putea suporta multă vreme acel 
supliciu plin de tandreţe şi hotărî că era timpul să se poarte ea 
un bărbat. Se smulse brusc din cuptorul catifelat care îl ţinea 
prizonier şi o răsturnă pe spate. 

— Destul cu aperitivele! zise el. 

Dacă s-ar fi lăsat în voia firii lui, care era fireşte altruistă, i-ar 
fi plătit amantei sale cu aceeaşi monedă, dar ştia din experienţă 
că această politeţe n-ar fi fost apreciată la adevărata ei valoare. 
Ei îi plăcea să fie dominată, tratată ca o târfă, fără precauţii sau 
menajamente. 

Câteva minute mai târziu, pe când amanta lui, tremurând 
încă, îşi regăsea încet ritmul respirației, Albin aruncă o privire 
discretă la ceasul de la mână. 

„La dracu, îşi zise el... S-a şi făcut unu şi jumătate!” 

Se ridică şi Irène deschise imediat ochii. 

— Oh, scumpule, murmură ea cu o voce muribundă, doar n-ai 
să pleci chiar acum? Mai rămâi puţin. 

Albin îşi îmbrăcă chiloţii şi maioul fără să întoarcă capul. 

— Nu, i-o tăie el cu un ton categoric. Sunt obligat..; Am 
treabă. 

Irène se ridică, apăsându-şi cu mâna pieptul încă palpitând. 

— Nu... nu e primejdios? 

Faţa lui Albin rămase nepăsătoare. 

— Nu cred... dar nu se ştie niciodată. 

Irène de Mauge nu răspunse, dar o excitație caldă îi înfioră 
corpul... Asta îi plăcea. Primejdia aceea latentă, pe jumătate 
ascunsă, acele întâlniri misterioase în mijlocul nopţii, parfumul 
de aventură... In fond, tot ce îi lipsise în cursul adolescenţei 
protejate şi în timpul căsătoriei prea liniştite şi... natural ratată. 

Acum întâlnise bărbatul care îi convenea, care ştia s-o facă să 
se bucure atât fizic cât şi intelectual: Albin Morel, cel pe care 


presa îl numise altădată „soldatul pierdut”, apoi mai recent 
„licheaua de anvergură”, apoi şi mai recent „regele 
neurmăririlor în justiţie”. Şi pentru asta totul se schimbase în 
viaţa ei de mare burgheză eliberată de toate interdicțiile. Totul 
avea un alt gust. Chiar şi dragostea. Mai ales dragostea. 

Sprijinită cu spatele de pernele de mătase, tânăra femeie se 
uita cu dragoste la amantul ei care se îmbrăca cu o rapiditate şi 
o economie de gesturi ce o încântau, căci asta evoca pentru ea 
o existenţă precară de om hăituit, unde fiecare secundă poate 
să însemne un pericol sau un risc... Da, ce frumos era „soldatul 
pierdut”, „licheaua” ei, cu corpul lui solid, muşchii lungi care se 
mişcau sub pielea bronzată, faţa aspră fără să fie severă şi 
zâmbetul care putea să fie atât de tandru. Dar ceea ce o făcea 
să se topească cel mai mult după el, era privirea ochilor lui 
albaştri, care contrasta atât de frumos cu nuanţa puţin arămie a 
părului. Avea nişte ochi misterioşi, atât de transparenţi încât 
niciodată nu puteai citi nimic în ei şi care o înfricoşau atât de 
„plăcut”. 

— Mă suni mâine? şopti ea tremurând puţin. 

El dădu din umeri. 

— Cum să nu, cum să nu... N-ai grijă. 

In realitate nu avea nimic special de făcut. Voia pur şi simplu 
să se întoarcă acasă şi să se culce la o oră încă decentă, căci a 
doua zi era aşteptat destul de dimineaţă la President, pentru 
şedinţa săptămânală de ultraviolete şi masajul obişnuit. Avea 
patruzeci de ani şi trebuia să înceapă să se îngrijească să fie în 
formă. 

Cu un gest sprinten, dar cu un surâs în colţul gurii, „şterpeli” 
Coltul 38 cu butoiaş pe care îl aşezase pe noptieră când intrase 
în cameră. 

Şi asta era tot o fantezie de-a ei... El care profesional vorbind, 
nu mai avea nevoie, să poarte o armă de ani de zile, şi de altfel 
nu purta niciodată, era obligat să se preumble cu scula aceea 
stânjenitoare când venea la ea. Irène n-ar fi înţeles niciodată ca 
un „om ca el” să nu fie înarmat. 

Se gândi la asta cu ironie şi în acelaşi timp vexat: „e imaginea 
mea de marcă”. Dar observase că acel revolver, aşezat în 
apropierea ei, accentua plăcerea amantei sale. 


Într-o zi, când abia începuseră să facă dragoste, pusese fără 
să-şi dea seama arma pe pat, şi chiar acest simplu gest 
declanşase orgasmul tinerei femei. i 

Roberto îşi îmbrăcă haina de tweed cu o grimasă. In aprilie 
noptile erau încă răcoroase, dar şi asta făcea parte, în ochii 
Irenei din personajul lui... Pentru ea - şi al naibii dacă ştia de ce 
- era nedemn de „o lichea de anvergură” să se încurce cu un 
pardesiu sau cu un trenci imediat ce s-a arătat soarele de 
primăvară. Suspină, Hotărât lucru, femeile erau de neînțeles, 
mai ales femeile de lume. 

Irène se uita întruna la el, cu privirea strălucitoare; Roberto se 
aplecă spre ea, o sărută pe buze şi îi alintă fundul cu un gest de 
rândaş care o făcu să se înfioare de satisfacţie... 

— Pe mâine, scumpule, zise ea suspinând. 

În mod făţiş, şi pentru că era bine dispus, scoase Coltul din 
buzunarul hainei, eliberă butoiaşul, îl examină şi îl bloca din nou 
cu o mişcare foarte expresivă. Piesa revolverului se deplasă la 
locul ei cu un zgomot sec care fu gata s-o facă pe tânăra femeie 
să leşine. 

— Pe mâine, zise el strecurându-şi arma la centură, în fine, 
aşa sper... 

Irène era palidă ca un mort şi, puţin cam sadic, Roberto o lăsă 
cu această falsă incertitudine... 

* 

x x 

În Fordul Taunus. Cu luminile stinse şi geamurile aburite, 
Angelo Tirone se uită la cadranul luminiscent al ceasului, apoi îşi 
întoarse spre spate faţa prelungă. 

— O să meargă bine, le şopti el celor doi bărbaţi de pe 
banchetă. Are o întâlnire mâine devreme. M-ar mira să întârzie 
mult. 

— Cu atât mai bine, mormăi o siluetă vagă, eu am început să 
îngheţ în hodoroaga asta! 

— Eşti plătit şi pentru asta, zise Angelo Tirone cu o voce 
tăioasă. 

Părerea lui era că Fefe Vitti - un calabrez din Paris cu o 
mustață groasă căruia i se spunea Fefe Tiganul, poate din 
pricina tenului închis şi a pleoapelor grele - cam avea dreptate, 
dar nu se gândea, să ţină motorul pornit. O chestie ca asta ar fi 


putut să atragă atenţia curcanilor dacă ar fi trecut o maşină de 
patrulare. Aburul de pe geamuri îi punea foarte bine la adăpost. 
Ba mai aveau şi norocul că era un cartier liniştit. 

— Bun, hotărî el. Plecaţi la locurile voastre, nu se ştie 
niciodată. V-am arătat maşina lui. Mercedesul cenuşiu, a treia 
de unde suntem. Féfé, tu te ascunzi la zece metri, pe partea cu 
strada Parent-de-Rosan, şi-l laşi să treacă. Nu intervii decât dacă 
Paul ratează lovitura. 

— M-aş mira, mormăi Paul Blache, un tip de vreo treizeci de 
ani, cu o faţă rumenă împodobită cu o mustăcioară roşie. Cred 
că ştii cine sunt? 

— D'aia te şi afli aici, replică Angelo cu un zâmbet vag. 

Paul Blache, care fusese cel mai bun trăgător din banda 
stephanezilor, venise special de la Bruxelles la Paris pentru 
această expediţie şi se considera cam vexat că aduseseră un al 
doilea trăgător ca să-l sprijine. 

Angelo îi ghici gândul. 

— Cred că vă fraieriţi, băieţi. Roberto a devenit cineva 
important, dar n-ar fi ajuns unde e dacă n-ar fi ştiut să fie 
bărbat. 

Paul Blache dădu nepăsător din umeri. 

— Toată lumea ştie că s-a ramolit. Nicio problemă! 

— Ramolit sau nu, îi tăie vorba Angelo, ştiţi ce treabă aveţi de 
făcut şi o s-o faceţi, asta e tot. 

— Totuşi o să iasă cu tam-tam. Roberto e destul de cunoscut, 
remarcă Fefe Ţiganul. 

Angelo se uită din nou la ceas. 

— Tocmai d'aia trebuie să meargă totul la fix, zise el. Fefe, ştii 
ce ai de făcut... Tu, Paulo, pleci mâine dimineaţă la Bruxelles cu 
primul tren. Restul lovelelor îţi vor fi livrate acolo, direct în cont. 
Nicio teamă în privinţa asta. Patronii sunt „giorno”, poţi avea 
încredere în ei. Acum duceţi-vă la locurile voastre... 

Angelo cobori puţin oglinda retrovizoare, se uită după cei doi 
bărbaţi care traversau strada pustie, porni motorul şi se deplasă 
uşurel pe strada Michelangelo spre Porte de Saint-Cloud. Nu 
merse prea departe. Parcă Fordul la vreo sută de metri de-acolo, 
închise portiera fără s-o încuie şi se îndreptă spre o cabină 
telefonică pe care o reperase în timpul zilei, oprindu-se la Coltul 
unui zid. 


Ca şi Dede Ţicnitul, şi el fusese puţin surprins de telefoanele 
pe care trebuia să le dea la posturile de radio periferice, dar 
aceasta fusese cerința categorică a lui Li-Tyang, iar chinezul ştia 
el ce face şi de ce. De altfel, cam bănuia el ceva. Galbenii aveau 
felul lor de a lucra, şi după toate aparențele le reuşea destul de 
bine. 

Un moment se gândi la curcanul olandez care îi spiona la 
Amsterdam şi la felul cum i-o făcuse. Aia fusese o lucrătură 
frumoasă. 

II cunoştea pe Li-Tyang de câtva timp şi îi admira metodele. 
Forţa chinezilor consta în faptul că pentru ei fiecare problemă 
avea propria ei soluţie. O soluţie unică care trebuia descoperită. 
După aceea se acţiona la sigur. Teoria asta îl impresionase 
foarte mult, aşa cum îl impresionase şi un alt principiu 
descoperit de el şi care, în câteva cuvinte, suna cam aşa: profit 
maxim, risc minim. 

De aceea, îi plăcea să lucreze cu Li-Tyang. Natural, chinezul 
era şi el doar o rotiţă. Un reprezentant al unei reţele puternice, 
secrete şi absolut nemiloase. 

Dar puţin îi păsa lui Angelo Tirane de asta. Chinezii plăteau 
bine, pentru el era de ajuns. 


* 
xX x 


Din Coltul lui de sub portal, unde răcoarea nopţii începuse să- 
| anchilozeze, Dédé Ţicnitul văzu ieşind din casa aceea 
pricopsită din fața lui, pe bărbatul pe care îl aştepta, un tip înalt 
cu haină de tweed roşu, care fluiera uşor, satisfăcut de el însuşi 
şi de lume. 

Dede îl urmări o clipă cu privirea cum se îndrepta cu un pas 
sprinten de sportiv, în direcţia străzii Michelangelo, apoi urmări 
secundarul ceasului. 

Avea exact 19 ani - dintre care trei petrecuţi la casa de 
corecție - şi îşi făcuse deja o mică reputaţie de om violent care 
depăşise chiar şi pe cea a „bandei de la Porte de Vanves”, 
pentru că îl străpunsese cu lovituri de cuţit pe patronul 
bistroului Malakoff care devenise prea familiar cu curcanii din 
sector. Acestei reputaţii îi datora faptul că se afla acolo în seara 
aceea, nemişcat în răcoarea nopţii de primăvară. 

Marele Pierrot îl „pusese pe treabă”. 


— Ceva uşor, bine plătit şi fără riscuri, îi zisese el înainte de a- 
| prezenta unui asiatic de o anumită vârstă, în biroul poştei de 
pe strada Desnouettes. 

Asiaticul îl dusese la un păhărel, îi explicase despre ce era 
vorba, îi făcuse câteva recomandări şi îi dăduse o mie de franci, 
adică jumătate din întreaga sumă. Dede [icnitul nu-i ştia 
numele... 

După trecerea celor două minute stabilite, Dede traversă 
strada şi intră în casa părăsită de bărbatul în haină de tweed. 
Evită ascensorul, după cum i se recomandase, şi urcă cele trei 
etaje pe scări. 

Pe palier era o singură uşă... Liniştit, Dede alese cu rapiditate 
cheile celor două broaşte şi deschise uşa fără cel mai mic efort. 
Îşi înăbuşi un mic zâmbet şi îşi zise în sinea lui: „E prima oară 
când sparg o uşă fără şperaclu... E mare chinezoiu. Păcat că nu 
am voie să şutesc nimic”. 

Aprinse în vestibul puţin lanterna ca să se poată orienta. 
Asiaticul de la poştă îi dăduse un plan al apartamentului aşa că 
nu putea să se înşele. Fata era probabil în dormitor, iar 
dormitorul la capătul culoarului, după camera de zi şi salonul 
mare. 

Trecu prin camere unde o mochetă groasă îi înăbuşea 
zgomotul paşilor. Se întreba ce putuse să-i facă chinezoiului 
păpuşa de lux care locuia acolo ca să merite s-o „pedepsească” 
în felul ăsta. Da, aşa cum îi spusese Pierrot, „cu tipii ăştia nu 
trebuie să încerci să înţelegi”. 

Oricum, ar fi greşit dacă s-ar fi plâns... Două miare şi o treabă 
cum nu se poate mai la fix! 

Lumina slabă care venea dinspre stradă îi permise să se 
ghideze în salon fără prea mare dificultate, dar pe culoar se 
văzu obligat să se folosească de lanternă... A treia uşă... Acolo 
era. Scoase pistolul gol din buzunar şi apăsă pe clanţă. 

Irène abia aţipise şi zgomotul acela uşor reuşi s-o trezească. 
Se ridică în capul oaselor în patul în care dormea goală, şi 
întinse mâna spre întrerupător. 

— Tu eşti, scumpule? întrebă ea cu o voce încă somnoroasă. 
Ai uitat ceva? 

Aprinse lumina şi i se păru că sângele îi îngheaţă în vine. Un 
bărbat înalt pe care nu-l mai văzuse până atunci, cu părul lung 
şi o faţă de golan, cu o pată în Coltul maxilarului, stătea în 


picioare lângă patul ei, cu un pistol în mână. Irène deschise gura 
să ţipe dar, dintr-o săritură, necunoscutul se repezi peste ea şi, 
în acelaşi elan, o lovi cu toată forţa în stomac. Tânăra femeie se 
sufocă şi avu impresia că e ruptă în două. Următoarea lovitură o 
primi în Coltul maxilarului. Scoase un geamăt slab şi sughiţă, 
Agresorul o mai lovi o dată şi femeia leşină. 

Dede Ţicnitul era puţin surprins. Îşi amintea de ultima 
mardeală pe care i-o dăduse târâturii ăleia de Marina, care nici 
măcar nu dăduse ochii peste cap... Dar păpuşile astea din 
cartierele frumoase n-aveau tărie în ele... 

Tânăra femeie se prăbuşise de-a curmezişul patului, cu ochii 
închişi şi gura întredeschisă... Nu era rea... Trase aşternutul, o 
dezveli complet şi o cercetă din ochi cu interes. Mai bine decât 
destul de bine... 

„O blondă adevărată, pe parola mea!” murmură el văzându-i 
pubisul umbrit de cârlionţi roşcaţi. 

Îşi desfăcu centura din piele fără să se grăbească, o trase 
afară din găici şi o pocni în aer cu un zgomot sec. Apoi, aşa cum 
se înţelesese cu „chinezul de la poştă”, începu să lovească cu 
cureaua corpul acela tânăr lipsit de apărare. 

Venindu-şi în fire din cauza durerii cumplite provocate de 
lovituri, lrene scoase un strigăt înăbuşit. Fără să se grăbească, 
Dede Ţicnitul continuă să lovească, imprimând dungi lungi şi 
violete pe partea de sus a coapselor şi pe pântecele palpitând. 

La a şasea sau a şaptea lovitură Irène leşină din nou. 

„Şi totuşi n-am lovit chiar aşa de tare, gândi Dede. Aş zice că 
primesc lovelele de pomană...” 

Îşi puse la loc centura, dar fără să şi-o încheie. Se uită din nou 
la victimă, apoi la oglinda fixată de-a lungul patului şi se 
strâmbă puţin în ea. Oglinda aceea îl uimea. 

— Nu e rea deloc şmecheria asta, zise el cu voce tare. 
Probabil că e mişto. 

Şi lăsă în jos fermoarul de la blugi. 


* 
x x 


Albin Morel, zis Roberto, păşea liniştit pe trotuarul pustiu al 
străzii Michelangelo, îndreptându-se spre Mercedesul lăsat ceva 
mai încolo, şi se gândea la lucruri vagi. De exemplu „că 
poimâine era duminică şi că îi promisese bătrânei lui mame să o 


viziteze la costisitorul azil unde buna doamnă îşi petrecea zilele 
cele mai frumoase ale unei existenţe care nu fusese totdeauna 
uşoară... Banii, câştigaţi sau nu în mod cinstit, aveau şi partea 
lor bună... Şi Roberto zâmbi, gândindu-se că buna lui mamă - 
care purta alt nume decât al lui pentru că nu fusese niciodată 
căsătorită cu bietul lui tată - avea drept vecină de masă şi cea 
mai bună prietenă, pe văduva unui judecător de instrucţie... 
Dacă stăteai aşa să te gândeşti, viaţa era totuşi foarte plăcută... 

Nu ştiu precis ce anume îl alarmă. Poate urma prea densă de 
sub un anumit portal, sau o siluetă vagă, abia întrezărită. Când 
ai scăpat aşa cum scăpase el de partizanii algerieni, ca şi dintr-o 
jumătate de duzină de războaie duse între bande, chiar şi 
îmburghezit, nu se poate să nu mai păstrezi o anumită 
previziune a primejdiei, încetini pasul şi îşi zise: „Ce caută acolo 
tipul ăla?” Nepăsător, ca unul fără somn care a ieşit să ia aer 
înainte de a începe să numere oile, traversă, şoseaua cu 
simţurile la pândă. 

Între Mercedesul cenuşiu şi maşina garată în spatele ei, 
imposibil de zărit de pe trotuarul pe care îl părăsise, stătea 
ghemuit un om care se ridică brusc. 

Într-o fracțiune de secundă şi în ciuda celor patruzeci de ani, 
reflexele funcţionară din nou, în timp ce un gând fulgerător îi 
trecea prin minte: „Irene... Coltul ...” Datorită fantasmelor Irenei 
era înarmat în noaptea aceea. 

Sări într-o parte, smulgând revolverul strecurat mai adineauri 
la centură pentru a-şi impresiona amanta. Încercă arma şi 
murmură: 

— Dumnezeule! Or să-mi facă de petrecanie! 

Un fulger străbătu întunericul urmat de două detunături, atât 
de apropiate încât părură una singură. 

Roberto avu impresia că i se smulge haina şi îşi dădu seama 
că un glonţ îl atinsese uşor într-o parte, ducând cu el o bucată 
de țesătură. 

Deodată îl cuprinse o furie oarbă, aşa cum crezuse că nu va 
mai simţi vreodată. Făcu un salt într-o parte şi trase şi el, din 
instinct, asupra omului care se repezise spre el cu pistolul în 
mână. 

| se păru că ucigaşul, secerat brusc, se prăbuşea, dar nu 
zăbovi să se convingă şi o luă la fugă, aplecat mult în faţă, pe 


lângă şirul de maşini staționate, în direcţia bulevardului 
Exelmans. 

În întunericul nopţii răsună un zgomot de paşi grăbiţi. Se 
întoarse cu arma în mână dar nu zări pe nimeni şi îşi continuă 
alergarea. Deşi noaptea era răcoroasă, Roberto simţea sub 
cămaşă sudoarea care i se scurgea pe spate. 

Tocmai se apropia de strada Claude Lorrain când văzu 
deschizându-se brusc portiera unei maşini garate în colţul 
intersecţiei. Imediat auzi vocea unei femei cu un uşor accent 
englezesc. 

— Repede! Repede!... Urcă!... Au să te ucidă! 

O fracțiune de secundă Roberto îşi imagină capcana posibilă, 
dar în spatele lui răsună o detunătură şi un glonţ ricoşă pe 
trotuar până la picioarele lui. Undeva se deschise o fereastră şi 
cineva strigă: „Ajutor! Asasinii!” 

Fusese prins la înghesuială. Prins bine de tot. Urcă în maşină 
fără să se mai gândească şi maşina porni. La volan se afla o 
femeie tânără. La lumina slabă de pe stradă zări un profil fin de 
asiatică... Un gând îi trecu prin minte ca un fulger de foc şi ridică 
Coltul... 

Nu avu timp să-şi sfârşească gestul. Ceva îl lovi cu putere în 
moalele capului şi totul dispăru. 

Bărbatul care până atunci stătuse ascuns între scaune îşi 
puse la loc în buzunar măciuca plumbuită. Femeia care 
deschisese fereastra urla întruna. 

— O.K., Kikyo-san, acum şterge-o, zise bărbatul în engleză. 

„Domnişoara  Campanulă” culese delicat cu mâna ei 
înmănuşată Coltul lui Roberto şi îl aruncă pe geamul deschis, 
apoi demară imediat. 


* 
x x 


O senzaţie de sufocare şi o arsură ciudată în partea de jos a 
pântecelui o readuseră pe Irène în simţiri. 

Gemu fără să înţeleagă ce se întâmplă, apoi pricepu cu un 
sentiment intens de oroare. Întins peste ea, apăsând cu toată 
greutatea peste coapsele ei deschise, vagabondul necunoscut 
abuza de ea, o poseda eu forţa, pătrundea cât mai adânc în ea 
cu o brutalitate animalică... 


Ţipă, dar o palmă grea o lovi imediat peste gură. Se răsuci, 
dădu din picioare încercând să scape de acel contact degradant, 
dar golanul rânji, şi Irène îşi dădu seama, după ritmul mai rapid 
al violului, că rezistenţa nu făcea decât să excite şi mai mult 
lubricitatea schingiuitorului ei. 

În ochi îi apărură lacrimi şi se strădui să stea nemişcată, 
suferind fără să reacționeze ultragiul care îi murdărea carnea. 
Durerea loviturilor primite se răspândea în tot corpul şi o făcea 
să geamă fără să vrea. 

Vagabondul se înşelă şi îi zise gâfâind: 

— Vezi că nu e chiar aşa de îngrozitor...? E chiar bine... 
Spune-mi că e bine... 

Irène îşi muşcă buzele. Se gândea la Albin şi la furia care îl va 
cuprinde când îi va spune despre violențele comise asupra ei. O 
va răzbuna, era sigură de asta... 

În clipa următoare, vagabondul se lăsa să cadă peste ea cu un 
mârâit de animal satisfăcut. 

Irène răsuflă uşurată, dar supliciul ei nu se terminase, întins în 
continuare peste ea, vagabondul îi lipi din nou mâna la gură şi îi 
înfundă pe jumătate faţa în perna moale. Crezu că vrea s-o 
sufoce şi se zbătu. Încercând să muşte mâna care îi astupa 
gura, dar greutatea lui îi paraliza mişcările. 

Deodată o durere fulgerătoare şi cumplită îi străbătu pometul 
şi simţi că îşi dă duhul. Dede Ţicnitul îi tăiase de două ori 
obrazul cu o lamă ascuţită, marcându-i carnea fragedă a feţei 
frumoase cu un stigmat infamant. 

Agresorul îşi privi o clipă victima care hohotea domol, agitată 
de tremurături nervoase, apoi clătină din cap. 

— Ar trebui să te răzbuni pe chinezoiul tău, zise el cu un fel de 
milă în glas. 

Apoi îşi încheie pantalonii şi părăsi încăperea, după ce smulse 
firele de telefon. 

Aprinse luminile în salon fără să se jeneze de data asta, apoi 
în camera de zi. Uitându-se la obiectele luxoase care mobilau 
apartamentul. O statuetă superbă de alabastru, reprezentându-l 
pe Buddha aşezat în poziţia lotusului, îi atrase în mod special 
atenţia. Se apropie de ea. În palma întinsă a Divinului, după cum 
era obiceiul, se aflau trei-patru monede de aur... 

— Drace! bombăni el. Mare păcat! 


Suspină şi se îndreptă spre vestibul. Dar tentaţia era prea 
mare. Se întoarse şi luă două monede pe care le vâri în buzunar. 
Faţa Preafericitului surâdea cu blândeţe. Dede [icnitul îl 
mângâie pe cap. 

— N-ai să spui nimic, moşulică, nu-i aşa? şopti el. 


* 
x x 


Angelo Tirone se instalase în cabina telefonică atât ca să-şi 
justifice de bine, de rău, prezența insolită în acel loc aproape 
pustiu, cât şi să-i fie la îndemână când va auzi ceea ce spera că 
va auzi. Şi în acest scop lăsase uşa cabinei deschisă. 

Şi totuşi, cu toate că se aştepta, zgomotul foarte clar al 
împuşcăturilor îl făcură să tresară. 

Le numără fără să vrea. Mai întâi două, foarte apropiate, apoi 
o alta, cu o sonoritate diferită, câteva secunde mai târziu... Asta 
era. Paulo făcuse începutul şi Fefe îi dăduse lovitura de graţie. 

Strecură cu rapiditate în aparat monedele pe care le ţinea în 
mână, ridică receptorul şi formă pe cadran numărul unui post de 
radio periferic. 

Îi răspunse o voce blândă cu sonorități încântătoare: 

— Europa 1, bună seara... 

Angelo Tirone apropie receptorul de gură. 

— Aici Telefonul Roşu, zise el fără măcar să încerce să-şi 
ascundă accentul italian. Vă anunţă că Albin Morel, regele 
neurmăriţilor în justiţie, a fost, omorât pe strada Michelangelo... 

Şi imediat închise. 


* 
x x 


Dédé Ţicnitul închise liniştit uşa aprtamentului, încuie ambele 
broaşte şi verifică clanţa mare din cupru lustruit. 

Palierul etajului trei, ca întreaga casă de altfel, era tăcut şi 
liniştit. „În definitiv - îşi zise el - tânăra doamnă n-a răcnit prea 
tare şi, oricum, în «barăcile» astea pentru bogătani pereţii erau 
destul de groşi ca să înăbuşe zgomotele.” 

Aşa cum îi recomandase „chinezul de la poştă”, Dede urcă 
fără să se grăbească scara până la etajul şase. Făcuse o 
recunoaştere a locurilor şi apucă fără să greşească pe unul din 
culoarele care ducea la camerele servitorilor, deschise o uşă 


vopsită într-un gri murdar, cobori scara de serviciu plină cu 
desene obscene până la primul etaj, acolo o luă pe un alt culoar, 
deschise o altă uşă care dădea într-un fel de galerie exterioară, 
cobori o scară de fier care ducea într-o curte mică, escaladă un 
zid şi se pomeni într-o altă curte care dădea în altă stradă. 

„Ce chestie - îşi zise el. Dacă toate spargerile ar merge ca 
asta, aş ajunge repede milionar.” 

Apucă pe stradă, făcu la dreapta, apoi din nou la dreapta. În 
depărtare răsună o sirenă a poliţiei, dar nu-i dădu nici o 
importanţă. Acum ajunsese pe Avenue de Versailles unde îşi 
lăsase motocicleta. Dar, înainte de a urca pe ea, pătrunse în 
cabina telefonică de la marginea trotuarului şi formă numărul 
care îi fusese indicat. 

— RTL, bună seara. Vă ascult, veni imediat răspunsul. 

— Strada Parent-de-Rosan, zise el foarte repede, la numărul 
16, etajul trei. O bogătană a avut nişte necazuri... Puteţi să 
chemaţi şi curcanii că eu n-am timp... 

Şi închise râzând, fără să aştepte vreun răspuns. Ultima parte 
a frazei era „băgată de el”, cum zicea marele Pierrot. Oricum 
curcanii ar fi fost anunţaţi, aşa că mai devreme sau mai târziu... 


* 
x x 


Roberto întredeschise pleoapele. O durere sfredelitoare plecă 
de la ceafă şi se răspândi de-a lungul vertebrelor. Un moment se 
întrebă ce i se întâmplase, apoi îşi aminti totul... Ambuscada, 
împuşcăturile, fuga, maşina... 

Işi dădu seama că fusese lovit pe la spate şi că era întins pe 
un fel de covor, între cele două banchete ale unui vehicul care 
mergea destul de repede... Nu făcuse nicio mişcare. Îl durea 
capul şi îi venea să vomeze, dar leşinul lui fusese fără îndoială 
de scurtă durată. 

Işi zise în gând: „O măciucă... m-a lovit destul de tare...”. 
Apoi: „Trebuie să mă cărăbănesc de-aici...” 

Rămase nemişcat, conştient că cei care îl răpiseră, o femeie 
cu o faţă asiatică şi cel care îl lovise, nu-şi închipuiau că putuse 
să-şi vină atât de repede în simţiri. Poate că asta era şansa lui. 

Maşina îşi încetinea viteza, oprea, pornea din nou... Erau deci 
tot în oraş. 


Roberto aşteptă să i se potolească bătăile inimii şi întoarse 
imperceptibil capul. Dâre de lumină treceau cu repeziciune, 
înghiţite imediat de zone de întuneric. Işi dădu seama că cel 
care îl lovise se instalase pe scaunul din faţă, alături de femeia 
de la volan.: 

Roberto gândea rapid, încercând să lege între ele ideile care îi 
treceau prin minte. Probabil că în ultimele zile făcuse mai multe 
greşeli, dar cei care îl răpiseră făceau şi ei una închipuindu-şi că 
îl scoseseră din luptă cu o simplă lovitură de măciucă. 

Se târî câţiva centimetri şi îşi eliberă braţul prins sub corp. 
Existenţa aventuroasă pe care o dusese din totdeauna îi dicta 
calea de urmat: să nu se lase doborât şi să acţioneze. Să 
acţioneze cât mai repede cu putinţă. 

Cei doi ocupanţii ai maşinii erau tăcuţi, dar avea impresia că 
bărbatul se întorcea să se uite. Rămase nemişcat cu simţurile la 
pândă. 

„O să fie greu”, îşi zise el. 

Vehiculul îşi micşorase din nou viteza. Roberto mişcă puţin. 
Sclipirile ritmice ale unui girofar lumina cu regularitate 
geamurile... O ambulanţă poate, sau o maşină a poliţiei. 

Nu mai ezită. Apăsă pe clanţa portierei dinspre stradă 
gândindu-se: „O şansă din două...” Portiera se deblocă. 

Se încordă şi ţâşni, aşa cum făcuse când sărise prima dată cu 
paraşuta, pe terenul de antrenament de la Pau, înainte de a 
pleca în Algeria... 

Maşina se deplasa în continuare cu viteză scăzută. Cu toate 
astea şocul fu puternic. Se rostogoli cu un reflex al tuturor 
muşchilor care îl uimi. 

Îi revenea în minte tot trecutul. Zona de paraşutare din 
munţi... prietenii... partizanii care trăgeau... 

O luă la fugă pe şosea, în zig-zag. Era într-o stare în care 
aştepta fără să ştie ce. Glonţul poate, care avea să-i oprească 
elanul şi, în acelaşi timp, începu să-şi dea seama de ce se 
petrecea în jurul lui... „Convoiul excepţional” care bloca 
bulevardul Mareşalilor, încadrat de maşinile de serviciu cu 
girofarurile lor... Nişte oameni cu căşti galbene care descărcau 
batiul unei macarale gigant... maşina răpitorilor blocată între 
alte maşini... 

Natural, nimeni nu va îndrăzni să-l urmărească de faţă cu 
atâţia martori... 


Se gândi că în Algeria colegii îi porecliseră „Baraka” din cauza 
norocului său... Acest noroc era şi azi de partea lui. 

Sări literalmente pe trotuar şi se fofilă în spatele unui şir de 
camioane, apoi se uită în jurul lui. Firma unei cafenele mari din 
Coltul bulevardului îi indică locul. Se afla la Porte de Vilette... 
Ceva mai încolo strălucea luminile unui şir de taxiuri libere. 

Incetini pasul. Evident, răpitorii îşi dăduseră seama că fugise. 
Poate că îl urmăreau de pe partea cealaltă a bulevardului... 
Dădu din umeri... Norocul... baraka... 

Deschise portiera primului taxi. Şoferul, un bătrânel cu şapcă 
în carouri, nici măcar nu se întoarse, mulţumindu-se să întrebe: 

— Încotro? 

— Strada Dupont-des-Loges, zise Roberto. Arondismentul VII. 

Maşina demară. 

* 


x x 


La Hong Kong erau orele zece dimineața.. 

Intr-una din camerele reședinței sale cocoţată pe coastele 
colinei Victoria, Wong Lee dormea încă. Se culcase foarte târziu, 
sau mai curând foarte devreme, căci prietenul său Tsai Cheng, 
care controla aproape în totalitate producţia de cauciuc din sud- 
estul asiatic, dăduse ieri un banchet. Un banchet cum îi plăcea 
lui Wong Lee, cu veselă din faianţă fină, feluri de mâncare 
delicate şi numeroase, toasturi, cântece interminabile şi mai 
ales „floricele” abia ajunse la pubertate, dar care ştiau deja atât 
de bine să producă plăcere bărbaţilor bogaţi şi puternici. 

Wong Lee se distrase bine şi băuse şi mai bine. Când servitorii 
îl aduseseră acasă în yamen-ul său, Wong Lee era atât de beat, 
încât îşi bătuse şi alungase concubina preferată înainte de a se 
prăbuşi în patul ei, înconjurat de simboluri benefice, unde 
adormise imediat. 

In cursul acestei seri agreabile nu se gândise nici măcar o 
secundă la lecţia sângeroasă aplicată din ordinul lui, într-o 
îndepărtată ţară a occidentului, smintitului care, după ce 
acceptase propunerile interesante ale consorţiului, căruia aici i 
se spunea „Şarpele Albastru”, făcuse marea prostie să rupă 
contractul... 


În seara aceea de vineri, în apartamentul lui din Montmartre, 
puţin cam prea mare de când rămăsese văduv, comisarul Pierre 
Griffon, sătul de programul tâmpit de la televizor, se dusese 
devreme la culcare. Şi luase în mână o carte, el care nu citea 
prea des - Răsturnarea de Vladimir Voikov. 

— E un fel de roman de spionaj, îi spusese bătrâna verişoară 
Mathilda, care avea o librărire pe strada Mont-Cenis. la-l, te va 
distra. 

Aşa că în seara aceea, deschisese cartea, foarte hotărât să 
parcurgă câteva pagini „ca să adoarmă”. 

Şi tocmai o închisese, aproape la orele trei dimineaţa, cu 
capul încă atât de plin de vis, de zgomot şi de furie, încât nu mai 
avusese niciun chef să mai doarmă. 

Bombănind că „asta nu mai era totuşi pentru vârsta lui”, se 
hotărâse în final să deschidă radioul. 

Şi atunci auzise flash-ul informaţional. „Conform unei 
informaţii primite de centrala noastră, Albin Morel, zise Roberto 
şi cunoscut drept „regele neurmăririlor în justiţie „, ar fi fost 
doborât de focuri de revolver în cartierul Auteuil. La faţa locului, 
reporterul nostru a aflat că un alt bărbat fusese împuşcat pe 
strada Michelangelo fără ca identitatea lui să fi fost încă 
stabilită. Tot cartierul este actualmente blocat de poliţie. Vă 
vom da amănunte imediat ce vom primi...” 

Pierre Griffon se ridică imediat. 

„„Roberto murise... încerca o senzaţie curioasă. Roberto... 
Această poreclă reprezenta pentru el o veche amintire datând 
de aproape douăzeci de ani... O amintire de care nu reuşise 
niciodată să-i fie ruşine, chiar dacă azi n-ar mai face ce făcuse în 
ziua aceea. 

_ — Ei bine, asta e, zise el cu glas tare. Charpin avea dreptate. 
Incepe corida! 

Ridică receptorul telefonului de pe noptieră şi formă numărul 
comisariatului de la Auteuil. Era ocupat. Formă din nou. După 
vreo zece apeluri îi răspunse o voce exasperată. 

— Auteuil 16. Ascult. 


— Aici comisarul Griffon de la Moravuri. Ce e adevărat în 
povestea asta cu Roberto? 

— Citiţi mâine în ziare... 

— Vă spun că sunt de la poliţie. 

— Bine, nenişorule, lasă că vă cunoaştem noi pe voi ziariştii! 
Toţi nişte miştocari! Am mai înghiţit noi păcăleala asta! 

Griffon simţi că se sufocă. 

— Fir-ar... dacă-ţi spun... 

Celălalt închisese deja şi Griffon, cu bluza de la pijama 
descheiată şi receptorul în mână, rămase buimăcit şi roşu de 
furie. 

— Să vezi ce „nenişori” şi ce „miştocari” o să le trag eu tipilor 
astora! bombăni el. 

Formă plin de furie numărul de-acasă al inspectorului Lionel 
Savary. A doua piesă rară din acel „comando special” condus de 
el. La capătul celălalt al firului soneria răsună îndelung într-un 
apartament gol... 

— Din ce în ce mai bine, mârâi comisarul. Domnul doarme 
prin străini, aleargă după fuste şi onorează damele când 
Roberto e împuşcat şi între bande reîncepe războiul... Frumoasă 
echipă mai am! Noroc că mai sunt şi eu! 

Se ridică hotărât şi se vâri sub duş fluierând uşor, aproape 
fericit de acea noapte albă care îl întinerea. 

Se îmbrăcă în grabă şi cobori să-şi ia maşina personală din 
garaj. 


Reporterul de la postul periferic nu minţise şi o mare animaţie 
domnea în cartierul liniştit de la Auteuil. Cu faţa la comisariat, 
două minicaruri ale poliţiei, trei maşini piuitoare, o 504 cu 
antenă şi furgoneta cenuşie care era numită „dricul” sau „coşul 
mierliţilor”, aproape că barau bulevardul. Gardienii în uniforme 
împiedicau vreo cincizeci de curioşi, majoritatea în halate de 
casă, să se apropie prea mult. 

Pierre Giiffon îşi gară maşina R 16 pe bulevardul Exelmans, îşi 
croi drum prin mulţime şi îşi arătă legitimaţia unui gardian care 
încerca să-l oprească. Interiorul postului de poliţie semăna cu un 
furnicar spart de un copil. La intrare, Pierre Griffon se ciocni pur 
şi simplu de comisarul principal Roche, zis Beaubois, şi de 
reprezentantul poliţiei judiciare, Argelas, de la Brigada de 
omucideri, care, având în vedere rivalitatea - şi cuvântul era 


prea blând - dintre serviciile lor, nu părură prea încântați că îl 
întâlnesc acolo. 

— Tu mai lipseai! exclamă Roche cu un ton arogant. Ai venit 
să adulmeci stârvul? Dar să nu-ţi faci iluzii. N-ai niciun os de ros 
în treaba asta! 

Griffon nu se supără. 

— Eram în maşină, zise el cu acea rea credinţă cumsecade 
care îi era specifică. Am auzit la radio. Şi atunci am venit să 
arunc o privire... Nu dispare în fiecare zi un Roberto de pe lumea 
asta! 

Argelas începu să râdă. 

— In privinţa lui Roberto, comisare, ai dat-o în bară cu 
dispărutul de pe lumea asta! 

Comisarul Roche îşi fulgeră subordonatul cu privirea, dar era 
prea târziu. 

— Cum aşa? zise Griffon cu un aer inocent. Păi la radio... 

Roche, zis Beaubois, îi tăie vorba: 

— Mai bine să-ţi spun imediat, pierdem mai puţin timp. Cei de 
la radio s-au înşelat. A fost un cadavru pe strada Michelangelo, 
dar nu era vorba de Roberto, asta e tot. 

— In mod ciudat, Griffon se simţi uşurat. Nu pentru că ar fi 
avut o simpatie deosebită pentru „regele neurmăririle în 
justiţie”, ci pentru că spera să se fi înşelat în concluziile trase. 
De aceea, întrebă cu oarecare detaşare: 

— Cine era? Un client de-al vostru? 

— Într-un fel, zise Argelus. Paul Blache. 

— Stephanezul! 

— El însuşi. A încasat un glonţ sub bărbie care i-a ieşit prin 
ceafă. Calibru mare... Nu arăta prea drăguţei. 

— Ei bine, zise Griffon cu un zâmbet vag, l-aţi regăsit în sfârşit 
pe stephanez. Vedeţi bine că totul e cu putinţă. 

Roche dădu din umeri cu un aer încruntat. 

— Vino, îi zise subordonatului său. Noi avem treabă! 

Pierre Griffon, cu mâinile în buzunarele trenciului, îi privi cum 
se îndepărtau spre maşina lor cu antenă. Zâmbea, încântat de 
„Mica lui frază”, căci Paul Blache, recidivist, cu domiciliul 
interzis în Franţa, evadat de la Baumette, era căutat pentru 
omor, de cel puţin trei ani de oamenii divizionarului Paccini, 
şeful Poliţiei Omucideri. 


Griffon dădu şi el din umeri. Oricum, „colegii” aveau dreptate. 
Nu era nimic interesant pentru el. Nici pentru „Moravuri”, în 
această reglare de conturi. Se deranjase inutil. Gândul acesta îl 
făcu să simtă oboseala nopţii albe. Căscă... 

La post agitația se calma. Duba plecase spre morgă cu 
rămăşiţele pământeşti ale lui Paul Blache, stephanezul. Doctorul 
legist se întorsese acasă şi fotografii de la Identitate îşi 
strângeau catrafusele. Afară, grupurile de curioşi se împrăştiau 
încet, comentând evenimentele din timpul nopţii. 

O frază spusă cu voce tare de un bărbat între două vârste, 
care perora între două vecine în capot, atrase atenţia lui Pierre 
Griffon care mergea în apropierea lor. 

— Poliţia, doamnă! Dar nu-şi face meseria! Eu am telefonat la 
post şi nici măcar n-au răspuns... Şi totuşi am văzut un bărbat 
fugind - fără îndoială că era asasinul. 

Cu vechea lui curiozitate de copoi la pândă, Pierre Griffon îşi 
încetini pasul şi studie persoana. Era un bărbat bine, cu un 
pardesiu lung de culoare bleumarin - la butonieră cu Legiunea 
de onoare - pus peste o pijama grena. 

„Martorul”, care remarcase prezenţa unui nou auditor, îşi 
continuă expunerea în mod vădit pentru el: 

— Eu şi nevasta mea am ieşit la fereastră... Locuim chiar pe 
colţ, strada Claude Lorrain. L-am văzut foarte bine pe bărbat 
alergând, şi chiar cred că s-a tras în el, căci am auzit o altă 
împuşcătură. Dar a sărit într-o maşină care îl aştepta chiar în 
faţa imobilului şi care a demarat imediat. După părerea nevestei 
mele, chiar ar fi aruncat ceva... Mă duc să scriu prefectului 
poliţiei... E de neconceput că nu m-au întrebat nimic... 

Pierre Griffon nu-l mai asculta. Omul era poate puţin cam 
flecar, dar asistase în mod evident la o parte a scenei, iar unul 
din detaliile lui era chiar deosebit de interesant. 

Totuşi comisarul Griffon se gândi o clipă la patul care îl 
aştepta. Dădu din umeri. Dacă e bal, bal să fie... 

Urcă imediat în maşină şi parcurse cele câteva sute de metri 
care îl despărţeau de strada Michelangelo. Işi lăsă maşina cu 
luminile de poziţie aprinse şi o porni pe jos. 

Puțin mai încolo, în faţa spitalului, doi gardieni făceau de 
pază, fără îndoială la locul unde fusese împuşcat borfaşul. 
Câteva persoane se întorceau la casele lor. 


Pierre Griffon intră pe strada Claude Lorrain. Chiar în colţ. 
Înainte de trecerea de pietoni, un spaţiu gol sugera că acolo 
fusese garat un vehicul... 

Pierre Griffon examina trotuarul, apoi şoseaua, între maşinile 
parcate de cu seară. Imediat se opri. Soţia vecinului curios nu se 
înşelase. 

La vedere, foarte la vedere în rigolă, lucea domol oţelul 
înnegrit al unui revolver mare. 

Pierre Griffon îşi scoase batista şi luă arma de jos. Un Colt 38 
foarte frumos, cu ţeavă scurtă, un model foarte puţin obişnuit în 
Franţa. Îl înveli cu grijă şi îl strecură în buzunar. 

— Ştiu eu pe unii care vor fi traşi de urechi, mormăi el 
gândindu-se la „colegii” lui de la brigada omucideri. 

Apoi se întoarse la maşină şi îşi continuă drumul spre 
Montmartre. 


* 

În apartamentul lui de la Ritz, hotel unde, în fiecare lună, 
venea să petreacă câteva zile, Li-Tyang, care era cunoscut acolo 
drept „domnul Wu”, om de afaceri bogat din Taiwan, rezident 
actualmente în Ţările de Jos, era cuprins de o furie teribilă. 

Mai adineauri, când auzise la radio informaţiile şi aflase că 
operaţiunea organizată împotriva lui Roberto se soldase de fapt 
cu un eşec - căci nu se putea considera drept reuşită numai 
atentatul comis împotriva tinerei Irène de Mauge, fără interes 
pentru el - chinezul tropăise de furie în faţa aparatului de radio. 

Acum Îşi regăsise stăpânirea de sine şi faţa lui grasă şi placidă 
de negustor de patruzeci de ani, iubitor de lux, de mâncare 
bună şi fete drăguţe, îşi recăpătase afabilitatea obişnuită. Totuşi 
Li-Tyang era deosebit de îngrijorat. 

Mai întâi, pentru că organizaţia îl însărcinase cu o treabă 
simplă iar această treabă simplă nu fusese executată. Mai 
devreme sau mai târziu - dacă nu restabilea situaţia - asta 
putea să-l coste cel puţin postul de „corespondent în Europa”, 
căci Wong Lee, 7Tycooni!, ierta rareori un eşec. Apoi, pentru că 
acest eşec al unui plan secundar (care demonstra adversarilor 
că organizaţia Şarpele Albastru, nu era infailibilă), avea să 


1 Cuvânt englez, derivat din termenul chinez „mare prinţ”, care desemnează 
la Hong Kong un magnat al finanţelor (N.A.). 


întârzie pe plan general, poate cu luni de zile, ceea ce începuse 
să se întreprindă, iar asta va cauza pierderea unor beneficii 
enorme. Grupul francez care trebuia în felul acesta intimidat şi 
convins, încurajat de Roberto, avea să contraatace sau cel puţin 
să persiste în rezistenţa lui. 

Şi în cele din urmă, pentru că forma însăşi a operaţiunii, 
începând din momentul când eşuase - şi mai ales evoluţiile ei 
prevăzute ulterior care erau imposibil-de decomandat - putea să 
reprezinte, pe termen scurt, un risc personal. 

Totuşi Li Tyang nu făcuse decât să urmeze cu scrupulozitate 
instrucţiunile Organizaţiei, care voia să-i asigure „pedepsirii” la 
Roberto, care nu se înclinase în faţa exigenţelor, o cât mai mare 
publicitate... 

Ridică receptorul telefonului şi comandă micul dejun, înainte 
de orice trebuia să reflecteze. O situaţie nu era niciodată chiar 
atât de rea încât să nu poată fi întoarsă. Trebuia să aştepte, să 
aprecieze urmările, să găsească soluţiile... Peste două zile 
trebuia să plece înapoi la Amsterdam. Până atunci era destulă 
vreme să se întoarcă roata. 


* 
x x 


Aşezată pe scaunul ei, cu mânecile puloverului de caşmir 
albastru-cenuşiu ridicate deasupra încheieturii mâinilor subţiri, 
cu o şuviţă rebelă pe frunte şi capătul ascuţit al limbii ieşit puțin 
printre buze, inspectorul Sophie Leclerc era însăşi imaginea unei 
eleve silitoare. 

Un vizitator neprevenit ar fi fost cu siguranţă surprins văzând- 
o în cadrul auster al unui local de poliţie, căci era o tânără 
femeie foarte agreabilă, al cărei păr şaten închis punea 
admirabil în valoare ochii mari de un albastru luminos. 

Decepţionată de o căsătorie ratată, Sophie Leclerc, care nu 
moştenise din familie nicio predispoziţie pentru această 
meserie, intrase în Poliţia Naţională tot aşa cum intrau altădată 
tinerele de familie bună la mănăstire, deşi, poate că spre 
această „vocaţie” o atrăsese mai mult gustul aventurii decât 
simpla speranţă de a-i proteja pe cei slabi şi defavorizaţi. 
Repartizată la început la brigada minori, tânăra femeie fusese 
apoi mutată în echipa lui Griffon, unde se adaptase perfect. In 
general se ocupa cu contactele delicate, adică „anchete de 


şarm”, dar uimitoarea ei îndemânare în mânuirea armelor de foc 
făcea din ea, când era cazul, un adversar de temut. 

Dar astăzi nu se mai putea antrena la tir, aşa cum făcea în 
mod regulat în fiecare sâmbătă dimineaţa. Evenimentele din 
timpul nopţii dăduseră totul peste cap. Pierre Griffon îşi 
convocase colaboratorii de cum se făcuse ziuă, pentru a-i pune 
la treabă. 

Şi astfel, Sophie Leclerc dădea cu conştiinciozitate o ultimă 
mână de ajutor raportului pe care comisarul Griffon trebuia să-l 
prezinte divizionarului Charpin. 

În faţa ei, pe masă, un trandafir care îşi scutura petalele, 
aşezat într-un pahar, conferea o fărâmă de umanitate teancului 
de hârţoage format din hârtiile albastre ale telegramelor, hârtiile 
galbene ale vizelor de cercetare şi hârtiile de un verde spălăcit 
ale cererilor de informaţii 

Zgomotul uşii o făcu să întoarcă capul. Colegul ei, Lionel 
Savary, care fusese să înregistreze în mod oficiat mărturia 
vecinului întâlnit de Pierre Griffon în cursul nopţii, intră în birou 
cu un aer agitat. 

— Avem noutăţi? îl întrebă Sophie. 

Lionel îşi scoase impermeabilul. 

— Dacă vrei... Nişte noutăţi care mai curând ar complica 
lucrurile... 

Inspectorul Lionel Savary, un băiat de genul „bine din toate 
punctele de vedere”, pe care ţi-l puteai închipui „cadru-tânăr-cu- 
viitor-promiţător”, intern în cadrul unui spital sau, după caz, 
poet, dar cu siguranţă că nu ofiţer de poliţie, fusese unul dintre 
primii care se alăturase lui Pierre Griffon când comisarul îşi 
crease acest „comando special”, unde juca în principal rolul 
„omului de teren”. 

Cele mai mari atuuri ale lui erau educaţia excelentă, 
atitudinea deliberat dezinvoltă şi falsul lui aer candid, care nu 
numai că îi zăpăcea pe delicvenţi dar şi - cu toate că el nu 
recunoştea - plăcea enorm femeilor. 

Tânărul trase un scaun şi se aşeză călare pe el cu braţele 
sprijinite pe spetează. 

— Ei bine, zise el, tipul, un funcţionar foarte important ieşit la 
pensie, a confirmat punct cu punct tot ce spusese în faţa şefului. 
Impuşcăturile... un bărbat urmărit, maşina ce părea că îl 
aşteaptă... Şi aici treaba se complică. 


— Era din Ajaccio, îl întrerupse Sophie, asupra căreia plana 
influenţa „spiritului” numitului Gribovici, expert în aproximări 
echivoce. 

Lionel scutură din cap. 

— Nu, rogu-te, nu începe şi tu! Maşina... Martorul e categoric, 
şi nevasta lui la fel: maşina purta o placă de înmatriculare 
galbenă şi o „pricomigdală” CD... Corp diplomatic! Din 
nefericire, niciunul dintre ei nu a reuşit să distingă numărul. 

Sophie Leclerc avu o mică tresărire. 

— Sunt siguri de asta? 

— Cel puţin aşa spun amândoi. 

Sophie se uită la el şi scoase un mic fluierat de puştan. 

— Într-adevăr, zise ea. Asta nu rezolvă nimic. Trebuie să-l 
anunţi pe şefu. E dus la Divizionar. Se aşteaptă venirea lui Gribo 
de la laborator cu fişa de identificare a revolverului şi 
amprentele, dacă există... 

Lionel se ridică. 

— Atunci, să mergem, zise el. 


x 
xX x 


Ca de fiecare dată când mirosea, în dosul unui fapt divers mai 
mult sau mai puțin anodin, „marea afacere”, comisarul Pierre 
Griffon părea în cea mai bună formă. 

In faţa unui Paul Charpin amuzat şi totodată conştient că 
ocupă rolul secund, şi a strălucitului trio format din Sophie 
Leclerc, Lionel Savary şi Alex Gribovici, Pierre Griffon se plimba 
de colo până colo pe mocheta biroului şi monologa cu un aer 
inspirat, lovind din când în când cu pumnul drept în palma 
stângă... 

— „Totul se potriveşte, copii, totul se potriveşte. Tu, Paul, 
ascultă ce-ţi spun. Agresiunea împotriva lui Roberto este 
urmarea a ceea ce ne anunţa Interpol Amsterdam. Şi aici sunt 
amestecați chinezi. 

— De unde ştii? îl întrerupse Charpin. Ţi-a spus o păsărică sau 
ai citit în almanahul doamnei Soleil? 

Dar Pierre Griffon era momentan inaccesibil glumei. 

— Nu ştiu, admise el. Adică nu am dovada. O dovadă pe care 
s-o prezint în faţa unui tribunal. Dar asta e convingerea mea 
intimă. Aţi remarcat micul anunţ din ziare?... Acea tânără 


femeie din arondismentul XVI, atacată la ea acasă de un 
vagabond care a violat-o şi a desfigurat-o pe jumătate. 
Degeaba. Aşa, pur şi simplu. Fără să fure ceva, cu excepţia a 
două monede de aur - una de pe timpul lui Carol al X-lea şi una 
albaneză - de altfel false, din mâna unei statuete 
reprezentându-l pe Buddha! La doi paşi de strada Michelangelo! 
Voi n-aţi făcut legătura, dar cei de la Omucideri au făcut-o. ŞI 
din fericire şi eu. Ştiţi cine era această Irène de Mauge? Amanta 
lui Roberto! Ei, vedeţi cam cum stau lucrurile! 

Paul Charpin se aplecă peste birou. 

— Doamne, Pierre! Dar nimeni nu m-a anunţat! 

Griffon dădu din umeri. 

— ÎI aşteptai pe cel de la Omucideri să vină la tine cu 
cadavrul? L-am „preluat” puţin pe micul Merlin. El s-a dus s-o 
interogheze pe doamna de Mauge la spitalul american. Intre 
paranteze fie spus, este o mică descreierată care începe să 
regrete că a intrat pe fir cu o lichea. Ştiţi ce i-a făcut agresorul? 
—Crucea vacilor! Da, puişorilor! Aţi priceput acum? Vedeţi 
lucrătura? „Cineva” îl lichidează pe Roberto... „Cineva” îi 
însemnează amanta ca pe o târfă vinovată... Şi „cineva” 
împinge perversitatea până acolo încât anunţă poliţia despre 
toate astea prin intermediul unui post de radio... Exact ca în 
cazul atacului împotriva lui Roberto, remarcaţi... Să mă ia naiba 
dacă ăsta nu e scenariul unei frumoase tentative de intimidare 
ŞI... 
Charpin îl întrerupse încă o dată. 

— Pe cine să intimideze? 
— Pe cei pentru care lucrează Roberto, bineînţeles. Fraţii 
Zanum! 

— Numai că în privinţa agresiunii împotriva lui Roberto, 
informaţia dată la telefon era inexactă! 

— Ei şi? replică Griffon. Asta a fost necazul, neprevăzutul, 
grăuntele de nisip care înţepeneşte un mecanism bine reglat. 
Nu schimbă nimic din schema generală. Tipul care a telefonat - 
ţineţi cont că avea un pronunţat accent italian, după părerea 
centralistei care a primit mesajul - era convins că Roberto 
fusese împuşcat. Pentru că Roberto era vizat şi toată lumea ştia 
că nu poartă armă asupra lui. Din nefericire pentru ucigaşi, în 
seara aceea avea o armă. Şi cum ştia foarte bine să se 
folosească de ea... 


Paul Charpin făcu un gest să-l întrerupă. 

— Atunci, după părerea ta, Paul Blache, stephanezul, pe care 
cei de la Omucideri îl caută de doi ani, ar fi fost plătit de cineva 
să-l lichideze pe Roberto şi, până la urmă, Roberto l-ar fi lichidat 
pe el? 

— Exact, Paul. Dar nici asta n-aş putea s-o dovedesc în faţa 
tribunalului. Gribo, explică-i puţin Divizionarului. 

Aşezat cu fundul lui mic pe marginea scaunului, Alex Gribovici 
îşi îndreptă nasul lung şi cărnos în direcţia „marelui şef”. 

— Am cerut serviciului balistic să examineze arma găsită de 
comisar. Ar fi trebuit să vedeţi mutrele colegilor de la 
Omucideri, ar fi meritat deranjul. O armă splendidă, destul de 
rară în Franţa. Un Colt „Diamonback”, calibru 33 special, ţeavă 
de 63,5 mm. Adus prin contrabandă. Fusese folosit de foarte 
curând şi avea un locaş gol în butoiaş. Laboratorul a descoperit 
o amprentă superbă a lui Roberto... Este exact genul de armă 
capabilă să provoace stricăciunile menţionate de doctorul legist 
la craniul lui Blache. Din nefericire pentru colegii de la 
Omucideri, şi din fericire pentru Roberto, proiectilul mortal nu a 
putut fi găsit. Probabil că s-a pierdut pe undeva, şi asta ne face 
să rămânem doar la presupuneri... 

— De acord, admise Charpin. Dar ce amestec au chinezii în 
toate astea? 

— Lasă-mă să vorbesc, fir-ar să fie! îi tăie vorba Griffon. Irène 
de Mauge - care este la spitalul american, unde medicii vor 
încerca să-i refacă un obraz acceptabil - a declarat că agresorul 
ei, după ce a bătut-o, a violat-o şi a „însemnat-o”, i-a spus, şi 
astea au fost singurele cuvinte pe care le-a pronunţat: „Ar trebui 
să te răzbuni pe chinezoiul tău”... Nişte cuvinte pe care ea, de 
altfel, nu le-a înţeles... 

Divizionarul îşi scutură pipa în scrumieră. 

— Şi ce concluzie tragi? îşi întrebă el vechiul prieten. 

Griffon se opri în faţa biroului. 

— Mai întâi, zise el, că afacerea asta, care este, ţi-am dovedit- 
o, în legătură directă cu povestea prostituţiei asiatice semnalată 
de Amsterdam, ne revine de drept nouă. Nu avem niciun motiv 
să transmitem celor de la Omucideri informaţiile noastre. Ar 
sabota totul ca de obicei! 

Charpin îi privi plin de curiozitate. 


— E cam ciudat, Pierre... S-ar zice că faci din asta o afacere 
personală... 

Săltă din umeri şi continuă: 

— ţi aperi osul tău de ros! Bine, îi voi vorbi despre asta 
delegatului Picard-Lesecqg, chiar dacă am să-l fac să-i sară puţin 
muştarul. 

— Cu siguranţă că nu va fi nevoie, răspunse, Griffon, am 
impresia că o să-i sară sigur. 

— Dar, şefule, interveni Lionel Savary, care nu luase până 
atunci parte la discuţie, cum explicaţi că Robert a părăsit locul 
agresiunii într-o maşină a corpului diplomatic? 

— Dar, băiatule, nu explic deloc! exclamă Griffon făcând un 
gest cu amândouă mâinile. De aceea trebuie să lucrăm, nu să 
ne trosnim degetele! Aminteşte-ţi că ni s-a întâmplat şi nouă să 
ne folosim de o maşină CD... De altfel, sunt multe alte lucruri pe 
care nu mi le explic. De exemplu, faptul că Paul Callari, boss-ul 
„clandestinelor de pe Naţionala 7”, care participase la reuniunea 
de la Amsterdam împreună cu Li-Tyang şi Roberto, a dispărut 
brusc din Marsilia în dimineaţa asta, fără să lase celor apropiaţi 
niciun indiciu asupra locului unde ar putea fi găsit. Ştiu pentru 
că mi-am dat osteneala să telefonez la sediul poliţiei locale! Nici 
de ce poliţia frontierelor nu ne-a anunţat mai devreme că 
Angelo Tirone s-a întors de curând în Franţa. Aminteşte-ţi că 
tipul care a anunţat postul de radio în legătură cu Roberto avea 
un accent italian pronunţat. 

— Lichelele italiene ne mai lipseau! bombăni Charpin. 

— Mda! Numai că nu-mi place acest gen de coincidenţă! Va 
trebui să-l găsim pe flăcăul ăsta şi să vedem unde s-a stabilit. 

Pierre Griffon îşi acordă un mic trabuc - era mai puţin nociv 
decât ţigara - şi îşi lovi mâinile una de alta. 

— Haideţi, copii, la treabă! Plecaţi să-i trageţi de limbă pe 
informatorii noştri! 

— Care e prioritatea, şefule? întrebă Sophie Leclerc. 

— Fără prioritate! Să-mi aduceţi informaţii despre toţi tipii 
ăştia... Roberto... Tirone... Callari, dacă e posibil... Eu mă voi 
duce la Interpol şi voi consulta „fişierul banditismului”... A, 
altceva!... Agresorul respectivei lrene de Mauge... Nu-mi prea 
fac iluzii, dar nu se ştie niciodată. Avem o descriere destul de 
bună. Un tip înalt cu părul lung, cu o pată în partea de jos a 
obrazului stâng. Emiteţi avize de cercetare pentru orice 


eventualitate... Şi nu uitaţi să vă vârâţi nasul şi în mediile 
chineze!... Vreau un bilanţ, copii, auziţi, un bilanţ!... Şi nici vorbă 
să ne-o ia înainte cei de la Omucideri! 

Cu un mic zâmbet dubitativ, comisarul divizionar Charpin se 
uita la vechiul lui prieten care pur şi simplu îşi împingea 
„oamenii” spre uşă. 

„Asta e, îşi zise Charpin. Taica Griffon scoate flăcări pe nări... 
Ne-am găsit beleaua!...” 


* 
x x 


La Hanul Lebedei - teoretic deja deschis clientelei care, foarte 
curând, va veni să facă cunoştinţă, adică „să ia contact” înainte 
de a trece la distracţii mai puţin platonice - în bar, Laura Listel 
tocmai instalase o jerbă enormă de gladiole stacoijii. 

— Se aşteaptă multă lume în seara asta? întrebă ea fără 
măcar să întoarcă capul. 

Germin, barmanul şef, un bărbat cu părul argintiu şi purtări de 
canonic, continuă să lustruiască un ultim pahar. 

— Da, o grămadă... Christine şi gaşca ei, apoi vicontele, pe 
urmă... 

— Puțin îmi pasă, îl întrerupse tânăra femeie. Toţi o apă şi-un 
pământ... Dar tare mi-ar plăcea să nu se mai termine la cinci 
dimineaţa, ca de obicei. |ţi macină forţele. 

La Hanul Lebedei, seara de sâmbătă era, prin tradiţie, una din 
serile cele mai animate. 

Era o clădire lungă cu acoperişul de ţiglă brună, pe 
jumătate _ascunsă de un pâlc de fagi, situată foarte aproape de 
Monfort-l'Amaury. Pe vremea Vechiului Regim servise drept 
staţie de poştă, iar în timpul imperiului drept „casă de primire”, 
tradiţie pe care ultimii proprietari, Raoul şi Edouard Zanum, o 
readuseseră la mare cinste. 

Aici, pe lângă chelneriţele foarte tinere şi foarte drăguţe, care 
nu se dădeau deloc în lături să-l urmeze pe clientul lipsit de 
ocupaţie în camerele de la primul etaj, puteai întâlni cupluri, 
legitime sau întâmplătoare, care, în afara oricărei ortodoxii 
sexuale, dacă se cunoşteau sau erau „năşite”, puteau să se 
elibereze de fantasmele lor inversând ordinea naturală a 
lucrurilor în cea mai deplină şi costisitoare libertate. 


Totuşi, la orele cinci ale după-amiezii, dacă trupa de la 
bucătărie se agita la subsol, sufrageria se găsea încă cufundată 
în întuneric, saloanele erau închise şi barul pustiu... 

Laura Listel aruncă o privire blazată spre marea încăpere cu 
lambriuri întunecate, unde lumina lămpilor „Tiffany”, pe care 
draperiile de catifea o făcea şi mai palidă se reflecta pe şirurile 
de sticle şi de trofee hipice cumpărate de la anticarul din colţ. 

La şaptesprezece ani avusese un mic - şi foarte efemer - 
succes cu un cântec yéyé. La douăzeci şi trei de ani era amanta 
oficială a lui Gaston Zanum. Când acesta fusese împuşcat, în 
cursul „Războiului Cluburilor”, în 1967, cumnaţii ei o 
abandonaseră. Astăzi, la 38 de ani, fată înaltă şi cu un trup 
sculptural, cu un păr lung blond roşcat, conducea cu abilitate şi 
autoritate destinele unuia dintre localurile cele mai luxoase ale 
„familiei”. Cu excepţia câtorva legături foarte scurte şi discrete, 
nu i se cunoşteau amanţii, cu toate că pretendenți ar fi fost 
foarte numeroşi. Dar Raoul Zanum spusese public: „Dacă 
puştoaica vrea să se frigă, se frige; dacă nu vrea, atunci o lăsăm 
în pace, înţeles, flăcăiaşilor?” Aşa că nimeni nu mai insistase. 

Un bărbat cu înfăţişarea unui jucător de catch, dar purtând 
costumul negru al unui mâitre d'hotel, pătrunse în încăpere şi se 
îndreptă direct spre tânăra femeie. 

— Laura, am veşti, murmură el. Roberto a făcut paşi! 

Tânăra femeie păli uşor. 

— Eşti sigur? 

— Păi, cum! M-am văzut cu Paulo. Ştii, Paulo Americanu... 
Roberto s-a dus la el acasă, pe strada Dupint-des-Loges, 
noaptea trecută. l-a spus că a ieşi cu nasoale şi că trebuie să-l 
treacă în Belgia. Paulo l-a îmbarcat imediat şi l-a lăsat la 
Bruxelles fără probleme... Trebuie anunţat Raoul. 

Laura îşi muşcă buzele. Il cunoştea de multă vreme pe 
Roberto şi era unul, din puţinii băieţi care îi făcuse inima să bată 
în mod serios. Dar o cunoscuse odată cu Gaston şi nu o 
considerase niciodată altceva decât o bună prietenă... 

— Şi... asta e tot ce-a spus? 

Bărbatul ridică din umeri. 

— Mada... Exceptând faptul că poate va trebui să fim pe fază 
zilele astea... Dacă vom fi vizitaţi... 


* 

Angelo Tirone arătă cu bărbia spre firma discretă, decupată, 
în formă de lebădă, care se legănă deasupra porţii mari de la 
intrare. 

— Aici e, zise el. 

Fefe Vitti, căruia i se spunea Fefe Ţiganul dădu din cap. 

— Cunosc... O şmecherie ca asta aduce grămezi de biştari. 

Mai merseră încă vreo cincizeci de metri, apoi Tirone gară 
Fordul Taunus la marginea drumului. 

Cei doi bărbaţi coborâră din vehicul, porniră înapoi pe jos şi 
intrară în han. Primul care îi văzu pătrunzând în bar fu Fernand, 
acel mâitre d'hotel cu alură de jucător de catch. 

Chiar înainte de a deschide gura, numai după fizicul şi 
costumele lor de culoare deschisă, Fernand îi şi clasă. Nişte 
turişti spanioli sau italieni... Nişte nevinovaţi. 

Se mai întâmpla din când în când, mai ales în timpul 
vacanţelor. Tipi care se rătăceau, neştiind destinaţia precisă a 
localului. Beau un păhărel şi chiar luau masa şi apoi plecau în 
general fără să înţeleagă nimic şi fără să ghicească ce se 
petrece în „saloanele rezervate”, a căror existenţă nici nu şi-o 
imaginau. 

Cei doi bărbaţi se instalară la bar. Barmanul lăsă zarurile şi se 
apropie. 

— Bună seara, domnilor, spuse el cu vorba lui mieroasă. Ce v- 
ar face plăcere să serviţi? 

Angelo Tirone scoase din buzunar o carte de vizită a localului, 
timbrată cu o lebădă neagră, şi o arătă barmanului. Pe ea se 
afla o semnătură lăbărţată. 

— Venim din partea lui Edouard, zise el cu o voce puternică, 
scoțând şi mai mult în evidenţă accentul italian. Ce călărim? 

Barmanul nu clipi. Se uită la semnătură şi ridică capul. 

— E încă devreme, zise el zâmbind. Vreţi un whisky mic? Am 
McCallan veritabil... 

Fefe Tiganul zâmbi şi el, scoțând la iveală, sub mustaţa mare 
şi neagră, o dentiţie strălucitoare. 

— N-ai înţeles, tăicuţule. N-am venit să bem. Am venit să 
călărim. 

În barul pustiu urmă o clipă de tăcere. Apoi Laura Listel se 
apropie, ondulându-se în rochia ei lungă de stăpână a casei care 


i se mula pe corp. Făcu puţin botic şi îşi agită degetul cu un gest 
de reproş gentil. 

— Ssst! zise ea. Nu se spune aşa ceva... Dar vi se iartă pentru 
că sunteţi străini... Prin urmare, lui Edouard Zanum îi datorez 
plăcerea de a vă cunoaşte? Aş... 

— Mda, o întrerupse Fefe. Ni s-a spus că vom putea călări! 

Laura se strădui să zâmbească. 

— Bineînţeles. Ceva mai târziu. După cum vedeţi, tinerele 
mele prietene n-au sosit încă. Încă nu e nimeni. 

Angelo făcu un pas spre ea. 

— Eşti tu, zise el. 

Laura se asigură cu coada ochiului că Fernand nu se 
îndepărtase. Tânăra femeie râse forţat. 

— Sunteţi drăguţi. Dar eu nu sunt aici pentru asta. Nu sunt 
decât cea care vă primeşte... Domnişoarele pe care le aştept 
trebuie să sosească. Să vă ofer ceva până atunci? 

Angelo o prinse pe tânăra femeie de braţ şi rânji. 

— Da, răspunse el, curu' tău, asta ai să ne oferi! 

Fernand se apropie. Cu o singură mişcare desfăcu o bâtă 
telescopică pe care o făcu să şuiere în aer. 

— Gata, flăcăilor, zise el. Veniţi sau nu din partea lui Edouard, 
în casa noastră nu ne plac nepoliticoşii. 

Barmanul se uita mai departe la cartea de vizită. 

— N-a semnat aşa ceva Edouard! zise el. E un fals! 

— Cu atât mai mult, continuă Fernand. Căraţi-vă de-aici până 
nu păţiţi ceva! _ 

Fefe Vilti, zis Ţiganul, se dădu puţin într-o parte. Işi strecură 
mâna sub haină cu un aer cât se poate de calm. Şi scoase un 
pistol automat. 

Eduard rămase pe loc şi se uită la el uluit. 

— Vasăzică aşa stă treabă? murmură el cu o voce calmă. 

Celălalt făcu cu ochiul. 

— Ei da, vericule, cam aşa... Tu şi patronii tăi o să păţiţi ceva 
rău. (întinse mâna.) Dă-mi chestia aia să nu te răneşti cu ea. 

Picături mari de sudoare se prelingeau pe fruntea îngustă a lui 
Fernando. Întinse măciuca. 

Fefe i-o smulse din mână şi, cu un singur gest, îi trimise în 
stomac bila plumbuită. Omul scoase un strigăt de durere şi de 
surpriză şi se îndoi cu mâinile la burtă. Fefe îl lovi într-o parte a 
capului. Fernand sughiţă şi se prăbuşi pe podea. 


Angelo o trase pe Laura spre corpul inert al paznicului ei. 
Tânăra femeie se făcu albă la faţă, dar privirea îi strălucea de 
furie. Îi veni în minte avertismentul lui Fernand. Şuieră printre 
dinţii strânşi: 

— Veţi plăti asta... foarte scump! 

Fefe se întoarse spre barmanul care stătea nemişcat cu 
mâinile aşezate pe tejghea. 

— leşi de-acolo, îi zise el. Dă-mi cheile. 

Omul se supuse. Tremura. 

— lo nu sunt nimic aici, dom'le, gemu el. Doar, un angajat... şi 
am nepoţel. 

Fefe începu să râdă şi se duse să încuie toate uşile. 

— Aşa, zise el. Acum suntem între noi. 

— Dar clienţii mei, scânci barmanul. Şi fetele? 

— Ce-ţi pasă ţie! în seara asta e rândul nostru să ne distrăm! 

Cu un gest larg mătură buchetul mare de gladiole şi vaza se 
sparse pe jos, apoi îi ordonă barmanului înfricoşat: 

— Bagă-te într-un colţ şi închide gura! Dar deschide ochii... în 
felul ăsta vei putea povesti cum s-a dat în bărci patroana ta, cu 
toată fudulia ei!... Şi încă pe degeaba! 


Angelo Tirone o ţinea de braţ pe Laura, care, nemişcată, se 
uita la el cu o furie ucigaşă. 

Deodată o împinse brusc în mijlocul încăperii. 

— Ai auzit? zise el. În seara asta ne jucăm. Dezbracă-te! 

Tânăra femeie se poticnise puţin. Işi recănătă echilibrul şi îl 
măsură cu privirea din cap până în picioare. 

— Raoul nu te va ierta, murmură ea. 

Angelo rânji. 

— Raoul şi frăţânele lui! făcu el cu dispreţ. Îi bag undeva pe 
amândoi! Poţi să le spui patronilor tăi. Angelo vă bagă undeva... 
Să nu uiţi! 

Laura Listel simţi că pălește. Nu-l cunoştea pe italian şi nu ştia 
pentru cine lucrează. Dar era sigură de un lucru - începea 
războiul. O frază ca asta însemna, mai devreme sau mai târziu, 
moarte unui om. Sau a mai multora. Şi pentru prima dată îi fu 
frică. Angelo băgă de seamă şi asta îl excită. 

— Haide, în pielea goală! repetă el. N-o să pierdem toată 
noaptea. _ 

Laura îi trânti o înjurătură. Fefe se apropie. Işi puse arma la 
loc, scoase un cuţit cu buton şi lama ţâşni cu un pocnet sec. 

— Stai aşa să te ajut, zise el. 

Laura se dădu înapoi dar se opri cu spatele de o masă. Féfé o 
prinse de încheietura mâinii, apoi strecură lama în răscroiala de 
la gât a rochiei. Cu un gest scurt tăie țesătura care se sfâşie 
până la pântece, eliberând doi sâni tari şi rotunzi. Tiganul râse. 

— Nu încurajezi comerţul cu sutiene, nu-i aşa? Măcar ai slip? 

Laura nu răspunse. Avea faţa lividă şi buzele fardate formau o 
pată stacojie. Cu ochii ficşi la ea, Fefe sprijini vârful sub un 
mamelon şi apăsă uşor. Se scurse o picătură de sânge, în timp 
ce Laura îşi înăbuşea un strigăt. 

— Hotărăşte-te! 

învinsă, tânăra femeie lăsă să-i alunece la picioare rochia 
sfâşiată. Nu purta ciorapi cu chilot, ci un port-jartier şi nişte 
ciorapi negri care îi scoteau în evidenţă albul pielii. li desfăcu cu 
o mână, tremurând de furie şi umilinţă. Nemişcat în fundul 


încăperii, bătrânul cu faţa de canonic se uita la ea cu gura 
întredeschisă şi ochii ieşiţi din orbiţi. Dintre toate privirile, mai 
ales aceasta o umplea de ruşine. 

Se sprijini de masă să-şi scoată ciorapii, apoi îşi cobori slipul. 

— O blondă falsă! exclamă Angelo holbându-se la părul negru 
al sexului dezgolit. Cu atât mai rău, ne vom mulţumi şi cu asta! 

Laura se înfiora. Nu visa. Cele două brute aveau să abuzeze 
de ea acolo, pe loc, în propriul ei bar, sub acoperişul unei case 
aparţinând celor mai respectabili boşi din lumea interlopă 
franceză... Era de neînchipuit! 

Angelo o răsturnă fără menajamente cu spatele pe masă, 
profitând de dezechilibrarea ei pentru a i se strecura între 
picioare. Apoi îşi trase fermoarul pantalonilor şi îşi scoase afară 
sexul. Laura, cu coapsele desfăcute, se încordă şi strânse din 
dinţi, apoi avu o mişcare de recul, făcându-l pe Angelo să se 
lovească de tăblia mesei. ltalianul înjură şi-şi strigă complicele.: 

— Ţine-o, fir-ar să fie, pe târâtura asta! Ţine-o! 

Fefe trecu în spatele ei şi o imobiliza, prinzându-i amândouă 
mâinile cu mâna stângă. Apoi o pălmui zdravăn de două ori. 
Piatra de la inel îi sfâşie obrazul. Tânăra femeie ţipă şi, deodată, 
parcă ceva se rupse în ea. lzbucni în hohote puternice de plâns. 

Angelo se uită o clipă la ea, apoi o apucă de şolduri şi începu 
să o posede cu o regularitate de coşmar. Când sfârşi, se dădu 
înapoi, clătinându-se, pe urmă îi zise tovarăşului său: 

— E râdul tău, Fefe! 

Fefe Vitti o trase cu sălbăticie de braţe şi o aruncă jos. Laura 
se prăbuşi greoi pe burtă. Bărbatul nu-i lăsă timp să mişte şi se 
aruncă peste ea. 

— Nu! Nu! strigă Laura încordându-se. 

Fefe începu să râdă şi, apucând-o pe tânăra femeie de talie, o 
sodomiză în ciuda urletelor şi tânguirilor ei. 

Nepăsător, Angelo Tirone îşi potrivea pantalonii. Se uită o 
clipă la complicele lui, apoi se îndreptă spre bar. 

Şi începu în mod sistematic să spargă sticlăria, aruncă apoi pe 
pereţi sticlele care buşiră ca nişte bombe, sparse oglinzile 
lovindu-le cu un taburet, după care, fără să se grăbească, 
smulse perdelele şi draperiile. 

Trecu prin faţa barmanului care, înmărmurit, contempla 
violarea patroanei lui şi distrugerea încăperii, şi îl ciupi de obraz. 

— Asta e, tăicuţă, zise el. Ai să şomezi. 


Laura Listei urla mereu sub violenţa bestială a schingiuitorului 
ei. 


* 
x xX 


Nepăsător şi cu mâinile în buzunare, Dédé Ţicnitul, cu casca 
de motociclist pe braţ se plimba printre tarabele talciocului de la 
Montreuil. 

Era luni şi negustorii erau rari, clientela şi mai rară - câţiva 
negri cu bluzele lor largi şi nişte negustori din Saint-Quen ce 
aşteptau să facă safteaua. Aşezaţi pe vine în jurul litruţelor de 
vin roşu, vagabonzii flecăreau „speculând” la chiştoace. 

Dede Ţicnitul merse până la capătul pieţei şi se întoarse. Un 
blonduţ descărca câteva obiecte heteroclite dintr-o furgonetă. 
Dede se apropie. Celălalt îl recunoscu şi îi întinse mâna. 

— Salut, Ţicnitule, ai dat lovitura! Ai ceva să-mi vinzi? 

— Nu cred... Dar poate că poţi să-mi dai o informaţie. 

Tăinuitor debutant, blonduţul cumpăra de la Ţicnit tot felul de 
fleacuri pe care tăinuitorii „patentaţi” le refuzau cu dispreţ. 

— la uită-te, zise Dede scoțând cele două monede şterpelite 
de la Irène de Mauge... După părerea ta sunt bune? 

Celălalt examina monedele! 

— Nu para fi rele, zise el fără să se angajeze. Lucrătura... 

Dede Ţicnitul îl privi drept în ochi. 

— Nu e ciordeală, şopti el. Le-am luat de la ăl bătrân. Probabil 
că le-a şterpelit de undeva, pe vremea când era funcţionar la 
gaze. 

— Cât vrei pe ele.? 

— Nu le vând. Ti-am spus că sunt o amintire. Voiam doar să 
ştiu dacă sunt bune, atât. 

Celălalt dădu din umeri. 

— Cum vrei... Cinci sute? 

— Ţi-am spus că nu. 

— Şapte sute. 

Dede rânji. 

— Hai salut, bătrâne. Mersi pentru ofertă. 

O porni spre bulevard. Dacă prăpăditul ăsta îi oferea şapte 
sute de franci pe „bănuţii” lui, însemna ca valorau aproape de 
zece ori mai mult. Era exact ce voia să ştie. 


Cu zâmbetul pe buze se sui pe motocicletă şi o tuli spre 
centru. 


Dede Ţicnitul îşi parcă motocicleta în piaţa Bursei şi potrivi cu 
grijă lanţul gros îmbrăcat în plastic şi lacătul, gândindu-se că ar 
fi fost culmea ca nişte derbedei să-i salte „maşinuţa”. 

Apoi apucă pe strada Vivienne şi coti pe strada Saint-Marc, 
examinând vitrinele magazinelor. Era cartierul celor care 
schimbau bani şi al negustorilor de devize şi metale preţioase, 
iar Dede căuta prăvălia cea mai favorabilă după părerea lui 
pentru negocierea pe care o proiecta. Mai vânduse el monede 
de aur prin partea locului şi cam ştia cum să procedeze. Totul 
era să ai tupeu. Când afacerea era bună, majoritatea 
negustorilor nu erau deloc pretenţioşi. 

Străbătu strada Richelieu şi apucă pe strada Colbert. Aici se 
opri în faţa unei prăvălioare învechite: Meaa/ii- Monede vechi. 
Intră. 

Un evreu tânăr şi frumos, cu părul cârlionţat, care stătea în 
spatele tejghelei, îl cercetă curios cu privirea. 

— Cât luaţi pentru o expertiză? întrebă Dede fără să mai 
aştepte. 

— Depinde... Dar poate că aş putea să vă dau o indicație. 
Despre ce fel de monedă e vorba? 

— Despre astea, zise Dede punând cele două monede pe 
masă. 

Tânărul evreu îşi strecură în orbită o lupă de bijutier. 

— Da, zise el de parcă şi-ar fi vorbit lui însuşi. Un Carol al X- 
lea... Capul gol... Pe revers stema Franţei încoronată... alături 
10 Fr... înconjurat de o coroană... Stare medie, păcat... Şi un 
Zong!... Albania... Capul gol într-o coroană... Stare bună... 

Ridică capul. 

— La prima vedere, Carol al X-lea ar putea face între 2.200 şi 
2.280, iar Zong cam 2500... Le vindeţi? 

— La... La limită. 

Celălalt continuă să examineze monedele, vorbind mereu cu 
vocea lui impersonală. 

— Ce lucru ciudat şi monedele, nu găsiţi? Fiecare piesă care a 
ajuns până la noi are, dacă nu o poveste cel puţin un pedigree. 
De exemplu, acest Carol al X-lea care cântăreşte trei grame 
douăzeci şi doi şi care a fost gravată de Michaut, după cum ştiţi, 


este un specimen destul de rar. Personal, n-am mai văzut decât 
o singură dată, în 1970, la Drouot, un exemplar magnific... 

— Da, da, zise Dede Ţicnitul care începea să-şi piardă 
răbdarea. Păi atunci... 

Scrâşnetul roţilor unei maşini de poliţie care se oprise brusc în 
faţa vitrinei îi tăiase vorba. Dede tresări fără să înţeleagă... Cum 
alertase curcanii negustorul care nu se mişcase din loc? Se 
năpusti spre uşă, dar doi gardieni robuşti şi un brigadier cu 
pistolul de serviciu în mână pătrundeau deja în magazin. 

Dede Ţicnitul rămase pe loc, cu ochii holbaţi şi începu să 
protesteze: 

— Ce înseamnă asta? N-am făcut nimic! Tipul ăsta e nebun! 
Complet, nebun! 

Unul din gardieni îl prinse de braţ în timp ce brigadierul 
întreba: 

— V-a atacat? Avea o armă? 

— Nu, admise negustorul. Voia să vândă monede false. 

— Nici măcar nu e adevărat! răcni Dede. Nu ştiam că sunt 
false! Nu voiam să vând nimic! Voiam doar să văd dacă 
valorează ceva... Le am de la bunicul meu... El voia să le 
cumpere... 

Brigadierul nu mai înţelegea nimic. Dădu din umeri şi îşi puse 
pistolul la loc în tocul lui. 

— Bun, mormăi el. Ne vom lămuri la comisariat. 

— Nu e drept, scânci Dédé. El voia să mi le cumpere... Le-ar fi 
revândut drept bune... Ele un hoţ. 

Fără brutalitate excesivă, căci nu-l socoteau primejdios, 
gardienii împinseră în maşina lor un Dede indignat... 

„Ca să-i dăruieşti bani falşi Dumnezeului tău, îşi zise el în 
gând, trebuie să fii cu adevărat ultima dintre târâturi.” 


* 
x x 


De la începutul dimineţii, inspectorii Lionel Savary şi Sophie 
Leclerc „făceau” comisariatele... 

Unul luase la bani mărunți arondismentul XVII, unde îşi avea 
domiciliul Albin Morel, zis Roberto, şi unde anumite baruri 
discrete erau frecventate de personaje importante din lumea 
interlopă. Celălalt verifica în arondismentele | şi II spusele unui 
informator atras de Gribovici, care afirmase că l-ar fi zărit pe 


Roberto în noaptea de sâmbătă spre duminică, însoţit de o fată 
în cartierul halelor. 

După ce a vizitat comisariatul Artelor şi Meseriilor şi 
comisariatul Arhivelor, şi apoi, tot zadarnic, comisariatul Bonne- 
Nouvelle, Sophie, aproape convinsă că îşi pierde vremea, intră 
pe la unsprezece la postul de poliţie de pe strada Vivienne şi îşi 
arătă legitimaţia gardianului de serviciu, care chemă imediat un 
tânăr inspector ce se uită la tânăra femeie cu o curiozitate 
mirată. 

— Thierry Dolet, zise el întinzându-i mâna. Prin urmare, e 
adevărat ce mi se spune? 

— Ce să fie adevărat? 

— Că faci meseria asta de câine! Şi încă la Moravuri! 

Sophie Leclerc se obişnuise de multă vreme cu acest gen de 
reacţii ce precedau inevitabil complimentul tipic: „O fată 
drăguță ca dumneata”. li răspunse zâmbind: 

— Ce să-i faci... Eram prea nasoală pentru Armata Salvării. 
Nu-mi mai rămăseseră decât curcanii sau Crazy Horse. 

— Pricep, zise el, vizibil tulburat de acest gen de umor. Şi cu 
ce te pot ajuta? 

Sophie Leclerc îi explică. Tânărul dădu din cap cu părere de 
rău. 

— Sunt dezolat, zise el. Am primit avizul de cercetare de la 
Omucideri dar n-am auzit niciodată de Roberto pe la noi. 
Cartierul lui e în altă parte. Asta nu e destul de şic pentru un 
boss ca el. 

Sophie începu să râdă. 

— Şi totuşi aici e fieful fraţilor Zanum, zise ea. Roberto se 
pare că lucra pentru ei. 

Inspectorul făcu un gest prin care arătă că nu avea habar. 

— Noi de-aici, zise el cu un aer dezamăgit, nu ne ocupăm 
decât de delicte mici... (Făcu un semn cu bărbia.) lată un 
exemplu... 

Un brigadier şi doi gardieni tocmai pătrundeau în post, 
împingând în faţa lor un tânăr cu un păr foarte lung şi cu o 
geacă de nailon verzui. 

— Ce-a făcut? întrebă tânărul inspector. 

Brigadierul dădu din umeri. 

— Se pare că voia să vândă monede false lui Lazarovici. 

Thierry Dolet clătină din cap şi explică: 


— E vorba de un numismat. A mai fost atacat de trei ori. Are 
un sistem de alarmă la picior care sună la noi... Dar am impresia 
că a început să cam exagereze. 

Sophie îşi îndreptă instinctiv privirea spre tânărul delincvent 
care stătea cu capul în jos. Avea ceva în fizionomia lui slabă de 
vagabond de mahala care o alerta. Dar nu-şi dădea seama ce 
anume... Poate impresia a ceva deja văzut, care o stingherea... 
Apoi simţi cum vălul se rupe brusc şi inima începu să-i bată cu 
repeziciune. Pata. „Portretul” pe care îl făcuse Irène de Mauge 
agresorului ei sadic... îl strânse de braţ pe tânărul ei coleg care 
o privi curios. 

— Monedele, zise ea cu o voce înăbuşită de emoție. E un 
Carol al X-lea şi o albaneză, nu-i aşa? 

Inspectorul se uită la tânăra femeie cu un aer buimăcit. 

— Eşti cumva ghicitoare? întrebă el pe acelaşi ton. 

— Şeful meu caută un tip cu o pată. Tipul care a comis 
agresiunea şi violul asupra acelei femei din arondismentul XVI. A 
furat două monede de aur. Probabil că aţi primit un aviz de 
cercetare în privinţa lui. 

Tânărul se îndepărtă puţin cu brigadierul, apoi se întoarse. 

— Se poate spune că ai un noroc ciudat, zise el. Un Carol al X- 
lea şi o albaneză. 

Dede Ţicnitul se uită în jurul lui ca un animal prins în capcană. 
Nu înţelegea nimic, doar că problema lui nu se rezolva favorabil. 

— Despre ce vorbiţi? strigă el. N-am făcut nimic! N-am furat 
nimic. Mai întâi că n-am văzut-o niciodată pe această femeie. 

Inspectorul îl făcu să tacă, apoi ordonă: 

— Duceţi-l în biroul meu. ÎI interogăm imediat. 

Dede se zbătu. 

— N-am făcut nimic! Dacă vă spun că n-am făcut nimic! 


x 
xX x 


— Natural, zise Sophie Leclerc alungându-şi de pe frunte o 
şuviţă rebelă, a cedat imediat. 

Împingându-l pe Rector, bătrânul uşier care ieşea din birou, 
tânăra femeie, gâfâind încă din pricina urcatului celor patru 
etaje, tocmai se năspustise în vizuina comisarului Griffon şi îi 
explica, cu o voce întreruptă, împrejurările în urma cărora 
asistase la arestarea agresorului numitei lrene de Mauge. 


— Un golănaş de mahala, continuă ea. Andre Delorme, zis 
Dede Ţicnitul, care are la activ trei ani petrecuţi la o casă de 
corecție... Nu prea îl duce mintea. Era tare uimit când a aflat că 
riscă să ajungă la Juraţi pentru viol cu circumstanţe agravante. A 
devenit vorbăreţ, dar după aceea a fost cel mai greu. 

Comisarul Griffon se juca nervos cu o cutie de mici trabucuri 
pe care nu voia încă s-o deschidă. Se uită curios la tânăra 
femeie. 

— De ce? întrebă el. 

Sophie îi zâmbi cu un aer rebel. 

— Pur şi simplu pentru că respectivul comisar al cartierului 
voia să-i anunţe imediat pe cei de la Omucideri şi să le paseze 
„coletul”. M-am zbătut ca o drăcoaică încercând să-l facă să 
priceapă că e o afacere de moravuri, deci că ne revine nouă. El 
nu voia să ştie de nimic. Pentru el violul nu era decât corolarul 
unui atac cu mână armată. Noroc că, după cât se pare, nu 
displăceam prea mult unui tânăr inspector. 

— Sper că nu te-ai comportat ca o gâscă? i-o tăie Griffon cu 
un ton pe jumătate amuzat, pe jumătate certăreţ. 

— Ce vreţi, răspunse Sophie, trebuia făcut ceva... Pe scurt, 
acel băiat l-a convins pe şeful lui să-l interogheze pe suspect 
asupra fondului. 

Deschise geanta şi scoase nişte hârtii de culoare galbenă, 
apoi continuă: 

— Eu şi inspectorul Dolet am încheiat chiar şi un târg. 

— Înţeleg, zise Griffon. Corupţia unui funcţionar. 

— Mai rău decât atât, căci e un târg al păcăliţilor. O copie a 
declaraţiilor lui Dede Ţicnitul în schimbul unei întâlniri... pe care 
o voi decomanda. 

Griffon clătină comic din cap. 

— Din când în când, zise el, am impresia că nu mai sunt un 
poliţist, ci un şef de bandă! la să văd. 

Tânăra femeie îi întinse hârtiile. 

— Cred că ceea ce scrie acolo îmi va aduce iertarea, zise ea. 

Comisarul Griffon parcurse declaraţia, citind unele fragmente 
cu voce tare: 

„..„.Declară că a fost dus la un chinez necunoscut de către un 
„amic” pe care nu-l cunoaşte decât după numele de „Marele 
Pierrot”. L-am întâlnit pe acesta în biroul de poştă de pe strada 
Deznouettes. Întrebat, Andre Delorme nu poate să precizeze 


aspectul fizic al individului... Un chinez ca toţi chinezii... O faţă 
plată şi nişte ochi care aproape dispăreau sub pleoape. Foarte 
politicos. 

„Întrebare: Ar fi putut fi un vietnamez? 

— Nu. Nu cred. 

— Un tailandez? 

— Poate. Dar marele Pierrot mi-a spus „un chinezoi”. 


„Întrebat... 

— Avea mâini de muncitor şi mirosea urât. 
— Cum urât? 

— Urât. Un miros... Ca un produs... 
„Întrebat... 


— Chinezul mi-a oferit cinci mii de franci. Două mii pe loc şi 
trei mii după aceea... Nu, nu ştiu de ce... M-am gândit că era 
gagica lui sau gagica unui amic care îi făcuse o figură... N-am 
întrebat mai mult...” 

Griffon ridică capul din hârtii. 

— Ei! Ce v-am spus eu! Sunt chinezi amestecați în treaba 
asta... Dar tot n-am realizat mare lucru. 

— Aşteptaţi urmarea, răspunse Sophie. 

„..„„Aşteptam sub un portal pe strada Claude Lorrain. A sosit 
un tip cu maşina. Mi-a dat cheile apartamentului şi un pistol 
despre care mi-a spus că nu e încărcat. După aceea am 
observat că era un pistol de alarmă... 

„Întrebat... 

— Tipul, da. L-am văzut bine. Mic, slab, cu un impermeabil 
bleumarin, cu un nas mare şi nişte ochi strălucitori. Avea un 
accent italian...” 

— Ei, îl întrerupse Sophie. Nu sunt astea semnalmentele lui 
Angelo Tirone? 

— Întocmai, admise Griffon. Totul se confirmă. Ai lucrat bine, 
fetiţa mea! 

— Mulţumesc, şefule. După părerea lui Dede Delorme, trebuie 
să mai fi fost cel puţin alte două persoane în maşină, dar n-a 
văzut prea bine... Şi cum, după cum spune Gribo, Tirone l-a 
cunoscut pe Paul Blache în închisoare, se poate admite că 
stephanezul era unul dintre aceşti doi tipi. 

Sosirea în birou a lui Lionel Savary întrerupse demonstraţia 
tinerei femei. 


— Şefule, anunţă Lionel brusc, am ceva care te-ar putea 
interesa. Am dat peste Christine Lacoste, romanciera... 

Griffon se încruntă. 

— Da. O nimfomană... Care s-a vârât anul trecut într-o 
poveste urâtă... Continuă! 

— Aşa mi se pare. În orice caz, frecventează cu regularitate 
Hanul Lebedei, situat lângă Monfort-l'Amaury, un local al fraţilor 
Zanum, unde se adună sâmbăta seara toată elita destrăbălaţilor 
sexuali... Ei bine, alaltăieri n-a fost deschis. 

— Ei şi? 

— Păi, continuă Lionel, am impresia, după cele spuse de fata 
asta, că nişte tipi au distrus localul. N-am putut afla nimic mai 
mult, dar vecinii au remarcat vehicule venind şi plecând pe la 
orele şase-şase şi jumătate, o oră neobişnuită pentru local. A 
fost şi maşina unui medic... M-am gândit că s-ar putea să aibă 
vreo legătură cu afacerea noastră. O echipă care avea necaz pe 
fraţii Zanum ar fi putut foarte bine să se ocupe de cel mai bun 
local al lor. 

Pierre Griffon dădu din cap. Puțin câte puţin, elementele 
jocului de puzzle îşi ocupau locurile, dar el tot nu ştia ce 
reprezenta în realitate acest puzzle. 

— Cu siguranţă că ai dreptate, „fecioraşule”... Chiar „trebuie” 
să ai dreptate, pentru că persist în a crede că e pur şi simplu 
vorba de o încercare de intimidare. 

Se ridică şi continuă: 

— Ţineţi-o tot aşa, copii... Eu mă duc să văd dacă pot să-l trag 
de limbă pe slinosul ăla de Raoul Zanum. Cred că a sosit 
momentul, acum sau niciodată. 


* 
x x 


Acel cartier al Amsterdamului se schimbase mult... 

Albin Morel, zis Roberto, îşi amintea de un loc desigur popular, 
dar destul de liniştit şi simpatic, ritmat de deplasările şlepurilor 
pe Amstel şi de şuieratul trenurilor. 

Azi totul părea transformat. Bineînţeles că încă mai erau 
micile imobile de cărămidă cu ferestre fără obloane, vechile 
prăvălii şi hârdaiele cu flori, dar mai erau şi bande de tineri 
îmbrăcaţi cu blugi sau zdrenţe, despre care nu ştiai totdeauna 


de la prima vedere dacă sunt fete sau băieţi, şi o întreagă salbă 
de cluburi particulare şi de baruri îndoielnice. 

Roberto fu surprins. Şi-i imagina pe drogati, pe acei freacks 
cantonaţi în jurul canalelor vechiului oraş şi pe lângă Kosmos 
sau Paradiso. Dar, puţin câte puţin, cangrena care rodea oraşul 
se întindea peste tot... 


Când Paulo Americanul îl lăsase la Forest, la intrarea în 
Bruxelles, în zorii zilei de sâmbătă, Roberto stabilise deja, dacă 
nu un plan de campanie, cel puţin un „plan de uşcheală”. Ştia 
jocul şi îl mai jucase când evadase din închisoarea germană. Să 
evite marile oraşe, să călătorească în etape scurte, pe linii 
secundare, cu autocarul, schimbând frecvent itinerariul. 

De data asta, bineînţeles, pe urmele lui nu se afla poliţia 
germană, dar nu i se părea că schimbarea e mai avantajoasă. 
Acum nu risca întoarcerea la închisoare cu cătuşele la mâini, ci 
glonţul asasin sau lovitura de cuţit ucigaşă, cu paltonul de 
scânduri la sosire. 

Dormise deja o oră în maşina lui Paulo, dar excitaţia 
provocată de aventură îi alungase oboseala. La început luase 
trenul spre Malines, apoi schimbase în direcţia Louvain. De 
acolo, un autocar îl dusese până la Lier. Mâncase şi luase o 
cameră într-un hotel liniştit. A doua zi dimineaţă plecase tot cu 
autocarul până la Herentals, apoi din nou cu trenul până la 
Weert, în Ţările de Jos. Trecuse, frontiera fără probleme, la 
Hamond. După aceea, traversase Brabantul cu autocarul până la 
Utrecht. 

De acum înainte Roberto era aproape convins că i se pierduse 
urma. În rest, achiziţionase o valijoară şi câteva accesorii de 
toaletă indispensabile. Nu se sinchisea de bani. Avea totdeauna 
la el, dintr-un reflex de om cu probleme, o anumită sumă de 
dolari US şi deutsche marks. Şi mai avea şi un carnet de cecuri 
American Express pentru un cont pe care îl avea la New York şi 
care, pentru un timp, îl punea la adăpost de orice-nevoie. 

La Utrecht luase din nou autocarul care îl lăsase la 
Amsterdam, capătul călătoriei sale. | se părea că niciodată nu 
trăise altfel decât pe drumurile exilului, şi amintirea vieţii lui 
aproape burgheze de la Paris - chiar şi imaginea lrenei de 
Mauge - i se ştersese complet din memorie. 


Roberto se opri, câteva secunde înainte de a intra pe stradă. 
Pentru prima dată simţi că i se strânge inima... Şi dacă vechiul 
lui amic Bobo părăsise acel cartier care, puţin câte puţin, 
putrezea? Apoi dădu din umeri. 

— Trebuie să ştiu dacă am baraka sau nu, murmură el. 

Luă valiza de jos şi dădu colţul. 

Strada, fundătura mai curând, căci ducea la calea ferată, era 
îngustă şi mărginită de magazine liniştite. Cafeneaua pe care o 
avea Boris Kalenin - „Bobo”, în compania | de paraşutişti străini 
şi pe baricadele din Alger - era tot acolo, dar un neon ţipător 
luase locul vechii firme scârţâite. Robert deschise uşa. 

Sala era pustie. Îşi păstrase aspectul vechi de altădată, dar 
nişte maşini nou-nouţe, care funcționau prin introducerea unei 
monede, acopereau un întreg perete. În schimb, în spatele 
tejghelei, citindu-şi ziarul, stătea acelaşi colos cu păr roşcat. 
Omul ridică capul. Avea o faţă curioasă. Plină de scobituri şi de 
umflături care o făceau să semene vag cu un sac de cartofi. Dar 
ochii lui, de un albastru transparent, erau calmi şi liniştiţi. 

— Dumnezeule! exclamă el. Sergente! Imi face plăcere să te 
văd după atâta vreme! 

Apucă din spatele lui, fără măcar să întoarcă capul, o sticlă de 
rachiu de ienupăr şi umplu două pahare. 

— În sănătatea ta, bătrâne. Şi a iubitelor tale. 

Roberto simţi cum o căldură blândă i se răspândeşte în tot 
corpul. Aşa se întâmpla cu Boris. Puteau să nu se vadă cinci- 
şase ani că se regăseau totdeauna cu aceeaşi prietenie virilă. 

— Eşti în trecere? 

— Să zicem. Am venit după un tip de-aici care mi-a făcut 
mizerii. Şi aş avea nevoie de o mână de ajutor. 

Boris Kalinin îl privi cu ochii lui limpezi de brută candidă. 

— Am înţeles, sergente, zise el. Când începem? 


IV 


În camera ei confortabilă de la Hote/ du Louvre, unde se 
instalase de câteva zile, Kikyo Learoy, goală sub chimonoul de 
culoarea florii de piersic, îşi dădea în cărţi, după o foarte veche 
şi complicată tradiţie asiatică. 

Tânăra femeie ezită, căci jocul îi punea probleme. Apoi, cu o 
mişcare delicată a mâinii cu degete lungi şi subţiri, apucă dama 
de caro pe care o întorsese pe faţă şi o puse pe al treilea rând 
de patru serii de cărţi aliniate în faţa ei. Dama de caro nu juca 
un rol special. 

Se uită la ultimele cărţi pe care le mai avea în mână. Valetul 
şi asul de treflă. Zecele de pică şi dama de cupă. Kikyo Learoy, 
al cărei prenume însemna „Campanula chineză”, făcu o mică 
strâmbătură care trase şi mai mult spre tâmple cuta dublă, abia 
conturată, a pleoapelor. Intoarse ultima carte. Un valet de 
cupă... 

Murmură o înjurătură şi strică cărţile cu un gest furios. Ce 
căuta aici acest valet şi acest as de treflă care blocau zecele de 
pică? Şi mai ales ce însemna prezenţa acestui valet de cupă?... 
Ar fi trebuit să fie eliminat de multă vreme, şi iată că apărea la 
sfârşitul jocului. Ba încă împreună cu dama! Asta nu avea niciun 
sens. 

Răvăşi cărţile cu un gest pueril şi merse la fereastră. Din 
spatele perdelei subţiri zărea piaţa Palatului Regal şi aleea 
Operei, traficul neîncetat al maşinilor, taxiurilor, autobuzelor... 
Venea rar la Paris şi regreta acest lucru. Era un oraş unde nimic 
nu avea cu adevărat importanţă, nici măcar o răpire ratată sau 
moartea unui recidivist pe drumul public. Ziarele de sâmbătă 
vorbiseră de Roberto, la fel şi cele de duminică, dar luni totul 
fusese uitat. Cât de încântătoare şi de ciudată era această 
mentalitate frivolă! Kikyo Learoy părăsi fereastra şi se întoarse 
cu o graţie de pisică. Era destul de înaltă, subţire şi construită ca 
o occidentală. Dar faţa ei triunghiulară era net asiatică şi 
această dualitate se regăsea în caracter, căci era înzestrată cu 
siguranţa femeilor din Occident şi spiritul subtil al femeilor din 
Asia. 


Fata unei japoneze din Nikko - ea însăşi fată de ofiţer - şi a 
unui diplomat american de origine irlandeză, dublul ei atavism îi 
permitea să se simtă în voie atât la Tokyo şi liong Kong cât şi la 
Londra sau San Francisco. Pentru asta - printre altele - era şi 
apreciată de cei care o angajaseră. 

Se întinse, şi chimonoul slab legat dezvălui o clipă partea de 
sus a unor sâni rotunzi şi tari... Stătea închisă în camera aceea 
când ei i-ar fi plăcut atât de mult să meargă la întâmplare pe 
străzi, să se uite la magazine şi la băieţii drăguţi. 

Îi plăceau bărbaţii, toţi bărbaţii, căci fiecare avea o 
personalitate proprie în dragoste... Englezii erau distanţi şi era 
foarte amuzant să-i vezi pierzându-şi calmul. Germanii erau 
greoi, dar fideli, spaniolii erau înfocaţi iar italienii foarte 
romantici. Francezii erau delicaţi şi politicoşi, dar chiar această 
delicateţe îi făcea să piardă uneori ocaziile... Ca acel tânăr pe 
care îl întâlnise cu o seară în urmă la ieşirea de la spectacol. li 
zâmbise de mai multe ori dar nu îndrăznise să intre în vorbă cu 
ea. Totuşi îi plăcuse mult şi n-ar fi refuzat să facă dragoste cu el. 
Dar nu i-o ceruse. Bărbaţii stăteau uneori prost cu psihologia. 

Soneria telefonului răsună brusc. Kikyo Learoy tresări şi ridică 
imediat receptorul. 

Vocea era anonimă dar cu accentul tărăgănat al celor din 
Texas sau Georgia. 

— Miss Learoy? 

— Chiar ea. 

— Rămâneţi la aparat... Aveţi legătura cu number two. 

Tânăra femeie strânse mai tare receptorul. De data asta era 
chiar marele patron... Nu dăduse niciun semn de viaţă de la 
eşecul operaţiunii de pe strada Michelangelo. Cu siguranţă că 
acum vor începe treburile serioase. 


* 
x x 


Mica bonă care îi deschise, o spaniolă cu fustiţă neagră, un 
şorţ alb şi o bonetă plisată foarte cochetă, se uita la el cu o 
privire neruşinată. 

— Pe cine să anunţ domnului, domnule? întrebă ea. 

— Griffon... Şi spune-i lui Raoul să lase teatrul. Nu e cazul... 

Fata îşi miji ochii. Avea pielea brună şi o faţă mică de pisică. 

— Mă duc să-i spun domnului... 


Se întoarse pe călcâie, ca o dansatoare de fandango, 
arătându-i comisarului nişte coapse subţiri pe care se mulau 
ciorapii negri. Apoi dispăru. 

— Târfuliţa! mârâi comisarul. 

Ca întotdeauna când era obligat să-i întâlnească pe boşii lumii 
interlope şi ai viciului în altă parte decât în biroul lui, Pierre 
Griffon era cuprins de sentimente contradictorii. Prin natura lui, 
avea repulsie pentru aceste contacte care, după cum zicea el, 
„îţi murdăreau totdeauna mâinile”, căci lumea interlopă îi 
îngloba totdeauna mai mult sau mai puţin şi pe cei care se 
apropiau prea mult de ea. 

Pe de altă parte, era un poliţist prea bun ca să nu ştie că orice 
căutare de informaţii trecea în mod necesar prin „relaţia 
umană” cu lichelele. Totul era să nu mergi prea departe; să laşi 
de la tine „o floare”, dacă asta era indispensabil din punct de 
vedere profesional, dar să nu oferi un buchet... 

Aşa că azi ar fi preferat tare mult să-l convoace în biroul lui pe 
Raoul Zanum, cel mai mare dintre fraţi şi şeful clanului despre 
care se vorbise atât de mult pe vremea marilor „războaie dintre 
bande” din anii şaizeci. 

Dar iată că, cu timpul, Raoul Zanum reuşise să dobândească 
un fel de respectabilitate, uzurpată, fireşte, dar recunoscută. 
Afacerile de care se ocupa nominal erau toate în regulă, căci 
pentru celelalte avea oameni de paie. Era bogat, apreciat, locuia 
pe aleea Foch, iar el, Pierre Griffon, comisar principal la Poliţia 
de Moravuri, trebuia să se deranjeze dacă dorea să obţină o 
informaţie oarecare. 

Mica bonă se întoarse cu un licăr amuzat în privire. 

— Domnul vă aşteaptă, domnule, zise ea. Vă rog să mă 
urmaţi... 

Raoul Zanum îl aştepta într-un salon doar cu puţin mai mic 
decât sala Paşilor Pierduţi, plin cu mobilă de stiluri hibride, 
supraîncărcate cu oglinzi şi sculpturi, o mulţime de argintărie, 
covoare berbere şi tapiserii. Pe o masă joasă se afla un telefon, 
o frapieră pentru şampanie, pahare şi nişte dulciuri lipicioase, 
căci Raoul era gurmand. 

Raoul Zanum se ridică cu dificultate. Era un bărbat foarte 
„mare”, cu un abdomen proeminent, al cărui costum cu vestă îi 
accentua şi mai mult aspectul pachidermic al siluetei. Avea un 


păr creţ şi cenuşiu, iar pielea fălcilor, ca şi bărbia triplă, tremura 
uşor ca o piftie la fiecare gest. 

„Probabil că acum are vreo şaizeci şi cinci de ani, licheaua 
bătrână”, îşi zise Griffon în timp ce celălalt se apropia de el cu 
mâna întinsă. 

— Bună ziua, comisare... îmi face plăcere să vă văd aici... ca 
prieten. 

Agasat de această cordialitate apăsătoare, Griffon îi strânse 
mâna jilavă. Hotărâse să joace cartea familiarităţii şi avea necaz 
pe el pentru asta. 

— Ca prieten, Raoul, mormăi el, dar nu trebuie să exagerăm. 
După cum bănuieşti, vin pentru afaceri. 

ÎI tutuia pe marele boss, iar acesta, care îi tutuia pe toţi 
curcanii, i se adresase comisarului cu „dumneata”. 

Fără să aştepte vreo invitaţie, trase mai aproape un fotoliu, 
un fals Ludovic al XV-lea, şi se aşeză pe el greoi, făcând arcurile 
să trosnească, apoi atacă imediat subiectul. 

— Am impresia că ai necazuri, Raoul, zise el. 

Celălalt se uită la el cu o surprindere aproape perfectă. 

—  Necazuri, comisare? Vorbiţi de hărţuielile celor de la 
Omucideri în legătură cu Roberto? Despre ele? 

— Şi de asta şi de altceva... De ce n-ai deschis Hanul Lebedei 
alaltăieri seară? Şi de ce a rămas închis de atunci? 

Raoul Zanum râse scurt din gât. 

— Hanul... Pur şi simplu pentru că garanta a avut o mică 
criză. Ştiţi cum sunt fetele astea. Îşi administrează euforizante, 
dopante, tranchilizante. Şi pe urmă cedează. Nimic grav, dar a 
trebuit totuşi chemat... și... dată altă sticlărie. (Făcu cu ochiul.) 
Doar pentru asta v-aţi deranjat? 

Pierre Griffon se încruntă. Acest hopa-mitică era o vulpe 
bătrână şi nu era uşor să-l surprinzi. Avea o explicaţie gata 
pregătită pentru orice... Comisarul hotări sa joace o altă carte... 

— Ai dreptate, Raoul, zise el. De fapt, am o problemă. O 
echipă de chinezoi care intenţionează să se instaleze aici. Atunci 
m-am gândit că ai putea să-mi dai o mână de ajutor, pentru că 
ar putea să devină şi problema ta. Li-Tyang - numele ăsta îţi 
spune ceva? 

Raoul scutură din cap, cu o expresie de ignoranță pe faţa 
blajină. 


— Li-Tyang, comisare?... Nu l-am întâlnit niciodată pe tipul 
ăsta... Beţi un păhărel? Am la gheaţă ceva grozav. Un Laurent 
Perrier. 

Se ocupă cu desfăcutul sticlei şi cu umplutul paharelor. Nu-l 
neliniştea nimic. De la evenimentul pe care presa îl numise 
„reglarea de conturi de pe strada Michelangelo”, - aştepta vizita 
poliţistului şi studiase cu fratele lui Edouard cea mai bună 
conduită de urmat. 

— Nu te întreb dacă l-ai întâlnit, ci doar dacă ai auzit de el? 
reluă Griffon. 

Raoul făcu o mică strâmbătură. 

— Poate, ca toată lumea... Oamenii vorbesc. Cred că lucrează 
în Olanda. Dar nu l-am văzut niciodată. 

— Natural. Dar l-a văzut Roberto în locul tău nu-i aşa? 

Faţa de lună şifonată rămase nepăsătoare. Totuşi, în sinea lui, 
Raoul Zanum simţi lovitura. Nimic de zis, Griffen era informat 
mai bine decât îşi închipuia. Luă hotărârea s-o scalde. 

— Înţeleg ce vreţi să spuneţi, comisare. Bineînţeles că-l 
cunosc pe Roberto. Chiar de vreo cincisprezece ani. 

— Nopțile trecute au încercat să-l lichideze. 

Raoul se afundase în fotoliul lui, cu mâinile pline de inele 
grele aşezate pe coapsele scurte. Işi închise ochii pe jumătate 
cu un aer şiret. 

— Credeţi într-adevăr în povestea asta? După părerea mea e 
ceva regizat. Roberto nici măcar nu era la Paris în noaptea 
aceea. 

Pierre Griffon bău o gură de şampanie. Licheaua bătrână juca 
teatru cu el. Schimbă subiectul. 

— De fapt, zise el, niciunul dintre-ai tăi nu l-a întâlnit pe 
Angelo Tirone în ultima vreme? Se pare că s-a întors în Franţa şi 
Interpolului i-ar cam plăcea să pună mâna pe el... înţelegi de 
cine vorbesc? 

Raoul Zanum avu nevoie de toată stăpânirea de sine pentru a 
rămâne nepăsător. Seara trecută aflase amândouă veştile 
împreună. Mai întâi că Roberto era la adăpost, după aceea 
provocarea de necrezut lansată de Angelo clanului Zanum, 
distrugerile de la Hanul Lebedei şi violarea sălbatică a Laurei, 
fosta lui cumnată. 

— Tirone, nu, zise el. Mie nu-mi spune nimic. E unul care trage 
cu puşcociul, iar eu nu frecventez, astfel de oameni. 


— Nu-i mai frecventezi, vrei să spui. 

Raoul fu scuturat de un râs zgomotos ce făcu să i se onduleze 
burduhanul. 

— Ei, comisare, asta e de domeniul trecutului! De pe vremea 
bietului Gaston. Lui îi plăcea să se încaiere, să aibă publicitate! 
Nouă, nu. Acum pentru mine şi pentru Edouard aventura s-a 
sfârşit. Mă mai vedeţi pe mine în stare de aşa ceva, cu burtoiul 
meu? 

— Roberto însă poate, replică Griffon. Şi dacă va continua, va 
sfârşi ca fratele tău Gaston. Cu capul plin de plumbi... Unde 
ziceai că e Roberto? 

Ochii mici de pachiderm ai bătrânului luciră de maliţie. 
Roberto nu avea de ce se teme de poliţia franceză. Venise 
momentul să arunce restul. 

— Încă n-am spus nimic comisare. Dar, după părerea mea, 
probabil că e în Belgia sau în Canada. 

— Poţi intra în legătură telefonică cu el? Aş avea să-i spun 
vreo două vorbe. 

Raoul scutură din cap cu un aer dezolat. 

— Îmi pare rău, comisare. Ceea ce v-am spus e doar o părere 
de-a mea, nimic mai mult. Nu mă mai ocup de chestiile astea... 
încă puţină şampanie? 

Pierre Griffon refuză cu un gest şi se aplecă înainte. Avea 
maxilarele strânse, orice urmă de blândeţe îi dispăruse de pe 
faţă. 

— Tu ai mica ta idee, Raoul zise el cu un ton aspru. Ei bine, şi 
eu am mica mea idee. Vrei să ţi-o spun? 

Raoul încuviinţă dând din cap. Griffon continuă: 

— Ei bine, Roberto lucrează pentru fratele tău şi pentru tine... 
Sunteţi toţi amestecați într-o treabă urâtă de comerţ cu 
prostituate „galbene”, împreună cu Li-Tyang, Callari, Tirohe şi 
un anume Van Heist, un olandez. Vezi că sunt informat! Şi, după 
cum ţi-e firea, ţi-ai înşelat amicii - urmare împuşcăturile de pe 
strada Michelangelo. Acum te crezi tare pentru că Roberto a 
plecat din ţară. Dar te îmbeţi cu apă chioară. Nu e decât un 
preludiu. Un avertisment... Ar trebui să te gândeşti puţin la 
ciocli. Or să cam scoată limba când îţi vor căra cutiuţa plină de 
atâta osânză. A te înhăita cu un chinez nu e o treabă bună. A le 
înşela încrederea înseamnă sinucidere. 


Raoul îşi muşcă buzele. Comisarul avea dreptate, dar natural 
că nu putea să admită asta. 

— Ar trebui să scrieţi romane, zise el. Nu vă lipseşte deloc 
imaginaţia! 

Griffon ridică din umeri. 

— Nu te încăpăţâna Raoul. N-am venit ca duşman. Roberto s- 
a descurcat, şi acum ai rămas numai tu cu fratele tău să faceţi 
faţă. Cei de la Omucideri vor avea de cules carne proaspătă, 
ascultă ce-ţi spun. Dar dacă ai colabora, am putea să-i lichidăm 
noi pe chinezi în locul tău. Noi suntem echipați pentru asta. 

Zanum devenise măsliniu. 

— N-am nimic mai mult de spus, comisare. Şi nu aveţi nimic 
împotriva mea, o ştiţi prea bine. 

— Spune-mi unde e Roberto. De la om la om. 

— V-am spus că nu ştiu nimic, comisare. 

— Bine, Raoul, tu ai vrut-o... îmi dai voie? 

Pierre Griffon apucă telefonul, dar Raoul, mai repede decât ai 
fi crezut că îi dă voie corpolenţa, îi puse mâna pe braţ. 

— Ce vreţi să faceţi, comisare? 

— Mai întâi să-ţi închid localurile. N-am să duc lipsă de 
motive. Apoi să-ţi trimit Controlul Economic. Te rog să mă crezi 
că se vor distra de minune. După aceea ezit... Poate că voi face 
să cadă vreo cinci-şase tipi, lăsându-i pe ziarişti să înţeleagă că 
tu i-ai dat pe mâna mea. 

Raoul făcu un salt de îi tremură toată carnea flască de pe el. 

— Nu aveţi dreptul! E ilegal! strigă el. 

Apoi gemu, aproape tânguindu-se: 

— Nu puteţi să ne faceţi una ca asta, comisare. Ne cunoaştem 
de multă vreme. Şi chiar... de când Gaston nu mai e printre noi, 
am fost totdeauna corecţi, cooperanţi. Amintiţi-vă, n-a trecut 
prea mult timp de atunci, că vărul nostru Roger Zanum v-a dat 
nişte informaţii despre cei doi ucigaşi iugoslavi, doi pederaşti... 
Vedeţi, totdeauna ne putem înţelege. 

Griffon ţinea mâna pe telefon. 

— Dă-mi-l pe Roberto! 

Creierul lui Raoul, „singura parte a persoanei lui care încă nu 
era împănată de grăsime”, după cum spunea chiar el, funcţiona 
cu repeziciune. 

— Nu se poate, comisare! Pe cuvântul meu de onoare... Pe 
capul copiilor mei... E în Belgia sau în Olanda, dar nu ştiu unde. 


Vă jur... Dar pot să vă dau o informaţie despre Angelo Tirone. E 
la Paris, sunt sigur. Până diseară voi afla unde stă. Vă voi 
anunţa. Puteţi avea încredere în mine, comisare... în seara 
asta... cel mai târziu mâine dimineaţă... O să-i pun pe băieţi la 
treabă. 

Griffon lăsă telefonul. Bineînţeles, Angelo nu era decât un 
angajat pentru treburi dure, dar era prima verigă accesibilă a 
lanţului. Începutul unei piste ce trebuia urmată. Oricum, bătrâna 
lichea nu avea să-i spună mai mult. 

Raoul se uită la el ghicindu-i gândurile. Schiţă un zâmbet şi 
apucă sticla de Laurent Perrier. 

— Încă o picătură, comisare, numai o picătură. 

Griffon nu refuză. Raoul ridică paharul. 

— Pentru reuşita dumitale, comisare! 

Pierre Griffon bău dând din umeri. 

— Eşti totuşi un ticălos şi jumătate, zise el. 

Apoi se ridică. 

— Dacă nu am nicio veste de la tine mâine dimineaţă, dau 
drumul la câini. 

Raoul începu să râdă. 

— Nicio teamă, comisare. N-au să mă muşte. Estela! 

Micuța bonă spaniolă deschise uşa. 

— Estela, condu-l pe domnul comisar. Şi nu-i arăta fundul, că 
te trezeşti la casa... la casa de corecție, fireşte... 

Pierre Griffon nu-şi putu reţine zâmbetul. Licheaua asta 
bătrână era cam impertinentă. leşi, precedat de micuța 
spaniolă, al cărei funduleţ oscila viclean sub fustita neagră, şi 
urmat de râsul jovial al celui mai mare dintre fraţii Zanum. 

— Ce meserie! murmură el. 

Rămas singur, Raoul stătu o vreme nemişcat, apoi zise cu 
voce tare: 

— Edouard! Poţi veni! 

O uşă a salonului se deschise şi Edouard Zanum, fratele lui 
Raoul, ieşi din mica încăpere unde se ascunsese. Edouard era 
mai slab decât fratele lui dar avea şi faţa mai dură. 

— Ai auzit? întrebă Raoul. 

Celălalt dădu din umeri. 

— Da, zise el. Îţi vei face treaba cu ajutorul curcanilor! 

Raoul clipi. 


— Şi încă cum! în orice caz, Griffon era cu mâna în beregata 
mea. Acum, dacă îi pasăm în labe pe împuţiciunea asta de 
Angelo, ne va lăsa în pace! 

Edouard Zanum mai era încă preocupat. 

— Mda, admise el. Asta e revanşa pentru Lebădă şi pentru 
Laura, dar nu rezolvă problemele noastre cu chinezii. 

— Roberto le va rezolva. 

— Poate. Dar dacă nu reuşeşte? Am fi totuşi forţaţi să ne 
înţelegem cu Li-Tyang... Callari a lăsat deja braţul în jos. 

Raoul reflectă câteva clipe. Fratele lui avea dreptate. Dacă nu 
reuşeau, eliminarea lui Angelo cu ajutorul poliţiei avea să-i coste 
Scump. 

— Am o idee, zise el. O să ne asigurăm. 

— Cum? 

— Li-Tyang mai e încă la Ritz. Găseşte un flăcău, sau mai 
curând o fătucă, dar de încredere, şi pune-o să-l anunţe pe 
chinezoi. Să-i spună că curcanii sunt pe urmele lui Angelo, că 
sunt gata să pună mâna pe el şi că s-ar putea ca acesta să facă 
mărturisiri... în caz de bucluc, dacă vom fi forţaţi să mergem cu 
Li-Tyang, puştoaica va putea să spună că informaţia venea din 
partea noastră. Şi vom fi acoperiţi. 

Edouard îşi privi fratele cu admiraţie. La Bone, în Algeria, 
bătrânul Zanum spunea de pe atunci că Raoul e cel mai deştept 
cap al familiei. Nu se înşelase. 

— Asta nu înseamnă că nu-i vom da comisarului informaţii în 
legătură cu Angelo, zise el. 

— Fii fără grijă! Am băieţii mei care se vor ocupa de asta. 
Angelo e ca şi terminat. 


* 

Nyo Tok Suey, pe care vecinii de cartier îl numeau „Tatăl 
Dragon”, din cauza firmei localului său Dragonul de Jad, închise 
cu grijă telefonul şi aruncă o privire distrată în sala mică unde 
ultimii clienţi îşi terminau consumaţiile. 

Comunicarea primită îl flatase enorm. 

Onorabilul Li-Tyang, care era cunoscut şi sub numele de 
Domnul Wu, şi care reprezenta atotputernica organizaţie 
Șarpele Albastru, îşi amintise de modesta lui persoană şi îi 
permitea în sfârşit să-şi achite datoria pe care familia lui o avea 


faţă de el. Căci numai datorită Domnului Wu putuse Nyo Tok 
Suey, tatăl Dragon, să achiziţioneze acel mic restaurant de pe 
muntele Sainte-Genevieve, datorită lui putuseră fii şi fiicele lui, 
verii, verişoarele şi rudele lor să emigreze în Europa cu acte 
false; datorită lui câţiva din băieţi puteau să-şi facă studiile şi 
câteva fete să-şi câştige dota pur şi simplu arătându-şi corpul 
unor albi ignoranti. 

Cu o privire o anunţă pe Mya, ultima lui fiică, care nu avea 
decât şaisprezece ani, să-l înlocuiască la casă, iar el cobori scara 
ce ducea la pivniţa transformată în bucătărie. _ 

Şase băieţi, toţi rude de-ale lui mai mult sau mai puţin 
îndepărtate, îşi terminau castronaşul de orez şi carne de porc, 
cu hăpăieli şi clănţănit de beţişoare, într-o atmosferă care 
mirosea puternic a saramură, carne stricată şi grăsime rece. 

— Am nevoie de doi dintre voi, zise el în dialect cantonez, 
pentru o treabă foarte importantă. 

Toţi băieţii se ridicară deodată şi tatăl Dragon simţi o mânarie 
îndreptăţită. Ochii lui negri străluciră ceva mai mult când 
declară: 

— Nu. Treaba asta e atât de importantă încât nici voi, şi nici 
eu, nu putem înţelege. 

Băieţii dădură din cap. La Hong Kong, cei aleşi ar fi fost 
desemnaţi de un ghicitor care ar fi dezlegat o enigmă pe o 
plachetă pictată, sau prin semnul animalelor faste sau nefaste. 
Aici ceremonia avea să fie mai simplă. 

Fără o vorbă, - Nyo Tok Suey luă din două borcane separate 
două boabe negre de fasole şi patru boabe albe pe care le aşeză 
sub un prosop. Fiecare dintre băieţi se duse să-şi aleagă, fără să 
vadă, o boabă de fasole pe care o arătă cu palma deschisă. 

— Privindu-i pe cei doi băieţi care arătau boabele negre, tatăl 
Dragon se felicită de alegerea destinului. Dintre toţi nepoţii şi 
verişorii, aceştia doi erau cei mai curajoşi şi cei mai inteligenţi. 

— Veniţi cu mine, le zise el. 

Cei doi băieţi îl urmară într-o cămăruţă plină de mături şi 
şorţuri de pânză groasă, care mirosea a peşte stricat şi a 
umezeală. Acolo, în semiobscuritate, Nyo Tok Suey declară cu o 
voce joasă şi monotonă: 

— Un câine puturos îl ameninţă pe şarpe, binefăcătorul 
familiei noastre. Acesta - o mie de ani să trăiască! - contează pe 
respectul şi devotamentul vostru ca să-l ştergeţi de pe faţa 


pământului pe acest câine. Ascultaţi-mă. lată ce va trebui să 
faceţi. 


* 
x x 


Comisarul Pierre Griffon intră, fluierând uşor, în biroul său de 
pe Quai des Orfevres chiar în momentul în care Lionel Savary 
punea receptorul în furcă. 

— Şefule, gata! îi zise tânărul inspector înflăcărat. Am primit 
adineauri un telefon de la Raoul Zanum. N-ar trebui să spunem 
asta, dar în ziua de azi borfaşii se descurcă mai bine decât 
poliţia! A dat de urma lui Angelo Tirone. 

— Perfect, zise Pierre Griffon fără cea mai mică urmă de 
emoție. Asta şi aşteptam de la secătura asta desfrânată. Cade 
chiar foarte bine. Tocmai am aflat că Tirone este efectiv căutat 
de Interpol-ltalia. Pentru mai multe crime... Şi unde îşi are cuibul 
păsărică noastră? 

— Pe lângă Porte de Versailles, şefule. Pe strada Vaugirard. 
Un apartament închiriat cu luna. Îşi spune Luigi Negroni. 

Pierre Griffon îşi scoase haina şi o aşeză cu grijă pe speteaza 
unui scaun. 

— Perfect, repetă el. Povestea asta cu Interpolul ne va facilita 
interceptarea convorbirilor telefonice fără să ni se bage bete în 
roate. 

— De ce să nu sărim imediat pe el? întrebă Savary. Dacă 
Interpolul îl caută... 

— Nici vorbă, îl întrerupse Griffon. Ar fi prea simplu. Când intri 
în joc cu nişte oameni ca fraţii Zanum, trebuie să te porţi cu 
băgare de seamă. Mi l-a dat pe Tirone aşa cum arunci un os 
unui câine, dar fără îndoială că au motivele lor să facă astfel. Mi- 
ar plăcea să descurc puţin sforile astea. 

Lionel se uită la şeful lui cu mirare. În mod obişnuit Griffon era 
pentru acţiunea imediată, iar felul ocolit în care vedea acum 
problema îl cam surprindea. 

— Tocmai, insistă el. Tirone ar putea... 

Griffon îl întrerupse din nou: 

— Nu. Nu confunda un Angelo Tirone cu un Dede Ţicnitul. 
Oameni ca el nu vorbesc, ştii prea bine. Singurul lucru pe care-l 
putem face este să-l punem sub supraveghere sperând că ne va 
duce undeva. 


Lionel Savary, care îşi imagina deja lungile şi plictisitoarele 
ore de „pândă”, se uită la comisar cu o privire plină de 
reproşuri. 

— Dar, şefule, zise el, asta e vechea metodă clasică, O să ne 
ia o grămadă de timp. 

Pierre Griffon dădu din umeri. 

— Şi ce? Deocamdată nu arde nicăieri după câte ştiu. lar 
metodele clasice au dovedit deja că sunt bune când le 
întrebuinţezi cu inteligenţă şi fără idei preconcepute. Reţine 
asta, băiete! Anunţă-i pe Sophie şi pe Gribo. Organizaţi-vă cum 
credeţi că e mai bine, dar nu vreau ca Tirone ăsta să tragă un 
pârţ fără să fiu anunţat! Ai mână liberă! Inţeles, băiete? 

— Înţeles, şefule, murmură Lionel. 

Pierre Griffon se uită la el o clipă cu o sclipire amuzată în 
privire. 

— Te miră, ai! Te întrebi ce-o fi având bătrânul în cap? Ei bine, 
am să-ţi spun. De obicei noi intervenim după petrecerea 
dramelor. De data asta e invers. Am fost avertizaţi înainte. 
Numai că nu ştim exact. Împotriva a ce sau a cui trebuie să 
luptăm. lar cei care sunt fatalmente la curent, precum fraţii 
Zanum, cu siguranţă că nu sunt chiar atât de amestecați pentru 
a se simţi cu adevărat vulnerabili. Până la urmă, se servesc de 
noi mai mult decât ne servim noi de ei. Pricepi, băiete! 

Lionel Savary îşi frecă gânditor bărbia şi se uită la comisar cu 
o strâmbătură comică. 

— Drept să-ţi spun, şefule, ei bine... nu prea. Fi 

Pierre Griffon începu să râdă. „— Cu atât mai bine, zise el. In 
afară de asta nu mai am nimic să-ţi spun! 


* 
x x 


La tejgheaua localului Balto, două-trei „artisete”, care „se 
expuneau” pe strada Pigalle sau în hotelurile de pe strada 
Franchot, îşi beau grăbite oranjada sau sucul de roşii înainte de 
a se întoarce la treabă. 

Era o vreme superbă, şi străinii, mai ales germanii care aveau 
devize forte, începeau să invadeze Montmartre. Nu era timpul 
potrivit să-ţi laşi să ruginească mijloacele de subzistență. 

Fefe Vitti, căruia i se spunea Tiganul, sorbea o drojdie în 
apropierea cabinei telefonice, uitându-se la fete cu o privire 


distrată. În schimb, ceea ce-l tracasa era chinezoiul de la celălalt 
capăt al barului care nu-şi lua ochii de la el. Cunoştea el nişte 
chinezoi dar nu pe ăsta. 

Apoi, brusc, îşi aminti. Fireşte că îl cunoştea, pentru că el 
distribuise banii pentru Roberto... N-ar fi trebuit să uite, dar 
toate feţele astea „galbene” se asemănau tare mult. 

Asiaticul probabil că pricepuse că fusese recunoscut. Clipi, 
puse cât se poate de vizibil o monedă pe tejghea şi se strecură 
spre subsol în direcţia toaletelor. 

Féfé Tiganul înţelesese. Îl urmă. Chinezul îl aştepta în spatele 
uşii, cu faţa la chiuvetă. Avea în mână un plic* pe care i-l întinse 
cu un zâmbet larg. 

— Jumătate acum, zise el, jumătate după. 

Fără ruşine, Fefe numără banii. Fluieră uşor şi ridică capul. 
Chinezul zâmbea întruna şi Fefe îşi zise în gând că avea o mutră 
care cerea pumni. Agită bancnotele. 

— Pentru ce? 

— Un fleac. Aduceţi domnu’ Angelo într-o cafenea care vi se 
va spune, în ziua când vi se va spune. 

Fefe tresări. 

— Angelo? Ce aveţi cu Angelo? 

— Prieten al meu vrea să-i vorbească în linişte... foarte în 
linişte. 

— Angelo, repetă Fefe cu o voce surdă. Angelo e amicul meu. 

Asiaticul continuă să-i explice. 

— Nu vrem lui rău, numai stăm de vorbă. Mulţi bani pentru 
asta. Dumneata plecat de aici. Liniştit. Prieten al meu mulţumit. 

Féfé Tiganul dădu din umeri. Înţelesese totul de la început. 
Chinezii, nu ştia de ce, vroiau să se debaraseze de Angelo, dar 
nu era uşor. Înţeleseseră că nu-l puteau avea decât adus cu 
uşurelul, găsind un prieten care să-l atragă în cursă. 

— Şi dacă nu vreau? zise el. 

Chinezul se prefăcu foarte îndurerat. 

— De ce spus asta? Dumneata mult compromis cu Roberto. 
Poate ucis domnu' Blache. Nu se ştie încă. 

Fefe Tiganul gândea rapid. Angelo era un amic, un 
compatriot, dăduseră împreună lovituri frumoase. Dar putorile 
astea de chinezi îi ţineau mâna în beregată cu un ţucal plin de 
porcării gata pregătit. În schimb aveau aerul că vor să-i asigure 
viitorul. 


Chinezul se uită spre uşă. 

— Hotărâţi. Cineva vine. 

Fefe Tiganul dădu din umeri şi vâri în buzunar bancnotele pe 
care le avea în mână. Chinezul înclină capul. 

— Dumneata şmecher... foarte şmecher. 

Fefe Ţiganul îl privi ieşind, gândindu-se că prietenia e o marfă 
foarte perisabilă. 


* 

Cu un tricou cu motive geometrice, papuci marocani, o 
havană între buze şi un pahar de Mecallan în mână, Albin Morel, 
zis Roberto, privea visător oglindirea palidă a soarelui de la 
Amsterdam în micile pătrate de geam ale camerei sale. 

Nu-i plăcuse niciodată prea, mult Amsterdamul, unde o 
burghezie cufundată în mediocritate asista cu calm la 
descompunerea propriului ei univers, dar calda ospitalitate a 
vechiului său amic Boris Kalinin îl făcea să uite moliciunea 
exterioară şi să se împace cu natura umană. 

Noaptea trecută avusese de gând să-i povestească lui Boris 
cum şi de ce se afla în acel oraş, dar fostul legionar îl oprise 
imediat. 

— Îmi spui doar cât am nevoie să ştiu, sergente! De rest puţin 
îmi pasă! 

Atunci Roberto îi explicase lui Boris care, fără să facă parte 
realmente din ea, cunoştea toată lumea interlopă din 
Amsterdam, că voia să-l încolţească pe Li-Tyang, „marele 
chinez”, cel ce avea controlul asupra prostituţiei asiatice din 
oraş. 

— A pus pe cineva să mă lichideze, înţelegi. Acum e ori el, ori 
eu. 

Boris râse. 

— Atunci o să fie el, sergente! 

Apoi vorbiseră despre vremurile trecute, despre luptele lor şi 
despre fete, după care cântaseră „Nu, nu regret nimic”, aşa cum 
făcuseră pe vremuri în oraşul alb pe care fuseseră forţaţi să-l 
abandoneze. După aceea se piliseră bine de tot... 

In dimineaţa aceea, când se trezise, Roberto îi expediase o 
telegramă liniştitoare lui Raoul Zanum. Acum aştepta rezultatul 
primelor demersuri pe care urma să le întreprindă Boris. 


Boris Kalinin se întoarse pe înnoptate; zâmbetul înflorea pe 
faţa lui deformată de vechi luptător. 

Se aşeză greoi într-un fotoliu din ramuri de palmier împletite 
care scârţâi sub greutatea lui, îşi umplu paharul cu whisky, 
plesni din limbă şi întrebă brusc: 

— Ţi-o aminteşti pe Stili, sergente? 

Roberto scutură din cap. 

— Nu! 

— O javaiană care execută un număr la APHRODITE CLUB. Cu 
un şarpe. 

Roberto îşi reaminti imediat... Duruitul tobelor şi gongurilor... 
Lumina puternică a proectoarelor, silueta plăpândă încovoindu- 
se sub greutatea reptilei... Zâmbetul veşnic înţepenit al lui Li- 
Tyang. 

— Da, zise el. O putorişcă drăguță. 

Boris râse zgomotos. 

— Să nu zici nimic rău de şoricelul ăsta, sergente! Am 
impresia că-ţi va face un serviciu neobişnuit. 

Roberto se uită la el fără să înţeleagă. Boris continuă: 

— Termină-ţi păhărelul şi să coborâm. Ai să vezi. 

Roberto făcu întocmai şi îşi urmă prietenul pe scara abruptă 
dată cu ceară, care ducea la parter. Din sala cafenelei se auzea 
zgomotul biliardelor electrice, râsete şi zarva conversaţiilor. 
Boris deschise uşa unei mici încăperi ce îi servea drept salon şi 
al cărei mobilier în „stil maur” era de un prost-gust ţipător. 
Roberto se opri în prag. 

Aşezată pe un taburet de blană, în faţa unei mese joase cu o 
tăblie de alamă, o femeie se uita la el cu atenţie. 

Era blondă, acei blond inimitabil al fetelor din nord, iar părul 
ei minunat, care reţinea privirea, făcea, să se uite umbra de 
vulgaritate a feţei greoaie ca şi duritatea ochilor de un cenuşiu 
rece. O reţea fină de riduri în jurul pleoapelor îi trăda vârsta - 
vreo patruzeci de ani - dar corpul pe care se mula o rochie 
neagră cu decolteu adânc, se menținea somptuos. 

— Nu e Stili, şopti Roberto la urechea fostului legionar. 

Acesta nu răspunse şi îşi împinse prietenul înainte. 

— Cindy, iată-l pe Roberto despre care ţi-am vorbit, zise el. 
Cindy Gerlach, prietena lui Van Heist. 

Tânăra femeie se ridică şi un fulger de ură sălbatică trecu prin 
ochii ei cenuşii. 


— Prietena lui Van Heist! zise ea cu o voce răguşită. Am fost, 
dar nu mai sunt! Ticălosul ăla mi-a dat paşi! Da, domnule, mi-a 
dat paşi. 


V 


Mai mult afundat decât întins pe canapeaua Ludovic al XV-lea 
în „marele salon” din apartamentul lui de pe aleea Foch, - 
canapeaua aceea era singurul loc unde se simțea în voie -, 
Raoul Zanum, în faţa unei sticle de Laurent Perrier care se răcea 
în frapiera de argint, privea existenţa într-o perspectivă plină de 
seninătate. 

...O telegramă expediată de la Amsterdam, pe care tocmai i-o 
adusese Estela, mica bonă, îi anunţase că Robert intenţiona să 
atace acolo tabăra chineză. Taica Griffon, căruia îi pasase un os 
de ros, îl va lăsa deocamdată în pace şi mai înainte de a se face 
noapte, clanul Zanum va fi debarasat de Angelo Tirone... iar 
Laura Listel va fi răzbunată pentru violențele suferite... La 
sfârşitul săptămânii Hanul Lebedei va fi din nou deschis, cu o 
decorație nouă, gata să-i primească pe împătimiţii viciului. 

Un zâmbet larg îi lumină faţa. Toţi ziceau că e un mare 
borţos... Dar era un borţos care nu se descurca prea rău! 

Un clinchet de cristal îl făcu să ridice ochii pe deasupra 
spătarului canapelei. La celălalt capăt al salonului, mica Estela 
ştergea nişte scrumiere deja imaculate. 

— Ce faci aici, puştulache? bombăni el. 

Fata se apropie legănându-şi şoldurile, cu mâinile la spate şi 
capul plecat. Privirea lui Raoul se opri la sânii mici şi agresivi 
care înţepau pe dedesubt şorţul de dantelă albă. 

— Ce faci aici? repetă el simţindu-şi gâtul puţin cam uscat. 

Tânăra Estela îşi ridică mutrişoara de pisică şi îi aruncă o 
privire vicleană. 

— Verişoara mea se mărită săptămâna viitoare, domnule. Mi- 
ar plăcea să mă duc la noi, în Spania; 

— Spune-i domnului Edouard. 

— Domnul Edouard n-a vrut, domnule Raoul... Aşa că m-am 
gândit... Cum sunteţi atât de amabil... 

Se legăna în faţa lui şi îl privea cu un aer neruşinat. Totuşi 
Raoul nu înţelese imediat. Avusese sute de femei în viaţa lui aşa 
că „eternul feminin” nu-l mai preocupa prea mult. Evident că 
uneori se mai „benocla”, aproape din obişnuinţă, la coapsele 


lungi ale acestei micuţe când, căţărată pe o scăriţă, scutura 
cornişele de praf. Cu aceste ocazii remarcase că nu purta ciorapi 
cu chilot, ci ciorapi negri, după moda veche, cu porțjartiere care 
îi dungau pielea de culoare deschisă. Asta îi adusese în minte 
vechi amintiri care mai curând îl înduioşaseră decât să-i 
stârnească antrenul. Acum însă, atitudinea echivocă a Estelei îi 
deschidea ochii şi simţi o scurtă şi neprevăzută excitare a 
simţurilor. 

— la vino să te văd puţin, zise el cu o voce schimbată. 

Docilă, fata se supuse şi aproape că se lipi de el. Cu un gust 
brusc, Raoul alunecă cu mâna sub fusta scurtă şi urcă cu 
repeziciune de-a lungul picioarelor. 

Frăgezimea cărnii, după contactul puţin crispant al ciorapului, 
îl surprinse. 

— Pe legea mea, aproape că uitasem cum mai e! Cu toate 
afacerile astea nenorocite pe cap! 

Cu ochii în jos, Estela se lăsa pipăită, trăgându-se puţin înapoi 
când palma lui Raoul, alunecând între coapsele strânse, atinse 
umflătura slipului. 

— Acum n-o să faci pe mirononsiţa! mormăi el. 

Puştoaica se mişcă şi îşi depărta puţin picioarele. 

— N-aş îndrăzni, domnule Raoul... Cu dumenavoastră, nu. 

Sunetul vocii, aproape copilăresc, îl înflăcără mai mult decât 
vorbele. 

— Putoare mică ce eşti! zise el zâmbind. 

Întrezărea deja un interesant viitor de amoruri slujnicăreşti,. 
Făcut din întâlniri juvenile şi plăceri furişe. Format de asemenea 
din mici laşităţi din partea lui şi din exigenţe crescânde din 
partea ei. Concedii... cadouri. 

Slăbiciunea pe care o simţea faţă de tineret îl agasa puţin şi îl 
amuza mult. Ce frumos sfârşit de viaţă pentru un bătrân codoş! 

— Atunci, domnule Raoul, îmi daţi voie să mă duc să-mi văd 
verişoara?... Va avea o rochie albă şi frumoasă. 

— Da, puştoaico, zise el, te vei duce să-ţi vezi verişoara. Şi 
chiar am să-ţi dau parale să-i faci un cadou. 

Dar cum orice concesie trebuia să aibă pentru el totdeauna 
un profit tangibil, adăugând spre hârtia albastră ce încă se mai 
afla pe masa joasă: 

— Când vor sosi şi alte telegrame mi le vei da direct mie, fără 
să vorbeşti de ele domnului Edouard. 


Ea dădu din cap cu un mic zâmbet. 
— Da, domnule Raoul. Şi când va sosi ceva pentru domnul 
Edouard o să vi-l dau dumneavoastră. 


* 
x x 


Cu pipă plină în mână, comisarul divizionar Charpin se uita la 
vechiul lui prieten Griffon, aşezat, cu degetele arătătoare 
agăţate de vestă, de cealaltă parte a biroului. 

— Ascultă, Pierre, zise el, am reuşit încă o dată, subliniez 
lucrul ăsta, să fac ceea ce mi-ai cerut şi fără să-i alertez pe cei 
de la Omucideri... Ti-am obţinut interceptările telefonice şi chiar 
l-am convins pe Castaing să-ţi împrumute doi din „disponibilii” 
lui - Hervet şi Legendre - ca să asigure supravegherea lui 
Tirone. Acum aş vrea să ştiu unde ai ajuns. Şi dacă ştii tu însuţi 
încotro mergi. 

— Dar asta e o dorinţă care te onorează, bătrâne, îi răspunse 
Griffon pe un ton glumeţ. Numai că nu ştiu dacă o să-ţi facă 
plăcere. Mai întâi, faimosul Li-Tyang mai era încă la Ritz ieri 
seară, sub numele de Domnul Wu, om de afaceri. A părăsit 
hotelul în dimineaţa asta, la prima oră. 

Charpin tresări. 

— Li-Tyang! 

— Ei, da... Am vorbit cu colegii de la Amsterdam pe la ora 
prânzului. Ei au făcut o treabă bună. Sunt convinşi că omul lor, 
inspectorul Haasen a fost asasinat. Cu o drăcovenie demnă de 
Gribovici... O şmecherie care proiectează gaz toxic pe bază de 
acid sulfuric. Experții lor sunt categorici. Inspectorul Haasen a 
respirat o otravă care a provocat îngustarea instantanee a 
vaselor de sânge şi a dus la moarte în câteva secunde... 

Charpin se încruntă. 

— Un adevărat roman! 

— Deloc, zise Griffon, fără să se sinchisească. Chestii 
asemănătoare au mai fost folosite după serviciile secrete şi 
acum câţiva ani, de o bandă chineză împotriva unor membrii ai 
Mafiei americane. 

Paul Charpin deveni gânditor. 

— Atunci, zise el, înseamnă că avem într-adevăr de-a face cu 
o organizație internațională? Cu ramificații... mijloace 
puternice... 


— Mi-e teamă că da, Paul. De altfel, asta e şi părerea 
comisarului special Van Zwendel, de la poliţia regală olandeză. 
El crede că Li-Tyang ar fi reprezentantul în Europa al unui fel de 
consorţiu financiar chinez din Hong-Kong, care ar încerca să 
controleze piaţa viciului la scară mondială. Grupul ar fi deja 
implantat într-o mulţime de traficuri, printre care şi prostituţia, 
dar într-o manieră atât de diluată încât ar fi incontrolabil. 

— Mda, admise Charpin după un moment de tăcere. Deşi mi 
se pare puţin cam tare chestia asta. Ştii... cam ceva de genul 
„pericol galben” al bunului colonel Danrit. Şi ce amestec au fraţii 
Zanum în toate astea? 

Griffon ridică din umeri. 

— Nu ştiu exact, dar nu va dura mult până când voi afla. De 
altfel... 

Soneria telefonului îl întrerupse fără menajamente. Charpin se 
aplecă să ridice receptorul şi îl întinse imediat prietenului său. 

— Te caută pe tine. E Gribo...” 

Griffon apucă receptorul şi auzi vocea puţin gâfâitoare a 
subordonatului său: 

— Gata, şefule, Suntem pe recepţie. Tirone a primit un 
telefon, dar era în italiană, şi a trebuit tradus. 

— N-are a face, zise Griffon. Rezultatul? 

— Un anume Féfé, care pare a fi un prieten de-al lui, va veni 
după el peste trei ore. Ar fi vorba de o întâlnire pe care ar avea- 
o cu un chinez, dar se pare că a fost greu de înţeles. 
Inregistrarea era proastă. Băieţii de la interceptare spun că ei nu 
au nicio vină, că e o slăbire a semnalului pe linie, cu siguranţă o 
pierdere la un releu. 

Comisarul Griffon se ridică ţinând în continuare receptorul în 
mână. 

— Bun, zise el, asta nu ne priveşte pe noi. Cine asigură 
supravegherea pe strada Vaugirard? 

— Hervet şi Legendre, cei doi „disponibili”. Au o maşină 404 
de serviciu, cu radio-telefon. 

— Perfect. Trimite-l imediat la faţa locului pe Lionel şi anunţă-l 
că sosesc împreună cu Sophie. Tu rămâi în legătură cu cei de la 
intercepţie, nu se ştie niciodată, încearcă împreună cu Sommier 
să găseşti pe undeva un Fefe. Cu siguranţă italian... Eşti pe 
frecvenţa U.H.F. a maşinii 504? 

— Bineînţeles, şefule. 


— Bun. Ţinem legătura. 

Pierre Griffon închise şi aruncă o privire piezişă divizionarului. 

— lau noua maşină-radio, zise el cu un ton fără replică. 

Charpin făcu un gest resemnat. 

— Asta înţelesesem şi eu. Dar ai grijă, da? Fără fantezii! 
Materialul ăla costă cât ochii din cap... 

— Stai liniştit, tăicuţă, îl întrerupse Griffon râzând. O să-ţi 
aducem înapoi jucăria! Ciau-ciau! 

Paul Charpin clătină din cap. Nu zici că voiau să-l scoată la 
pensie pe un omuleţ ca ăsta! Administraţia! Privi cu un aer 
consternat teancul de dosare îngrămădite pe biroul lui şi 
suspină. 

— AŞ merge şi eu cu tine, zise el. Puțin „teren” m-ar mai 
întineri. Din nefericire... 

Pierre Griffon ajunsese deja la uşă. Şi acolo se întoarse cu o 
luminiţă veselă în ochii cenușii. 

— Da, ştiu, zise el râzând: 

„... însuflându-le curaju-i colosal 

Se plânge că grandoarea-i îl tine strâns la mal...” 

Cred că am auzit asta undeva. Rămâi cu hârţoagele tale! Eu voi 
încerca să pun mâna pe Tirone. 

Îi făcu cu ochiul şi părăsi biroul cu un pas vioi. 


* 
x x 


Angelo Tirone lăsă să alunece, unul câte unul, cartuşele mari 
de alamă, afară din încărcătorul Coltului 45 pe care tocmai îl 
demontase. 

— Dacă cumva îmi vor capul, zise el printre dinţi, atunci nu-l 
vor avea cu uşurinţă. 

Fără să fie cu adevărat îngrijorat, căci caracterul nu-l ducea 
deloc spre introspecţie, Angelo Tirone simţise din ajun a 
stinghereală curioasă. Nu era provocată de motive serioase - 
nişte fleacuri - ci de mici neplăceri ale vieţii cotidiene. De 
exemplu, telefonul care funcţiona prost - o oră întreagă nu 
avusese ton - şi mai ales imposibilitatea de a lua legătura 
telefonic cu Li-Tyang, la Ritz, înainte de plecarea lui din Paris. 
Sunase toată seara de ieri şi de fiecare dată i se răspunsese că 
„Domnul Wu ieşise”... că „Domnul Wu nu se întorsese încă”... că 
„Domnul Wu nu lăsase niciun mesaj”. Surprins, Angelo Tirone 


renunţase la masa pe care o rezervase la Rasputin şi rămăsese 
în apartamentul lui de pe strada Vaugirard în aşteptarea unui 
apel telefonic care nu venise. 

Apoi i se făcuse lehamite şi, mai mult furios, telefonase pe la 
miezul nopţii Doamnei S care ţinea o agenţie de call-girls pe 
strada Ponthieu, cerându-i să-i expedieze de urgenţă „pe cineva 
care să-l distreze o ţâră”... | se promisese o „femeiuşcă 
nostimă” şi se pomenise cu o roşcată falsă, zbârlită şi rotunjoară 
- el care prefera blondele înalte şi subţiri - care începuse de pe 
palier să rânjească fără niciun motiv... 

Îi venise s-o trimită imediat înapoi, dar gândul că trebuia să 
achite factura fără să fi „consumat” nimic îl înfurie atât de tare 
încât se încăpăţânase. Femeia avea nişte fese grele şi sânii moi. 

Şi apoi, mai adineauri, telefonul acela pe care nu-l mai 
aştepta şi care îl mira. Nu că ar fi fost surprinzător ca să vrea 
chinezii să reia legătura cu el, dar îl uimea faptul că cel 
însărcinat cu acest comision era Fefe Ţiganul. 

Fefe nu era decât un om care executa, şi niciodată până 
atunci, nici Domnul Wu, nici acoliţii lui nu apelaseră la el pentru 
o întâlnire. Lucrul ăsta i se părea bizar, mai ales că în cercul lor 
nu avea o reputaţie fără pată. Trecea drept vicios, impulsiv şi 
crud. Se mai spunea că are o mentalitate îndoielnică. Chiar şi el, 
când lucrase cu Fefe, fusese foarte atent să nu-i spună mai mult 
decât era necesar. 

Chinezii cunoşteau mai mult ca sigur toate astea. Atunci de ce 
se foloseau de el? însemna că i se reproşa semi-eşecul din 
afacerea Roberto?... Că Domnul Wu hotărâse să-l treacă pe linie 
moartă? 

Angelo Tirone dădu din umeri. Va vedea el. Strecură arma 
montată la loc în tocul special pe care-l purta sub braţ şi aruncă 
o privire în jurul lui. Cu siguranţă că nu-va mai rămâne multă 
vreme în acel apartament mobilat. 

Fără să ştie exact pentru ce, luă un mic carnet negru, ascuns 
sub mochetă, şi îl băgă în buzunar. In el nota cu grijă numele 
tuturor celor cu care încheiase o afăcere. Era fondul lui de 
comerţ şi în acelaşi timp mijlocul de protecţie. 

Se auzi soneria de la intrare. Fefe Ţiganul avea cel puţin o 
calitate, era punctual. 

— Salut, tipule, zise Ţiganul cu un zâmbet strălucitor sub 
mustaţa neagră. Eşti gata? Plecăm? 


* 
x x 


Aşezat la o masă de pe mica terasă a unei cafenele situată la 
mai puțin de treizeci de metri de recenta locuință pe care Raoul 
Zanum o denunţase ca fiind ascunzătoarea pariziană a lui 
Angelo Tirone, inspectorul Lionel Savary, cu bărbia sprijinită pe 
mâinile încrucişate, privea - prin lentilele neutre ale unei 
perechi de ochelari cu ramă groasă - agitația trecătorilor pe 
trotuarul scăldat de razele soarelui. 

Trecuse puţin de orele cinci şi vizitatorii Saloanelor din Parcul 
Expoziţiilor de la Porte de Versailles plecau în grupuri din ce în 
ce mai mici. 

— Atenţie, murmură el deodată, cu buzele foarte apropiate de 
un ceas cu afişaj digital, destul de gros, pe care îl purta la mână 
- sau mai curând de carcasa unui ceas în care Gribovici, cu 
îndemânarea lui obişnuită, reuşise să fixeze un microfon 
direcţional  miniaturizat, legat printr-un fir discret la un 
microemiţător, nu mai mare decât un pachet de ţigări, plasat în 
buzunarul interior al hainei. Atenţie!... Clienţii tocmai au ieşit. 
Tirone... pantaloni maro, haină bej destul de largă ca să 
ascundă o armă... Celălalt trebuie să fie respectivul Féfé... 
Costum verde deschis, mustață groasă, cam treizeci de ani... 
Trec prin faţa mea. Probabil că se îndreaptă spre o maşină... E 
rândul tău, Hervet... 

La o sută de metri de acolo, la volanul unei 404 anonime 
garată în colţul străzii La Cretelle, inspectorul Claude Hervet 
care, pentru prima oară lucra în colaborare cu „comando 
Griffon”, şi era mândru de acest lucru, se aplecă spre microfonul 
lui. 

— În regulă, zise el, rotind cheia în contact. l-am reperat pe 
particulari. 

Graţie pastilei auditive strecurată în ureche, bine ascunsă de 
părul purtat destul de lung, Lionel auzi direct vocea colegului 
său. 

Împături fără grabă ziarul pe care-l avea în faţă, lăsă cu 
generozitate douăzeci de cenți pe suportul ceştii şi se ridică. 

Angelo Tirone şi acolitul lui luaseră un avans de vreo cincizeci 
de metri, mergând spre Porte de Versailles, dar se deplasau cu 


un pas degajat şi, în mod vizibil, fără cea mai, mică teamă că ar 
putea fi urmăriţi. 

Aproape de colţul străzii, Lionel îi văzu urcând într-un vehicul 
garat pe trecerea de pietoni şi imediat îşi apropie microfonul de 
buze. 

— Ford Taunus verde, semnală el. Numărul 1513 BAF 75. 

Făcu cale întoarsă şi zări maşina lui Hervet şi Legendre care 
se desprindea de trotuar pentru a se infiltra în circulaţia 
totdeauna destul de densă pe strada Vaugirard. 

— Taunusul demarează, murmură el. E rândul tău. 

— Văd... Preiau urmărirea. 

La volanul maşinii 504 echipată cu un emiţător U.H.F de mare 
putere, garată pe bulevardul Lefebvre, comisarul Griffon se 
întoarse spre Sophie Leclerc care stătea lângă el. 

— Gata, micuţo... vânătoarea a început. 

Apăsă pe clapa „emisie” şi vorbi: 

— Hervet, îţi vorbeşte şeful. Dă-mi poziţia voastră. Vin după 
voi. 

Întrerupse şi se adresă tinerei lui subalterne: 

— Coboară, fetiţo, zis el, şi întâlneşte-l pe Lionel. Ştie ce are 
de făcut. 

Sophie deschise portiera. 

— Nu vă spun noroc, şefule, dar o doresc din toată inima. 

Griffon privi o clipă silueta elegantă a tinerei femei ce se 
pierdea în mulţimea care ieşea dn Parcul Expoziţiilor, apoi luă 
iar microfonul: 

— Lionel... Nimic nou de la interceptarea telefonică. 
Apartamentul e probabil gol. Aşa că execuţi planul prevăzut. Nu 
te lăsa surprins. Ţi-o dau pe Sophie să te acopere. Te va aştepta 
jos. 

În picioare pe marginea trotuarului, de parcă ar fi aşteptat 
lumina semaforului pentru a traversa piaţa, Lionel Savary zâmbi 
amuzat. Hotărât lucru, şeful lui nu se schimba. Nu se putea 
abţine să nu încalce legalitatea. Natural că ar fi putut obţine un 
mandat, dar ar fi trebuit să-l ceară judecătorului de instrucţie 
însărcinat cu elucidarea asasinatului lui Paul Blache, cel 
împuşcat pe strada Michelangelo... Numai că pentru asta ar fi 
trebuit să treacă pe la divizionarul Paccini şi pe la Omucideri! 

Tânărul dădu din umeri. Taunusul verde demarase şi maşina 
404 neagră îl urma aproape bară la bară. Reveni spre strada 


Vaugirard. Zece minute spusese comisarul. Avea timp suficient 
să meargă la Prisunic după baterii. 


x 
xX xX 


Pe bulevardul Jourdan, în dreptul Cetăţii Universitare, 
comisarul Griffon depăşi maşina 404 în care se aflau Hervet şi 
Legendre şi continuă la rându-i urmărirea. 

Până atunci fusese destul de simplu, iar circulaţia, relativ 
continuă, nu pusese probleme. Acum urmărea Fordul verde de 
destul de aproape, fără să rişte să fie remarcat. 

Pe bulevardul Kellermann, după ce trecu de stadionul 
Charlety, Pierre Griffon zări luminile de semnalizare ale Fordului 
şi remarcă încetinirea vitezei. Luă imediat microfonul. 

— Tipii caută probabil să parcheze, semnală el celor doi 
inspectori. Depăşiţi-i şi luaţi-o puţin înainte. Imediat ce se vor 
opri, Legendre va cobori şi va continua urmărirea pe jos dacă va 
fi necesar. 

Încetinirea circulaţiei îl făcu pe Griffon să înţeleagă că Fordul, 
manevra să parcheze în spaţiul liber dintre două maşini. Coti 
brusc - manevră în urma căreia primi un claxonat furios şi o 
ploaie de injurii din partea conducătorului din urma lui - şi parcă 
hotărât pe trotuar. 

De unde se afla acum nu mai vedea Fordul. Deschise 
microfonul. 

— Îi vezi? îl întrebă el pe Hervet. 

— Perfect, comisare. Au coborât şi aşteaptă la semafor să 
traverseze bulevardul. Legendre e în spatele lor. 

— Bine. Să mă ţii la curent cu ce se întâmplă. 

Preţ de câteva clipe aparatul rămase mut, apoi vocea 
inspectorului se auzi din nou. 

— Au intrat într-o cafenea. O chestie mare pe colţul unei 
străzi. 

— Preia supravegherea împreună cu Hervet. Sosesc. 

Griffon întrerupse legătura, cobori din maşină şi traversă 
drumul. Când trecu prin faţa staţiei de autobuz care se afla cam 
în faţa cafenelei - pe firma ei scria Arlechinul - Legendre, 
strecurat printre călători, îi făcu un mic semn. 

Griffon intră în local cu un pas liniştit. Era o sală mare, 
aproape tăiată în două de o tejghea lungă în faţa căreia o duzină 


de consumatori sorbeau diferite băuturi. Cu faţa la tejghea, 
aşezaţi, la o masă încă goală. Angelo Tirone şi tovarăşul lui, 
discutau cu glas scăzut. Pierre Griffon îşi schimbă direcţia privirii 
şi ceru o bere amestecată cu limonadă. 


* 

La etajul nouă al clădirii, Lionel Savary ieşi din ascensor şi uşa 
glisă fără zgomot în urma lui. Totul era calm. Imobilul, de 
construcţie recentă, era aproape luxos. Lionel reperă uşa scării 
şi cobori un etaj. 

Mai adineauri, când ajunsese în strada Vaugirard la volanul 
noii sale maşini 504, comisarul Griffon îi dăduse instrucţiuni 
precise. 

— Poate că n-o să iasă nimic din asta, micuţule, dar nu riscăm 
mare lucru dacă încercăm... In timp ce Tirone se va duce la 
întâlnire, poate că reuşeşti să arunci o privire în apartamentul 
lui... M-ar mira ca un tip ca el să păstreze chestii 
compromiţătoare în bârlogul lui, dar nu se ştie niciodată... 
Indivizii ăştia sunt tare plini de ei, înţelegi? 

Lionel îşi cunoştea şeful şi nu fusese prea surprins de 
propunere. Totuşi replicase: 

— E puţin cam riscant, nu? Merită să mergem pe muchie de 
cuţit? 

Griffon dăduse din umeri. 

— Eu cunosc afacerea asta mai bine decât tine şi pot să ştiu 
dacă merită să riscăm sau nu... De altfel, toate afacerile merită 
riscul. 

Nu mai fusese deci nimic de spus, şi pentru acest motiv se 
afla acum acolo, la etajul opt al imobilului luxos, în faţa uşii unui 
apartament anonim, având în mână un şperaclu cu pană 
reglabilă confecţionat de Gribo. 

După o privire rapidă în jurul lui, Lionel introduse instrumentul 
în broască şi roti uşor. Broasca cedă imediat. 

Lionel rămase o secundă nemişcat, convins de zădărnicia 
explorării lui. Dacă licheaua nu-şi dăduse osteneală măcar să 
rotească de două ori cheia în broască, asta însemna că nu ţinea 
acolo nimic preţios. Deschise uşa şi ea „piui” atât de ascuţit 
încât fu surprins şi aproape că se blocă. 

— Devin nervos odată cu vârsta, murmură el pentru sine. 


Tăcerea din jur îl linişti, şi se strecură pe culoar puţin ruşinat 
de atitudinea lui. 

Probabil că avea jaluzelele lăsate sau perdelele duble trase, 
căci apartamentul era cufundat într-un întuneric complet. Lionel 
ezită să aprindă lumina, aşteptând câteva clipe pentru ca ochii 
să i se obişnuiască cu obscuritatea, apoi făcu câţiva paşi pipăind 
peretele cu vârful degetelor pentru a se ghida. 

Trecu de o uşă, apoi de alta, distinse vag o încăpere destul de 
mare. Se opri şi căută întrerupătorul. Aerul mirosea a chiştoace 
reci, dar mai era un miros, mai subtil, ca acela al unui parfum 
discret. 

„Bineînţeles - gândi el - Tirone primeşte la el femei...” 

Şocul fu atât de brutal şi de neprevăzut încât îşi pierdu 
echilibrul. O fracțiune de secundă avu impresia că o fiară 
sălbatică îi sărise în spinare. Un braţ musculos îi înconjură gâtul 
şi o mână îi apăsă pe ceafă. Fără măcar să gândească, se lăsă 
să cadă spre spate, eliberându-se uşor de strânsoare. 

Dar agresorul lui era suplu ca o anghilă. Îl urmă ca pe 
rogojinile unei săli de judo şi încerca să-l prindă de gât. Lionel 
simţi unghii ascuţite sfâşiindu-i pielea. Mărâi, apoi făcu un salt 
să-şi prindă agresorul de mijloc. 

In aceeaşi secundă simţi foarte clar mirosul răcoritor al unui 
parfum şi rotunjimea tare a unui sân sub palmă. 

O voce de femeie scoase un strigăt slab şi gemu: 

— Mă doare. 

Lionel îi dădu drumul instinctiv. Femeia necunoscută profită şi 
scăpă de braţele lui. Aceeaşi voce răsună ca o pocnitură: 

— Nu mişca! 

Lumina ţâşni pe neaşteptate. 

Lionel, ghemuit pe podea şi gâfâind, clipi stingherit. În faţa lui 
stătea o femeie tânără. O asiatică cu faţa triunghiulară, cu nişte 
pantaloni de un verde închis şi bluză de sport cu guler răsfrânt 
mulată pe piept. Nu avea nimic pe cap şi îl privea cu ochii ei 
bridaţi, cu un amestec de curiozitate şi ironie. 

— Un cavaler viteaz, galant cu doamnele, zise ea cu un vag 
accent american. Nu sta în patru labe ca un cuţu! Ridică-te şi 
întoarce-ţi nasul spre perete! 

Fără să vrea, preţ de o fracțiune de secundă, Lionel Savary fu 
cuprins de panică. Fusese prins în plină acţiune ilegală şi nici 
Charpin însuşi nu-l putea acoperi... Apoi îşi dădu imediat seama 


că acea tânără persoană, foarte drăguță la urma urmelor şi care 
ţinea arma în mână cu o uşurinţă de profesionist, mai mult ca 
sigur că nu se afla acolo pentru a-i face un proces de intenţie. 

Se ridică, destul de plouat, şi îşi depărta braţele de corp. 
Gâtul zgâriat îl ardea. Deodată îi trecu prin minte că unul din 
defectele sistemului radio meşterit de Gribovici era că nu se 
putea întrerupe circuitul emisiei. Probabil că Sophie, care îl 
aştepta jos în holul clădirii, auzise toată conversaţia. Asta îl 
reînsenină. 

— Pe legea mea, zise el pentru a-şi informa bine colega dar ai 
în mână un revolver! 

Tânăra femeie dădu nepăsătoare din umeri. 

— Evident! Nu e o jucărie! Ce cauţi aici? 

Lionel se uită mai bine la ea. Ochii negri îl priveau cu o 
expresie hotărâtă. Eurasiatică şi poate cu sânge japonez! 

— Şi eu voiam să-ţi pun aceeaşi întrebare, zise tânăra fără să- 
şi ia ochii de la revolverul îndreptat spre el. 

— Nu s-ar putea spune că n-ai tupeu! 

Lionel cobori foarte uşor braţele. Se întreba dacă putea să 
încerce ceva în acest spaţiu restrâns - să-i imobilizeze picioarele 
şi să-i abată direcţia armei. 

— Să zicem că-mi place sunetul vocii tale, zise el. 

Fizionomia tinerei femei rămase neschimbată. _ 

— Atunci să zicem că mă aflu la mine acasă. In fine, 
aproape... Trăiesc cu domnul care locuieşte aici... Dar poate că 
asta te şochează. 

Lionel întoarse puţin capul. Ştia că fata aceea minţea... Că 
Angelo Tirone locuia singur... Arătă cu privirea spre încăperea 
unde patul gol fusese răscolit, dulapul de haine deschis şi 
sertarele împrăştiate pe mochetă. 

— Ai un fel ciudat de a face ordine! 

De data asta, tânăra femeie reacţionă şi ridică imperceptibil 
ţeava armei. 

— Destul, zise ea tăios. Întoaree-te cu faţa la perete şi nu mai 
mişca. 

Lionel începuse să privească spre uşa de la intrare pe 
deasupra capului eurasiaticei. Uşa se deschise brusc şi Sophie 
Leclerc îşi făcu apariţia. Avea faţa încordată şi pistolul automat 
în mână. 


— Lasă imediat arma! zise ea. Altfel te alegi cu un glonţ în 
genunchi! 

Eurasiatica ezită o clipă. „Bătălia doamnelor!? gândi Lionel şi 
se aruncă asupra fetei, luându-i arma, în timp ce Sophie anunţa: 

— Poliţia! Mâinile sus, te rog! 

Un fulger trecu prin privirea necunoscutei care se uită pe rând 
la Lionel, apoi la Sophie. Pe buze îi apăru un zâmbet ciudat. 

— Curcani, zise ea. E prea hazliu!... Mi-aţi tras o spaimă! 


* 
x x 


Angelo Tirone îşi termină băutura, privi spre uşa cafenelei, 
apoi se uită la ceas. 

— Ce tot face chinezoiul tău? îi zise el lui Féfé Tiganul care se 
mişca nervos pe banchetă. Au trecut zece minute de când stăm 
ca fraierii în porcăria asta! 

— Cu siguranţă că trebuie să vină. Ştii, la ora asta, cu toată 
circulaţia... 

— Nu-mi place să aştept. 

— Nici mie. Dar ce putem face? Nu uita că ei ţin punga. 

Angelo se strâmbă, ceea ce îl scuti de orice răspuns. Nu ştia 
de ce, dar nu-i plăcea locul acela. De obicei când îl întâlnea pe 
Domnul Wu, asta se întâmpla totdeauna în localuri şic sau în 
restaurante bune. Nu în cafenele nenorocite pentru proletari. Se 
întoarse spre Fefe. 

— Dar ce-ai de te frămânţi aşa? Ai mâncărici sau ce? 

Fefe se strâmbă stingherit. 

— Îmi vine să urinez. 

— Ţine-te. 

— Păi asta şi fac. Dar putoarea asta de bere mi-a căzut greu 
la vezică. Trebuie să stau aşa până când vine tipul... 

Angelo se uită cu atenţie la faţa tovarăşului său. Fefe i se 
păru încordat, stingherit, cu pielea umedă. 

Asta nu-i plăcea. Nu avea niciun motiv vizibil, dar asta nu-i 
plăcea deloc. 

— Bun, ce aştepţi? bombăni el. Du-te să te pişi. 

Celălalt nu aşteptă să i se mai spună o dată şi o şterse spre 
toaletă. 


Angelo îşi scoase pachetul de ţigări. Nu mai avea decât o 
singură ţigară Craven şi înjură. Probabil că în bistroul ăsta pârnlit 
nu aveau decât Gauloises... 

Pe măsură ce minutele treceau, neliniştea mocnită care 
pusese mai adineauri stăpânire pe el se trezi din nou. Întâlnirea 
i se păru iar ciudată, aşa cum i se păruse ciudată nervozitatea 
lui Féfé. Angelo avea antene excelente şi presimţea o primejdie 
vagă... 

Observă clienţii aliniaţi în faţa tejghelei... Nimic de zis, crâşma 
asta mirosea a capcană... aşa cum, dacă te uitai mai bine, acel 
bunic pleoştit în faţa paharului său gol începea să miroase a 
curcan... 

Aruncă o privire spre fundul cafenelei. Ce tot, făcea Fefe la 
privată? Nu avea de făcut mai mult de zece metri ca să iasă şi 
să se uşureze... 

Angelo era încă pe jumătate întors şi nu-i văzu pe cei doi 
tineri care intrară brusc în cafenea, cu căştile de motociclist pe 
cap. Totuşi un instinct secret îl alertă. Se întoarse în loc. Cei doi 
băieţi înaintau spre el. Fiecare avea o armă în mână. 

Angelo făcu un gest spre deschizătura hainei dar detunăturile 
se şi auziră. Primul glonţ îl lovi între ochi şi tâmplă, făcându-i să- 
i explodeze cutia, craniană. Un jet de sânge şi rămăşiţe de 
creier amestecate cu aşchii de os ţâşni pe muşamaua 
spătarului. 

Corpul mai tresări de încă două-trei ori sub impactul 
proiectilelor înainte de a aluneca sub masă, unde rămase 
înţepenit într-o atitudine oribilă şi grotescă. 

Scena se derulase atât de repede şi atât de neprevăzut încât 
consumatorii şi personalul cafenelei uluiţi, rămăseseră blocaţi 
într-o nemişcare totală, cu o expresie de oroare pe faţă. 

Numai Pierre Griffon schiţase o mişcare, dar unul dintre 
ucigaşi, mascat de casă şi dându-se înapoi, îşi îndreptase arma 
în direcţia lui. Niciodată în cursul existenţei sale comisarul 
Griffon nu se simţise atât de aproape de moarte. Ceva i se 
contractă în scobitura epigastrului şi îl cuprinse un frig de 
gheaţă. Băiatul ieşi pe uşă fără să tragă. 

Şi acum, în timp ce oamenii din jurul lui scoteau exclamaţii şi 
se repezeau spre cadavru, Griffon reflecta. Tirone murise şi nu-i 
mai putea fi de niciun folos. Poate că nu la fel stăteau lucrurile 


cu tovarăşul lui, cel care plecase la toaletă ceva mai înainte de 
sosirea ucigaşilor... 

În clipa în care îşi croia drum printre grupurile de oameni şi se 
îndrepta spre fundul cafenelei i se păru că aude, dominând 
hărmălaia şi strigătele, o serie de detunături venind dinspre 
stradă. Tresări, se gândi la Hervet şi Legendre, la ucigaşii care, 
fără îndoială, îşi acopereau fuga trăgând la întâmplare. Totuşi 
nu se întoarse, căci acel Fefe, care se pusese la adăpost exact 
când trebuia, i se părea o pradă mai interesantă decât cei doi 
ucigaşi. 

Ajunse repede la uşa toaletei, fără ca cineva să-i acorde vreo 
atenţie. Pătrunse pe un culoar la capătul căruia o altă uşă se 
legăna mişcată de curentul de aer. 

Griffon se repezi spre ea cuprins de un presentiment. Nu se 
înşelase. Uşa aceea, folosită desigur de furnizori, dădea într-o 
altă stradă. 

Înjură. Era aşa cum îşi închipuise. Tovarăşul lui Angelo Tirone 
îl dusese pe acesta într-o cursă şi se eschivase înainte de crimă. 
Probabil că acum era departe. 

Merse gânditor pe trotuar până la bulevard. O sirenă a poliţiei 
domina zgomotul străzii. În faţa cafenelei, unde se oprise o 
maşină a poliţiei, începuse să se strângă mulţimea. Cuprins de 
un sentiment apăsător, Pierre Griffon îşi făcu drum prin 
adunătura de gură cască. 

Pe marginea şoselei, două cadavre, dintre care unul purta pe 
cap o cască de motociclist, zăceau aproape unul lângă altul, în 
aceeaşi baltă de sânge. Îl văzu pe Legendre gesticulând între 
doi poliţişti în uniformă. 

Pierre Griffon traversă spaţiul liber în trei paşi şi îşi arătă 
legitimaţia. 

— Comisarul Griffon, anunţă el. Ce se petrece? 

Legendre se uită la el. Era livid la faţă. 

— L-am împuşcat pe unul, murmură el. Dar celălalt... 
celălalt... L-a împuşcat pe Claude... 

Griffon întoarse capul şi abia în clipa aceea recunoscu cel de 
al doilea cadavru care zăcea pe pământ. Era inspectorul 
Hervet... amicul Hervet... care era atât de fericit şi de mândru 
că lucrează cu el. 


VI 


În seara aceea, pe la orele douăzeci şi unu, o furtună timpurie 
de primăvară se abătu asupra regiunii pariziene. 

Precedată de rafale de vânt, sub un cer devenit brusc cenuşiu 
şi brăzdat de fulgere, o trombă de apă se prăvălise peste Paris, 
alungându-i pe gură cască de pe trotuare, inundând rigolele, 
împrăştiind cozile de la cinematografe, împroşcând storurile 
cafenelelor. 

În liniştita piaţă Dauphine, unde castanii îşi aplecau vârfurile 
îndoiţi de vijelie, ca peste tot, se stârni în curând debandada. 
Udaţi până la piele în câteva secunde, clienţii de la Rose de 
France, părăsiră terasa cuprinşi de panică şi pătrunseră în sala 
mică, luându-şi cu ei consumaţiile... 

Plin urmare nimeni nu remarcă în seara aceea că două 
ferestre înalte de la etajul doi al Palatului de Justiţie erau încă 
luminate în ciuda orei târzii... 


Aşezat la biroul lui, cu spatele spre fereastra biciuită de 
ploaie, comisarul divizionar Charpin, cu sprâncenele zbârlite şi 
privirea întunecată, se uita necruţător la Pierre Griffon care 
stătea în faţa lui. 

— Îmi închipui că eşti tare satisfăcut! Frumoasa operaţiune 
care trebuia să facă minuni! Tirone lichidat sub ochii tăi... 
complicele lui dispărut... un chinezoi împuşcat, altul scăpat. Şi 
acest biet Hervet cu două gloanţe în corp, fără să se ştie încă 
dacă va supravieţui! 

— Dar ucigaşul? întrebă Griffon. A fost identificat? 

— De unde!... Un chinez... Fără acte şi fără amprente la 
serviciul de imigrație... Şi s-ar mira să vină cineva să-l ceară... 
(Suspină.) Ei da... Dacă ai fi vrut să ne bagi în rahat. Exact aşa 
ai fi procedat. 

Pietre Griffon făcu un gest. Era tras la faţă şi avea glasul 
răguşit din cauza prea multor ţigări. 

— Nimeni n-ar fi putut să facă ceva, Paul. Nişte ţicniţi care 
intră în cafenea cu revolverele în mână... Am crezut că mă vor 
„Împăna” şi pe mine. 


— Dacă nu m-aş reţine, bombăni Charpin, aş zice că, „din 
nefericire” l-au împănat pe Hervet. 

— Ce vrei?... „Din nefericire” asta e meseria. 

— Oh, da, ştiu. Meseria... Omleta făcută fără să spargi ouăle... 
Şi oalele sparte, fireşte... (Lovi în birou.) Numai că eu voi plăti 
oalele sparte, Pierre... Şi fără îndoială şi tu. 

— Eu mi-am făcut treaba. 

— Mada... (Charpin flutură o hârtie luată de pe birou.) Mda, şi 
nu s-a terminat. 

Apăsă pe butonul interfonului. 

— Savary, zise el. Poţi veni aici împreună cu fata... Cum ziceai 
că o cheamă?... Aşa... Kikyo Learoy... 

Câteva clipe mai târziu, Lionel şi Sophie intră în birou 
însoţind-o pe tânăra eurasiatică „descoperită” la locuinţa lui 
Tirone. 

Tânăra femeie îşi desfăcuse părul care îi cădea pe umeri ca 
nişte valuri de noapte, dar faţa ei netedă nu trăda nici oboseală, 
nici nelinişte. 

Pierre Griffon se ridică şi îi oferi fotoliul. 

— Stai jos, domnişoară Learoy, zise el. 

Tânăra femeie se înclină uşor şi acceptă invitaţia. 

Divizionarul Charpin se uită la ea o secundă apoi, lăsându-şi 
ochelarii pe nas, luă în mână hârtia arătată adineauri lui Pierre 
Griffon. 

— Am primit un telex de la ambasada dumitale, zise el. 
Trebuie să recunosc că confirmă ceea ce ne-ai spus. Te numeşti 
Kikyo Pamela Learoy, născută la Groham, Maine, în 1951, 
cetăţeană americană şi „anchetator-contractual” în cadrul unui 
serviciu particular... 

— Staff Number Two, domnule, îl întrerupse tânăra femeie. 

Charpin îşi încruntă sprâncenele stufoase. 

— Ceea ce spuneam şi eu... O formaţie specială, ataşată 
Biroului federal american de narcotice... Nu, vă rog... Numai că 
nu asta mă va face să iau drept literă de Evanghelie declaraţiile 
pe care le-aţi făcut inspectorilor aici de faţă şi al căror text îl am 
chiar aici. 

Luă un teanc de hârti, îl arătă şi continuă: 

— Totul mi se pare foarte extravagant. 

Tânăra femeie scutură din cap. 


— Deloc extravagant, domnule. După cum am spus, Narcotic 
Bureau este convins că chinezul Li-Tyang, cu reşedinţa când la 
Hong-Kong, când în Ţările de Jos, este nu numai agentul unei 
puternice societăţi clandestine care controlează şi conduce 
reţelele de imigrație ilegală, dar şi că foloseşte aceste reţele 
pentru a introduce droguri în Europa occidentală. Forţele 
americane staționate în Germania şi în ţările NATO sunt deja 
infestate. 

— Exact, interveni Griffon. Avem o notă a Interpolului în 
această privinţă. 

Kikyo îi adresă un zâmbet mic, înclină capul şi continuă: 

— Fiecare prostituată, fiecare chelner, fiecare docher, fiecare 
fals refugiat, pe scurt, fiecare imigrant pe care Li-Tyang şi 
organizaţia lui l-a introdus clandestin în Europa, transportă, 
însoţeşte, distribuie mici cantităţi de drog. Noi numim asta 
„Traficul Furnică”. Acest trafic vehiculează până la urmă nişte 
cantităţi considerabile şi este aproape imposibil să fie stăvilit 
prin metodele tradiționale de cercetare şi control. 

— Şi pentru a pune capăt acestui trafic v-aţi afla actualmente 
în Franţa? 

— Exact, domnule. 

— Şi tot în acest scop, după cum aţi declarat, aţi încercat să-l 
răpiți pe „domnişorul” Albin Morel - cunoscut sub numele 
Roberto, răufăcător notoriu —... E cam exagerat, nu? 

Tânăra femeie făcu o mică strâmbătură. 

— Exagerat?... Ah da, înţeleg... în realitate, domnule, era 
singura soluţie găsită de Warcotic Bureau pentru prinderea 
legală a lui Li-Tyang. Agenţii noştri au aflat că într-un cabaret 
din Amsterdam, Aphrodite Club, a avut loc o reuniune în cursul 
căreia Li-Tyang a făcut reprezentanţilor... cum îi numiţi... 
negustorilor francezi de femei, propunerea de a le furniza, 
foarte avantajos, personal asiatic... târfe, aşa le ziceţi, nu?... 
Bineînţeles, aceste târfe ar fi servit la vehicularea drogului. 

Griffon o asculta pe tânăra femeie cu un interes crescând. 

— Dar ce amestec are Roberto în treaba asta? întrebă el. 

Kikyo Learoy se întoarse spre el. 

— Acest Morel, căruia îi ziceţi Roberto, a asistat la această 
reuniune. Este un om care a avut deja de-a face cu justiţia mai 
multor ţări. Ni s-a părut că, în anumite împrejurări, ar fi posibil 
să-l convingem pe Morel-Roberto să depună mărturie în faţa 


unui Mare Juriu, prezentându-l ca martor al acuzării în faţa 
Curţii... 

— Pentru asta, interveni Griffon, ar fi trebuit să-l arestaţi pe 
Li-Tyang... pe teritoriul Statelor Unite. 

Kikyo Learoy îi zâmbi. 

— Merge frecvent în Filipine. 

Griffon clătină din cap. 

— Evident. Dar cu Roberto cum aţi fi procedat? El era în 
Franţa. 

Tânăra femeie se uită ţintă la el. Faţa ei drăguță era 
impregnată de o blândeţe infinită dar privirea, care trecea drept 
la rasul sprâncenelor, avea o fixitate neliniştitoare. 

— N-ar fi rămas aici multă vreme, zise ea cu o voce liniştită. 
Intenţionam să-l drogăm şi să-l expediem în Germania cu 
avionul, într-o tabără militară americană. Când s-ar fi trezit, l-am 
fi interpelat şi s-ar fi găsit la el un pachet mare de heroină. La 
noi asta se pedepseşte cu douăzeci până la treizeci de ani 
închisoare. La vârsta lui şi la trecutul pe care îl are, ar fi trebuit 
neapărat să accepte. Din nefericire... 

Slăbi sunetul vocii cu o inflexiune atât de comică încât Sophie 
Leclerc pufni zgomotos, dar îşi ceru imediat scuze cu obrajii 
îmbujoraţi. 

Charpin dăduse din umeri. 

— Toate astea, micuța mea, le consider teatru... Ba chiar un 
teatru prost, dacă vrei să ştii părerea mea. 

— Nu, zise brusc Griffon. Nu e neapărat teatru, Paul. 
Gândeşte-te. Această poveste cu drogurile explică totul. Este 
veriga care ne lipsea... Fraţii Zanum nu s-au atins niciodată, de 
stupefiante, „nici pe vremea lui Gaston. Când au aflat că ei, 
chinezii voiau să se folosească de reţeaua lor de târfe pentru 
trafic de stupefiante, au rupt înţelegerea. De aici, atentatul 
împotriva lui Roberto şi a amantei lui, intimidarea... Callari, 
„Marsiliezul”, probabil că a fost de acord. Chinezii au vrut să-i 
sperie pe fraţii Zanum şi să-i facă să se răzgândească. Asta 
explică circul borţosului Raoul! N 

Divizionarul Charpin se simţea stingherit. li dăduse frâu liber 
prietenului său şi acesta, ca totdeauna, se ambalase, călcând în 
picioare legalitatea... La început Griffon îi păcălise pe cei - de la 
Omucideri. Acum era gata să-i calce pe bătătură şi pe-cei de la 
Stupefiante sub pretextul, teribil de înşelător, că „grupul lui 


autonom de intervenţie” făcea, prin forţa lucrurilor, parte 
integrantă din Brigada de Stupefiante şi proxenetism... Noroc că 
această fată, „răpită” de Savary şi Leclerc, înota şi ea în plină 
ilegalitate, şi în felul ăsta îi permitea să-şi dea frâu liber proastei 
dispoziţii. 

— Totuşi, bombăni el. Domnişoara Learoy şi-a permis faţă de 
cod nişte libertăţi uimitoare. Nu suntem în Far West, ce dracu! 
Şi, bineînţeles, nu a acţionat singură. Cine v-au fost complicii, 
domnişoară Learoy? 

Tânăra femeie scutură din cap. 

— Nu cred că vă pot spune, comisare. 

— Nu crede! izbucni Charpin. Asta e culmea! Indivizii ăştia se 
instalează la noi ca într-o ţară cucerită, încearcă să-i răpească 
pe cetăţenii noştri... în fine, vreau să spun (se sufoca puţin), să 
răpească oameni fără măcar să aibă elementara decenţă să ia 
contact cu poliţia franceză! Scandalos! Asta e cuvântul potrivit! 

Kikyo Learoy lăsă să treacă furtuna şi îi adresă divizionarului 
un zâmbet dezarmant. 

— Dar Staff Nunber Two este un organism extrem de discret, 
domnule comisar... 

Se întoarse spre Griffon şi prin privire îi trecu un fulger de 
ironie. 

— De altfel, cred că şi la dumneavoastră exista organisme 
identice... Servicii nu întru totul oficiale care acţionează nu întru 
totul legal. Căci, comisare, cei doi inspectori care m-au adus 
aici, fără măcar să-mi dea posibilitatea să-mi anunţ ambasada, 
nu erau în drept s-o facă. 

— Asta o spui dumneata! se încruntă Griffon. Apropo, încă nu 
ne-ai spus ce făceai acasă la Tirone şi cum ai intrat acolo. 

— La fel ca inspectorul dumneavoastră, comisare, răspunse 
Kikyo cu o ingenuitate perfectă. Cu chei false. Ştiam că Tirone 
nu e acasă. Aşa că am profitat. 

— De unde ştiai? 

— O derivație a telefonului său fusese branşată în pivniţă. 
Ascultam convorbirile. 

— Adevărat, interveni Savăry. Pe linie exista o scădere a 
intensității. 

— Şi ce căutai? reluă imediat Griffon. 

— Acelaşi lucru ca voi... căutam carnetul negru! 

Griffon şi Charpin se priviră intrigaţi. 


— Ce carnet negru? întrebară ei într-un glas. 

— Cum? Nu ştiaţi! zise Kikyo cu un ton ironic. Un carnet în 
care Tirone scria numele celor cu care era în relaţii de afaceri. 
Era un document foarte important pentru justiţie... 

— Tirone a fost ucis, o întrerupse Charpin cu o voce dură. Şi 
nu avea niciun carnet asupra lui. 

— Atunci, zise Kikyo fără să se piardă, i l-a luat cel care l-a 
omorât. 

— Imposibil, zise Griffon. 

— Atunci, zise Kikyo, nu ştiu. Eu n-am găsit nimic. De altfel, 
inspectorul m-a controlat. 

Griffon tresări. 

— Cum! Lionel, ai... 

Kikyo Learoy îl întrerupse: 

— Nu. Nu băiatul... fata. 

— Aşa este, zise Sophie. Am crezut că fac bine. 

Griffon suspină. 

— În fine, aşa e mai bine. 

— Oh, reluă Kikyo cu o voce candidă. Cred că inspectorului i- 
ar fi făcut plăcere. 

— Destul! răcni Charpin lovind cu pumnul în birou. 
Domnişoară Learoy, să nu crezi că declaraţiile dumitale sau 
confirmarea făcută de ambasada dumitale te autorizează să te 
porţi ca o femeie uşoară, şi nici că te absolvă în ochii poliţiei 
franceze. Ai comis - şi ai recunoscut - mai multe delicte grave. 
Port de armă, atac cu mână armată împotriva unui funcţionar de 
poliţie, tentativă de răpire, violarea domiciliului şi comunicaţiilor 
telefonice. Toate acestea pot justifica, cel puţin, o măsură de 
expulzare. Eşti tânără, eşti străină şi eu nu sunt un sălbatic. Ce 
să fac cu dumneata? 

Kikyo Learoy îşi ridică o şuviţă căzută pe frunte. 

— De ce să faceţi ceva cu mine, eomisare? pledă ea cât se 
poate de serios. De ce să nu faceţi ceva împreună cu mine?... 

— Mânuieşti foarte bine limba franceză. 

— Mai cunosc încă cinci, domnule. Dar voiam să spun că 
sunteţi nişte vânători. Ca şi mine. Şi că şi unii şi alţii urmărim, 
dacă am înţeles eu bine, acelaşi vânat. De ce să n-o facem 
împreună? 

Charpin ridică ochii în tavan şi deschise gura să răspundă, dar 
Griffon i-o luă înainte. 


— Poate că are dreptate, micuța asta... Gândeşte-te, Paul. La 
urma urmelor, interesele noastre coincid. Întreabă-l pe Lionel. 
Pare că nu-i lipseşte îndrăzneala, iar echipa ei cred că nu e prea 
înăbuşită de scrupule. După părerea mea, ar fi interesant să 
facem o parte din drum împreună. Nu avem nimic de pierdut şi 
totul de câştigat. 

— Exact, aprobă Kikyo Learoy. Din nenoroci re va trebui să 
pornim din nou de la zero. Tirone e rnort şi Roberto a dispărut. 

Griffon ezită o clipă, apoi se hotări. 

— Roberto e la Amsterdam, zise el. 

— La Amsterdam! Atunci totul e simplu, comisare! Plecăm la 
Amsterdam. Dumneata, eu, oamenii dumitale... 

— Sunteţi complet nebuni, o întrerupse Charpin. Chiar dacă 
mi-aş da acordul, lucru pe care încă nu l-am făcut, Ministerul nu 
ar accepta niciodată o asemenea echipă! 

— Eu nu sunt chiar atât de sigur, Paul, zise Griffon. Am luat 
deja legătura de câteva ori cu comisarul Van Zwendel care se 
ocupă acolo de afacerea asta. Există un aviz de cercetare în 
privinţa lui Roberto. Nimic nu împiedică transformarea lui în 
mandat de aducere internaţională. Ceea ce i s-a întâmplat 
sărmanului Hervet dovedeşte că ne aflăm în faţa unei echipe ce 
nu dă înapoi de la nimic... Mă voi duce la delegatul Picard- 
Lesecqg cu dosarul meu. Şi chiar la Direcţia Serviciilor, dacă 
trebuie. Grupul nostru a fost format tocmai în vederea unor 
împrejurări de acest gen... 

Indignat, Paul Charpin se ridicase şi se întoarse cu faţa spre 
fereastră. Furtuna încetase şi, chiar atunci ieşită dintre nori, o 
lună mare şi rotundă părea că îl sfidează. 

Kikyo Learoy îi urmări privirea. 

— Luna e roşie, zise ea cu o voce ciudată. La noi, în Japonia, 
se spune că vrea sânge. 


VII 


La Amsterdam, capitala internaţională a prostituţiei, a 
homosexualității, a drogului şi a viciului, abia se făcuse noapte 
şi rumoarea oraşului căpătase deja o rezonanţă înăbuşită. 

In camera fără jaluzele, cu geamurile acoperite de o perdea 
groasă, lumina firmei hotelului arunca străluciri albicioase. 

Altă lumină nu mai era în încăpere, dar ea îi permitea lui 
Roberto lungit pe patul îngust, să distingă silueta opulentă a 
partenerei sale. Deasupra lui, Cindy Gerlach, fosta prietenă a lui 
Van Heist, se zbătea cu furie scoțând gemete ritmate. Nu mai 
avea pe ea decât portjartierul negru, ciorapii de plasă şi pantofii 
cu toc înalt, iar Roberto, cu ochii pe jumătate închişi, putea să 
vadă. Aproape deasupra feţei sale, dansul nebun al sânilor greoi 
dar încă somptuoşi. 

Petrecuse o parte a după-amiezii cu ea, urmând-o din bar în 
bar prin cartierele fierbinţi unde toţi o cunoşteau. Bineînţeles, 
era un mare risc, şi Roberto ştia acest lucru, dar era singurul 
mijloc de a păstra cu această fată un contact şi aşa dificil. De-a 
lungul orelor, o auzise scuipându-şi cu sălbăticie furia şi 
ranchiuna în faţa unor prieteni întâmplători. Şi durerea ei era în 
mod curios sinceră. Avea nişte sentimente ciudat de complexe. 
Spunea oricui voia s-o asculte: 

— O să-l sparg pe animalu' ăla. Şi pe el şi pe putoarea lui. 

Dar după câteva secunde se înduioşa: 

— Cât de drăguţ era înainte... Nici nu-ţi poţi închipui... 

Roberto nu intervenea, nici atunci când era privit cu o 
oarecare curiozitate. Uneori Cindy părea că uită de prezenţa lui 
şi când achita băutura - plătea un pahar din patru - murmura: 

— la te uită, mai eşti încă aici, derbedeule... 

Roberto îi zâmbea, aşa cum ştia el să zâmbească femeilor, şi 
atunci ea se agăța de braţul lui. Fără s-o bruscheze, o ducea în 
alt local unde o făcea din nou să bea. 

La ultimul bar, care era cel al unui hotel, într-un cartier de 
intelectuali pletoşi unde nu o mai cunoştea nimeni, o prinsese în 
braţe. Pe jumătate beată, Cindy îi lipise pe buze o sărutase dură 
ca o muşcătură. Şi îi spusese privindu-l în ochi: 


— Ce frumos eşti, derbedeule. Ce frumos eşti... 

Apoi, cu capul pe umărul lui, îi mărturisise secretele vieţii ei, 
şi auzise o întreagă sagă a lumii interlope cu tot puroiul şi 
mizeria ei.. 

— Eu şi Van Heist eram împreună de peste douăzeci de ani. 
La op'şpe anişori făceam trotuarul pentru el. Tu pricepi asta, 
derbedeule? Când ai inimă în tine şi vrei să-ţi faci o reputaţie, 
trebuie s-o iei de tânără. Am lucrat în Franţa, în Germania, în 
Liban, în Africa, înainte de a ţine prima casă da, domnule, la 
Doeshurg. Nu mai spun că în zilele aglomerate, când toate 
fetele erau sub bărbaţi, treceam la treabă eu, patroana, preluam 
jumătatea mea de duzină de gagii, ca o „doamnă”, ca să nu 
piardă el lovelele. Când l-au găjbit friţii, după lovitura de la 
Haarlem, nu l-am părăsit. Trei ani, îţi dai seama! La fiecare 
sfârşit de săptămână eram în faţa uşii de la puşcărie cu 
pachetu' în braţe. Nu era alt puşcăriaş mai răsfăţat ca el. Şi 
pentru că afacerile mergeau prost aici în momentul acela, mă 
duceam în turnee extraordinare la Bruxelles sau la Lille, ca să 
găsească un tenculeţ frumuşel când o ieşi de la pârnaie. 

— Drace, îi zicea Roberto mângâindu-i uşurel sânii, trebuie să 
recunosc că ai fost o femeie devotată! 

— Mada, poţi să spui asta, derbedeule! Devotată, câştigând 
bine şi fidelă. Ştii, erau unii care-mi dădeau târcoale. Dar nici n- 
am vrut să-i văd. Şi toate astea pentru ce? Ca să mă pomenesc 
dată pe uşă afară de o Stili! O puştoaică vicleană, o galbenă 
care se coţăia cu o spurcăciune în localul lui, de faţă cu toată 
lumea! Dată pe uşă afară... la patruzeci de ani. 

— Nu-i arăţi. 

— Eşti drăguţ, derbedeule, da’ te-nşeli... Şi încă cum! Au lăsat 
atâtea urme de parcă aş fi trăit un secol. 

Il însoţise la hotel de bună voie, cu capul înceţoşat şi 
picioarele puţin tremurătoare. Abia în pragul camerei se oprise 
şi se uitase la el cu ochi strălucitori. 

— Ştii, derbedeule, am înţeles... mica consolare. Poţi să spui 
că ai căzut la momentul potrivit... Dar să nu crezi că ai să mă 
tromboneşti. Nici tu, nici nimeni. 

Totuşi se dezbrăcase cu un fel de turbare furioasă şi se 
aruncase asupra lui ca o înfometată, iar Roberto se lăsase în 
voia acestui vârtej de simţuri. Nu o dorea, dar avea poftă să 
facă dragoste. Nu mai atinsese altă femeie de la ultima seară 


petrecută cu lrene, din noaptea când începuse dansul. Şi el era 
înfometat. 

Acum, lipită de el, femeia rămase aşa un lung moment 
gâfâind şi cu corpul agitat de tresăriri. Când se ridică, faţa ei 
avea o imobilitate de piatră. 

— Dacă-l vrei pe bărbatul meu, ţi-l voi da, şopii ea. Amicul tău 
mi-a spus că-l cauţi. O să ţi-l dau, dar să fii atent, că e dat 
dracului. 

Roberto îşi tinu răsuflarea. De la începutul serii aştepta cu 
nerăbdare aceste cuvinte. 

— Ti-l voi da şi tu să-l spargi! 

li făcu cu ochiul. 

— Am să ţi-l dau chiar şi pe Li-Tyang pe deasupra, pentru că 
amicul tău mi-a spus că ţi-a făcut mizerii în Franţa. Te miră, ai, 
că ştiu? Totdeauna am avut gura închisă şi aş fi avut-o 
totdeauna dacă m-ar fi tratat ca pe o femeie, nu ca pe un rahat. 
Dar eu ştiu nişte lucruri, multe lucruri... mai mult decât crezi. 
Pot să-ţi spun totul, combinaţiile, ascunzătorile lor... Dar o vei 
răzbuna pe Cindy... Pe mica ta Cindy. 

Se înduioşa şi lacrimile îi curgeau de-a lungul obrajilor. 
Roberto o strânse în braţe şi o sărută îndelung. 

Apoi ea vorbi din nou: 

— Vei putea să-l găseşti pe un şlep, pe Amstel, la ieşirea din 
oraş. Acolo îşi are ascunzătoarea chinezoiul. |ţi voi spune cum să 
ajungi acolo... îţi voi spune totul, dar iubeşte-mă, derbedeule, 
iubeşte-mă! 


* 
x x 


Aşezat pe o bancă de piatră, cu fața la grădinile de la 
Fredericksplein, Féfé Vitti, zis Ţiganul, citea cu atenţie ediţia de 
seară a unui ziar francez din ajun şi îşi spunea că avusese cu 
adevărat noroc, toate noroacele chiar. 

Niciodată nu i-ar fi trecut prin minte că execuția lui Angelo 
Tirone ar fi putut degenera în masacru. Niciodată nu şi-ar fi 
putut închipui că poliția ar fi putut să ştie de întâlnirea lor de pe 
strada Kellermann, şi cu atât mai puțin că ar fi putut să fie 
identificat atât de repede... Ziarul nu lăsa totuşi nici cea mai 
mică îndoială. „Însoţitor al victimei şi probabil complice al 
ucigaşilor, Féfé Vitti, născut la Malakoff şi condamnat de mai 


multe ori pentru furt şi atac cu arma, e căutat cu asiduitate...” 
Deocamdată nu se credea că reuşise să treacă în străinătate şi 
se întărise controlul frontierelor. 

Da, avusese noroc să treacă printre ochiurile plasei şi să 
ajungă la Amsterdam cu viitorul asigurat. 

Dar în această ultimă privinţă nu fusese suficient numai 
norocul. Fusese nevoie de viclenie, perspicacitate, hotărâre şi 
abilitate... multă abilitate. 

Căci nu fusese lucru uşor să-i sustragă lui Angelo, din 
buzunarul interior ai hainei, faimosul „carneţel negru” de care 
urma să nu mai aibă nevoie. 

Totul se petrecuse exact înainte de a urca în, maşină, iar Fefe 
trebuise să-şi regăsească toată îndemânarea căpătată în 
copilărie. 

— Tu eşti Fefe? 

Fefe Tiganul întoarse încet capul. Un bărbat de vreo cincizeci 
de ani, căruia pântecele îi întindea cureaua, roşu la faţă şi cu 
părul blond despărţit în două de o cărare pe mijlocul capului, 
arătă spre ziarul aşezat pe masă. 

— Da. Zise Fefe. Eu sunt. 

— Vin din partea celui care ţi-a telefonat ieri seară; Vrea să te 
vadă. 

— Mă aşteptam la asta, zise Fefe, lăsând ziarul care servise 
drept semn de recunoaştere. 

— Atunci, urmează-mă... Eşti înarmat? 

Fefe îi zâmbi în colţul gurii. 

— Niciodată când vin la prieteni. 

Blondul, care vorbea cu un puternic accent flamand, rămase o 
clipă uimit de imprudenţa mediteraneană a interlocutorului său. 
Se dezmetici totuşi imediat şi îl pipăi cu rapiditate pe italian. 
Fefe nu minţise şi blondul îi zise: 

— E în regulă. Urmează-mă. 

In maşina care îi aştepta, staționată în partea cealaltă a 
pieţei, omul îi întinse lui Fefe o pereche de ochelari zişi de 
„odihnă” care izolau ochii în aşa fel încât să nu se poată zări 
nimic. 

— Pune ăştia. 

Traseul fu destul de lung, cu multe viraje. La sosire; omul îl 
ajută pe Fefe să coboare din maşină, apoi îl ajută să străbată un 
soi de pasarelă care se legăna în chip curios. 


„Mergem pe un vas”, îşi zise în gândul lui Fefe. 

Omul îl ajută să treacă un prag, apoi îi scoase ochelarii. Fefe, 
surprins de lumină, începu să clipească. Se afla într-o încăpere 
destul de mare ca lungime şi care ar fi putut să fie o cabină 
foarte spațioasă. Atrăgea atenţia faptul că era mobilată foarte 
sumar. 

— Bună seara, domnule Vitti, zise în spatele lui o voce puţin 
peltică. 

Fefe se întoarse. Aşezat într-un fotoliu din lemn de palmier cu 
spătar larg, un chinez se uita la el cu curiozitate. Avea vreo 
patruzeci de ani, fruntea înaltă, un păr negru bătând în albastru, 
dat pe spate, un nas mic şh o expresie zâmbitoare lipită de faţa 
plată. 

— Sunt Li-Tyang, zise el. lar acesta este unul dintre asociaţii 
mei, mijnheer Van Heist... Am fost încântat de telefonul 
dumitale de ieri seară. Mai ales că acel număr de telefon era 
strict confidenţial. 

Fefe Tiganul nu se tulbură. 

— Sunt moştenitorul lui Angelo Tirone, zise el. 

Li-Tyang rămase un moment tăcut, apoi clătină din cap. 

— Da, zise el. Da. Înţeleg. Şi ce vrei, domnule Vitti?... Bani? 

— Nu, domnule Li-Tyang. Răspunse Fefe pe acelaşi ton. Am 
lucrat pentru dumneavastra de mai multe ori, împreună cu 
Angelo, fără să vă cunosc... (Zâmbi.) Acum, şi nu vă spun nimic 
nou, Angelo Tirone e mort. Aş vrea să obţin de la 
dumneavoastră locul lui în organizaţie. Cred că îl merit. 

Li-Tyang izbucni cu putere într-un râs care îi scutură tot 
corpul. 

— Adevărat, domnule Vitti, zise el în cele din urmă. Adevărat! 
îmi plac oamenii ca dumneata, care ştiu să profite în mod 
inteligent de împrejurări. Am totdeauna un loc pentru ei. 

— Atunci?... Sunt angajat? 

Li-Tyang râdea întruna. 

— Eşti, domnule Vitti. 

Scoase din buzunar un teanc de bancnote, oare fusese 
pregătit se pare dinainte, şi i-l întinse. 

— lată un avans din prima leafă. De altfel, cred că în curând 
Van Heist îţi va încredința o mică treabă... O treabă care ţi se 
potriveşte de minune. 


Féfé schiţă un zâmbet. Înţelesese. Chinezul îl punea la 
încercare. 
— E ca şi făcută, zise el. 


* 
x x 


În marea sală de baie spre care dădea camera lui de la hotelul 
Apollo Hilton din Amsterdam, comisarul Griffon, gol până la brâu 
şi cu un prosop în jurul şalelor, surâdea şuierând uşor. 

De fapt, această călătorie în Ţările de Jos, hotărâtă pe nepusă 
masă într-o seară furtunoasă, în biroul comisarului divizionar 
Charpin, obținuse cu destulă uşurinţă garanţia ministerială. 
Oficial vorbind, Pierre Griffon fusese însărcinat să facă o 
anchetă, împreună cu poliţia olandeză, în legătură cu uneltirile 
unui anume „Domn Wu”, cunoscut în Olanda sub numele de Li- 
Tyang, bănuit în Franţa că se ocupa cu comerţul de femei, şi 
împotriva căruia se instituise o urmărire legală. 

Autorităţile, în această împrejurare delegatul Picard-Lesecqg, 
nu fuseseră intransigente decât în două privinţe: ignorau - şi 
voiau să ignore - existenţa unei anume Kikyo Learoy şi nu-l 
autorizase pe comisarul Griffon să fie însoţit de inspectorii din 
echipă lui. 

— Va fi timp suficient să se trimită întăriri, dacă evoluţia 
anchetei o va cere, decretase delegatul, ceea ce însemna, 
pentru cine îl cunoştea, un refuz politicos. 

Pierre Griffon nu insistase. De altfel Kikyo Learoy, cu care se 
reîntâlnise a doua zi la hotelul ei de la Palais-Royal, rezolvase 
chiar ea într-o anumită măsură un număr de probleme 
materiale. 

— Am luat legătura telefonică cu boss-ul meu, comisare, îi 
spuse ea. L-am asigurat că o colaborare cu poliţia Franceză se 
dovedea indispensabilă, pentru că ştiţi unde să-l găsiţi pe 
Roberto. Este de acord, dar cu o condiţie. Să i se aducă scalpul 
lui Li-Tyang. Dacă vreţi mâine putem pleca. Am rezervat deja 
camerele la hotelul Hilton din Amsterdam. 

— Da, murmură Griffon jenat, numai că serviciul nostru de 
deconturi... 

Ea anulase obiecţia cu un gest. 

— Mi s-au atribuit credite mai mult decât suficiente. Nu vă 
faceţi griji, comisare, mă ocup eu de toate... 


Kikyo Learoy-se ţinuse de cuvânt şi chiar de la plecarea, din 
Paris, Pierre Griffon, fără nicio iluzie de altfel, lăsase plăcerea 
subtilă de a se lăsa ghidat - el spunea surâzând „răsfăţat” - de 
această, femeie exotică care, la mai puţin de treizeci de ani, 
vorbea cinci limbi, printre care olandeza, parcursese întreaga 
planetă, se simţea peste tot în voia ei şi ştia atât de bine să 
aplaneze cele mai mici dificultăţi ale existenţei cu o pereche de 
cecuri („staff-ul e bogat”) un paşaport japonez („Mi-am păstrat 
naționalitatea, s-ar putea să folosească”) şi mai ales cu un 
tupeu „de comisar”... pe care comisarul Griffon recunoştea că 
nu-l avusese niciodată. 

— Noroc că am trecut de vârsta periculoasă, Kikyo-san, zise 
el. 

— De ce? 

— Ţi-aş fi făcut curte. 

Tânăra femeie se uitase la el în aşa fel încât Pierre Griffon 
lăsă ochii în jos. Bineînţeles, nu-şi făcea nicio iluzie, dar cu toate 
astea existau situaţii pe care era mai bine să nu le evoci când 
aveai de îndeplinit o treabă delicată şi cu o fată atât de deliberat 
fascinantă ca Kikyo-san. 

Seara trecută îl invitase pur şi simplu în camera ei unde 
comandase un „supeu pentru două persoane”, primindu-l 
îmbrăcată într-un chimono roşu şi alb imprimat cu crizanteme, şi 
cu părul prins într-un coc. 

— Voi fi japoneză pentru tine, Pierre. 

Şi îi pusese întrebări despre Roberto. Griffon, care se aştepta 
la asta de la începutul călătoriei, nu se lăsase rugat şi îi 
explicase cum subordonatul lui, Gribovici, a cărui memorie 
devenise legendară la Quai des Orfevres, îşi amintise că Albin 
Morel-Roberto păstrase totdeauna contactul cu camarazii lui 
dezertori din Algeria. Cercetând arhivele, descoperise că un fost 
legionar din Legiunea Străină ţinea actualmente un mic local 
într-un cartier interlop din Amsterdam şi că existau mari şanse 
ca Roberto să se fi refugiat la el. Kikyo Learoy bătuse din palme. 

— Oh, Pierre... Eşti minunat! Când mergem acolo? 

— Mai întâi trebuie să luăm legătura cu comisarul Van 
Zwendel, draga mea Kikyo. Adu-ţi aminte... Nu suntem în Far 
West... 

Kikyo Learoy nu insistase, dar în cursul mesei - udată cu un 
vinişor - îi vorbise în detaliu despre posibilităţile pe care le 


oferea, unui om cu experienţă, deprins cu practicile polițiste 
europene şi în toată puterea vârstei, un post de anchetator 
contractual la Staff Number Two... 

Pierre Griffon refuzase deliberat să înţeleagă, aşa cum 
refuzase să remarce atitudinea de moliciune fără echivoc a 
tinerei femei şi perspectivele oferite de decolteul unui kimono 
complice. După un ultim pahar - alcoolul avea prea puţin efect 
asupra lui - se ridicase. 

— Nu uita, dragă Kikyo, că mâine dimineaţă trebuie să ne 
întâlnim cu comisarul Van Zwendel. 

Apoi se întoarse în camera lui, zicându-şi singur că era un 
bărbat imbecil... 


x 
x x 


Ca în toate localurile administrative, accesul în clădirea 
poliției din Amsterdam nu se făcea chiar aşa uşor. 

Dacă în camerele cu aspect foarte modern, care semănau mai 
mult a grefă decât a birou de primire, comisarul Griffon putuse, 
datorită documentelor oficiale, să se facă destul de rapid 
recunoscut de funcționarii de serviciu, prezența tinerei Kikyo 
Learoy fusese mai greu de explicat. In cele din urmă, după un 
schimb de mesaje telefonice de la birou la birou, tânără femeie 
fusese autorizată să asiste la întrevederea cerută de comisar 
omologului său olandez. 

— Aici oamenii se mişcă încet, dacă nu sunt chiţibuşari, 
remarcă Griffon în ascensorul care îi ducea la etaj. leri am intrat 
într-o librărie... 

Tânăra femeie îi aruncă o privire agasată. De când se 
reîntâlniseră în holul hotelului, Kikyo arăta faţă de el o anumită 
răceală care îl surprindea tare mult. In ajun se băgase la 
cheltuială pentru el, iar el îi ignorase avansurile. 

La urma urmelor, poate că greşise, cu atât mai mult cu cât, în 
ciuda a ceea ce îi plăcea să spună, se simţea pe deplin în 
măsură să aprecieze cadoul. Dar nu ţinea în mod special ca 
Kikyo Learoy, de la Staff Number Two, să aibă vreun ascendent 
asupra lui. 

După zece minute de aşteptare într-o anticameră ce mirosea 
a ceară de parchet, miros cu totul necunoscut în localurile 


Poliţiei Judiciare, un uşier îi introduse în cabinetul comisarului 
special Van Zwendel. 

Acesta îi aştepta în picioare la un birou impozant. Era un 
bărbat foarte înalt, cu umeri laţi ca de luptător. Avea părul alb, 
nişte ochi de un albastru intens şi o faţă de buldog - numai 
maxilare! în afară de fixitatea dură şi perspicace a privirii, 
comisarul special semăna mai mult ca un director de bancă sau 
cu un preşedinte de societate decât cu un poliţist. 

Intr-o franceză foarte corectă, deşi cu un accent înfiorător, 
olandezul îşi rugă vizitatorii să se aşeze, şi consultă îndelung 
documentele înmânate de Griffon. 

Se încruntă numai când comisarul i-o prezentă pe Kikyo 
Learoy, precizându-i că aparţinea Biroului federal american de 
narcotice, apoi se interesă de rezultatele poliţiei franceze. 

Pierre Griffon îi expuse cu repeziciune situaţia, explicându-i 
colegului său că putuse să-l localizeze şi să-l pună sub 
supraveghere pe Angelo Tirone, dar că acesta fusese executat 
de doi ucigaşi de origine asiatică. 

Comisarul Van Zwendel îl privi fără indulgență. 

— Este extrem de regretabil, domnule, zise el, căci Tirone era 
aici bănuit de omor. Era căutat de Interpol. Ar fi trebuit să-l 
arestaţi... 

Lui Pieure Griffon nu-i plăcuse niciodată să-i dea cineva lecţii. 
De aceea replică cu promptitudine: 

— Am impresia că nici dumneavoastră nu l-aţi arestat pe Li- 
Tyang? 

Olandezul îi aruncă o privire dură şi semeaţă, iar un moment 
domni o linişte perfectă. Apoi îşi puse pumnii enormi pe 
marginea biroului deplasându-şi torsul spre spate... 

— Trebuie să ştiţi un lucru, domnule, zise el cu o voce 
impersonală. Teoretic, suntem apărătorii ordinei, a regulei şi a 
legii, dar într-o ţară care se vrea - aşa se pare - prin tradiţie, 
cea a libertăţii şi a toleranţei, ceea ce astăzi se traduce prin 
dezordine, anarhie şi desfrâu. Ceea ce e numit marginalitate, 
nomadism, temperament ludic, pentru noi poliţiştii înseamnă 
indecenţă şi sordid. Dar nu suntem decât nişte poliţişti. 
Anchetele noastre ne duc la concluzia că Li-Tyang este 
reprezentatul unei organizaţii asiatice, al cărei sediu se află la 
Hong Kong, şi că dirijează o reţea vastă de imigrație clandestină 
şi de prostituție, dublată de un larg trafic de droguri. Sunt 


convins că e personal vinovat de moartea inspectorului Claudius 
Haasen, însărcinat cu supravegherea lui. Dar nu putem dovedi 
cu nimic. 

Ochii bridaţi ai tinerei Kikyo Learoy străluceau. 

— Există împrejurări, comisare, când trebuie să ştii să te 
lipseşti de probe... sau să le provoci! 

Van Zwendel se uită la ea cu un aer vag care părea 
surprinzător pe acea faţă cu maxilare puternice. 

— Nu la noi, domnişoară. Aici nu se folosesc astfel de metode, 
zise el pe un ton dur. 

Apoi se întoarse spre Pierre Griffon, de parcă l-ar fi considerat 
singurul interlocutor valabil. 

— Aceste dovezi, sau cel puţin o parte din ele, comisare, 
presupuneam că ni le veţi aduce dumneavoastră. Din nefericire 
nu este cazul. 

Kikyo interveni din nou: 

— Dar există Roberto... Vreau să spun Albin Morel. 

— Nu-l cunoaştem pe acest individ, domnişoară. Nu a comis 
niciun delict specific pentru Ţările de Jos şi numele lui nu 
figurează în niciun fişier de poliţie. 

Kikyo Learoy îl privea cu o expresie de mânie amestecată cu 
mirare. 

— În fond, zise ea cu un zâmbet plin de dispreţ, nu vreţi să 
faceţi nimic? 

Van Zwendel îşi îndreptă spatele cu încetineală şi o ţintui cu 
privirea. 

— Să ştiţi, domnişoară că „nu pot” să fac nimic... 

Griffon tuşi discret. 

— Dacă înţeleg bine, dragă colega, sunteţi gata să acţionaţi 
numai dacă vă veţi afla în posesia unui element concret... 
Mărturia cuiva, de exemplu. 

Olandezul întoarse uşor capul şi o luminiţă aproape amuzată îi 
îmblânzi o clipă strălucirea minerală a ochilor. 

— Domnule, zise el cu o voce curios de detaşată, sunteţi 
străin şi, din punct de vedere al ordinei, cadrul misiunii cu care 
aţi fost abilitat pare destul de larg. Pe de altă parte şi într-un 
anumit sens, toleranța şi liberalismul pot avea avantajele lor 
când sunt înţelese în mod inteligent. Dacă, de exemplu, 
întâmplarea va face să vă cadă în mână elementul concret 


despre care vorbeaţi şi mi-l aduceţi la cunoştinţă, nu văd de ce 
ar trebui să mă preocupe neapărat modul în care l-aţi obţinut. 

Pierre Griffon se înclină uşor, făcu un semn tinerei femei şi se 
ridică. 

— Exact ce voiam să spun şi eu, domnule comisar... pentru 
orice eventualitate, mă găsiţi la Hilton... 

— lar pe mine aici, răspunse Van Zwendel cu un ton neutru. 
Sunt de permanenţă... 

Imediat ce părăsiră biroul şi se aflară pe culoar, Kikyo îl prinse 
de braţ pe Pierre Griffon cu un gest furios. 

— N-am înţeles nimic din ce-a spus bruta asta, zise ea cu o 
lucire de dispreţ în ochi. Doar că îl durea în cot de noi! Olandezii 
n-au vrut niciodată să colaboreze cu adevărat cu WMarcotic 
Bureau. Aici drogurile se vând pe marginea trotuarului, târfele 
stau în vitrină, hipii huzuresc, şi toată lumea zice că e foarte 
bine! Te-a dus cu frazele lui mari şi te-ai lăsat păcălit ca un 
copil. Te credeam altfel, Pierre! 

Griffon îi zâmbi paşnic. 

— Nu striga aşa tare! draga mea. Oamenii vor crede că asistă 
la o scenă de familie... Acest bărbat încântător ne-a făcut pur şi 
simplu să înţelegem că are mâinile legate de o politică pe care 
nu o aprobă, dar că ne lasă liberi în ceea ce priveşte actele 
noastre. E o situaţie care ar trebui să convină subtilităţii tale 
nipone... 

— Sunt americancă! 

— Eşti americancă când îţi convine, copila mea. Şi japoneză 
când asta te aranjează. Am înţeles perfect: 

Ajunseră pe trotuar şi Kikyo se opri uitându-se la comisar cu o 
mânie rece. 

— N-ai priceput nimic! Ce urmăreşti? Suntem aici de două zile 
şi n-am avansat nici cu un pas. Gorila olandeză nu e decât un 
molâu şi... 

Griffon o privi cu un aer cumsecade şi o întrerupse: 

— Parisul n-a fost făcut într-o zi, Kikyo-san... 

Ea bătu din picior şi se uită la el cu o privire de înger furios. 

— Vorbe! Dacă ştii cu adevărat unde se află Roberto, atunci 
trebuie să ne ducem după el! Am vorbit astă-noapte cu şeful 
meu la telefon. Începe să se înfurie. Un comando e gata 
pregătit, cu un avion, la frontiera germană. Băieţii pot fi la 
aeroportul Schipol în mai puţin de o oră. Nu aşteaptă decât să le 


fie adus Roberto. Pentru asta contez pe dumneata. În rest se vor 
descurca conform planului prevăzut. Ţi l-am explicat la Paris. 
Eşti dispus să ni-l dai, Pierre, da sau nu? 

— Draga mea copilă, răspunse Griffon netulburat, ţi-am spus 
de la început că nu aprob acest plan. Un om este un om, oricare 
ar fi trecutul lui, nu un animal sălbatic pe care îl droghezi ca să-l 
bagi în cuşcă! 

— Am nevoie de rezultate! 

— Şi eu, dar după metodele mele. Adu-ţi aminte, draga mea. 
Divizionarul Charpin vorbea de expulzarea ta, şi dacă am 
intervenit pentru tine acceptând această colaborare, era cât se 
poate de evident că înţelegeam să conduc operaţiunile cum 
credeam eu mai bine! 

Kikyo izbucni într-un râs ofensant. 

— Mai bine! Şi ce plan ai? Ce intenţionezi să faci acum? 

— Ei bine, răspunse liniştit Griffon, mai întâi voi lua contact cu 
oamenii din serviciul meu, care se găsesc la Paris. Apoi voi 
căuta un restaurant convenabil unde să pot lua masa, după 
care... 

Kikyo Learoy se albi la faţă. Până acum atavismul ei asiatic îi 
permisese să-şi controleze de bine, de rău, furia. Acum îi 
clocotea în vine sângele irlandez, dar trecătorii întorceau capul 
spre ea şi, cu mare greutate, se stăpâni; şi îl întrerupse: 

— În cazul ăsta mă duc să fac o plimbare! Bună seara! 

Pierre Griffon o privi zâmbind cum se îndepărtează. 

Crezuse că îi va fi mai greu s-o scoată din fire, dar faptul că în 
ajun dispreţuise corpul ei frumos o descumpănise probabil mai 
mult decât îşi imaginase. Plecase furioasă pe el, şi asta era 
evident un risc, dar avea nevoie de câteva ore de libertate. 

Privi o clipă în jurul lui, pe drum treceau fete cocoţate pe 
biciclete înalte de culoare neagră, iar bărbaţi placizi se 
preumblau cu calm pe trotuar. Cartierul acela încă nu fusese- 
invadat de vagabonzi chelboşi, nici de „homo” unduioşi. Pipăi cu 
degetele în fundul buzunarului să vadă dacă are destule 
monede pentru o convorbire la distanţă mare şi se îndreptă spre 
o cabină telefonică. 

Voia într-adevăr să vorbească la Paris înainte de a merge să-l 
surprindă pe Roberto în ascunzătoarea lui. 


* 


x x 


Ca să-şi potolească nervii, Kikyo Learoy parcurgea străzile cu 
pasul ei lung... Avusese un reflex prost adineauri, dar trebuia să 
recunoască că acest poliţist francez, cu politeţea la limita 
insolenţei, o făcuse să-şi piardă stăpânirea de sine. 

Totuşi crezuse că procedase foarte subtil, după „arestarea” 
ei, neascunzând nimic din activităţile ei, şi încă şi mai subtil 
când propusese o colaborare deosebit de avantajoasă. De fapt 
Pierre Griffon o sedusese într-un anumit sens. | se păruse că 
descoperă în el unul din acele caractere energice care nu dau 
înapoi de la nimic pentru a-şi atinge scopul fixat, o ranchiună 
vagă împotriva unei administrații ce nu-i prea recunoscuse 
meritele şi de asemenea singurătatea puţin cam amară a celui 
care vede cu melancolie cum îi fuge tinereţea. 

Cunoştea din experienţă acest gen de bărbaţi uşor vulnerabili. 
Erau în general sensibili la lipsa de scrupule, tentaţi de o ambiţie 
tardivă şi gata să cadă sub flacăra simţurilor. 

De aceea îşi închipuise că va putea să capete cu uşurinţă un 
ascendent solid asupra lui Pierre Griffon, fondat pe luciditatea ei 
cinică, atracţia unei noi cariere mai bine plătită şi speranţa că va 
putea să se bucure în voie de corpul ei. Odată prins în plasă, s- 
ar fi servit de el cum putea mai bine pentru propriile ei interese. 

Acum trebuia să-şi recunoască greşeala. Comisarul era într- 
adevăr omul energic ghicit de ea, dar numai în limitele 
conştiinţei sale. Nu umbla după bani şi rămăsese de gheaţă 
când îi oferise trupul ei. Şi asta nu din indiferenţă sau lipsă de 
dorinţă, ci ca să arate cât se poate de clar că refuza să se 
supună vreunei influenţe. 

Kikyo Learoy, calmată de plimbare, îşi încetini pasul. Nu 
merita să facă din asta o dramă. Ca în pasienţa chineză, trăsese 
o carte ce nu era bună, dar mai avea câteva în mână. Asta era 
viaţa. 

Zâmbi fără să vrea, căci rămăsese în inimă cu un mic regret, 
cu un fel de uşoară amărăciune. Regretul de a nu-şi fi simţit 
trupul că se topeşte de corpul masiv al acestui bărbat care 
semăna cu un urs mare. Dar nu trebuie să te încrezi în urşii mari 
când nu mai eşti o fetiţă. 

Dădu din umeri şi privi în jur. Cunoştea Amsterdamul, care, de 
altfel, nu e un oraş în care ai putea să te rătăceşti cu uşurinţă. 
Ajunse la Oude Zijds Achterburgwal, unul dintre cele mai vechi 


canale ale bătrânului Amsterdam, dar fațadele mândre aliniate 
spre apa strălucitoare erau acum desfigurate de firmele 
„agăţătoare” ale sex-shop-urilor, cinematografelor porcoase şi a 
teatrelor porno. 

La acea oră de la sfârşitul amiezii, majoritatea vitrinelor erau 
întunecate şi nu aveau să se trezească decât o dată cu căderea 
nopţii. Totuşi, nu toate aceste oficine erau pustii, şi o lumină 
albă se vedea strălucind prin lucarna de deasupra uşii grele de 
la Aphrodite Club. 

Kikyo Learoy apăsă cu hotărâre pe butonul soneriei. 

Din ajun pusese la punct un „plan în extremis” pe care 
intenţionase să i-l explice lui Pierre Griffon în cursul nopţii pe 
care credea că o va petrece cu el... 

Dar marele urs nu căzuse în capcană şi, puţin din ciudă, puţin 
din sfidare, hotărâse să acţioneze singură. 


* 
x x 


Pe la orele zece dimineața, inspectorul Sophia Leclerc 
mobiliză o centralistă de la Quai des Qrfevres în încercarea de a 
intra în legătură, cu Pierre Griffon la Apollo Hilton din 
Amsterdam, dar zadarnic. 

Comisarul nu era la hotel. 

Şi totuşi, aşa cum spusese Lionel Savary la primirea telexului 
de la SRPJ din Marsilia, însoțit de un teanc de fotografii: „Era mai 
curând momentul revizuirilor sfâşietoare”. 

Dar informaţia sosită împreună cu buletinele de informaţii de 
la orele nouă, dusese la culme emoția care domnea în birourile 
de la Quai des Orfevres. 

— Ai zice că e suficient să plece şeful ca să se întâmple câte 
ceva... concluzionase filosofic Alex Gribovici. 

Aşa că, atunci când apelul de la Amsterdam sosi pe o linie 
exterioară, Lionel Savary aproape că smulsese receptorul din 
mâinile colegei sale. 

— Doamne, şefule! Vă sunăm de ore în şir! Paul Callari a fost 
lichidat. 

— Cum? Ce spui? 

— Da, şefule, Paul Callari... Cadavrul lui a fost găsit în urma 
unei dragări în portul Marsilia. Fusese scufundat într-un rulou de 
plasă de sârmă lestat cu beton. Cu gleznele şi mâinele legate cu 


sârmă şi cu un glonţ în ceafă. A fost identificat după fişa 
dentară, deoarece crabii începuseră să se ocupe de el în mod 
serios... 

Pierre Griffon strânse mai tare receptorul în mână. 

— Murise deci mai demult? 

— Cam de vreo zece zile, şefule. 

— Da, zise Griffon cu un ton visător. Cam atunci când a 
dispărut din Marsilia. lar eu care credeam că se desolidarizase 
de fraţii Zanum.. Pentru că rămânea în combinaţie cu chinezii... 

— Toţi ne-am lăsat traşi pe sfoară, şefule, continuă Lionel. 
Callari a fost probabil luat la o plimbărică şi lichidat în noaptea 
atentatului împotriva lui Roberto... Totul făcea parte din acelaşi 
plan. Trebuia dat pe brazdă „sindicatul codoşilor”. Apropo, fraţii 
Zanum pârţâie de frică. Părăsesc aleea Foch şi se instalează în 
castelul lor din Sologne, cu toată echipa de „apărători”... Dar e 
ceva şi mai frumos, şefule. Gribo tocmai s-a întors de la 
laboratorul balistic. Ţi-l dau la telefon. 

Griffon se sufoca în cabina strâmtă, supraîncălzită de soarele 
amiezii, dar nu numai din cauza căldurii îi picurau pe faţă stropi 
de sudoare. Se auzi semnalul unei sonerii şi Griffon se văzu 
obligat să mai pună câteva monede în aparat. 

— Repetă, Gribo! Dumnezeule, nu te mai aud!... 

La celălalt capăt al firului, Alex Gribovici vorbea cu un debit 
de mitralieră. 

— Au găsit glonţul,. Şefule... Din cauza furtunii... 

«— Ce tot spui? Ce furtună? Care glonţ? 

— Furtuna din serile trecute, şefule, şi glonţul care l-a ucis pe 
Paul Blache. Vântul a rupt nişte crengi de la pomii de pe strada 
Michelangelo. Serviciul de la drumuri şi-a trimis oameni să 
debaraseze. Ei l-au găsit, pătruns în trunchi, foarte sus. După ce 
a trecut prin craniul lui Blache, a ricoşat şi a intrat în scoarță... 
Nimeni nu l-a căutat acolo. 

Pierre Griffon îşi şterse cu dosul mâinii sudoarea care acum îi 
curgea pe sprâncene. Lucrurile se precipitau, dar încă nu era în 
stare să ghicească dacă această cascadă de evenimente avea 
să-i servească sau nu. 

— Ai văzut rapoartele laboratorului? 

— Da, şefule. Procentajul de eroare este infim, deci proiectilul 
a fost uşor deformat. Dar urma ghinturilor corespunde cu cele 
ale revolverului pe care l-aţi găsit în rigolă... purtând amprentele 


lui Roberto. Încă nu se ştia exact ce va hotărî judecătorul de 
instrucţie, dar există şanse mari să emită un mandat de 
arestare împotriva domnului Albin Morel pentru omucidere. 
Având în vedere împrejurările, nu va fi acuzat de premeditare, 
cu toate că Roberto era înarmat. Pe de altă parte, pentru că vă 
aflaţi la faţa locului, fără îndoială că veţi primi sarcina să 
transmiteţi acest mandat autorităţilor olandeze pentru a trece la 
arestarea lui... Voiam să vă anunţ, şefule, ca să puteţi acţiona în 
consecinţă. 

Griffon schiţă un zâmbet. Acest Gribo era viclean ca o 
maimuţă... şi aproape la fel de urât. 

— Am înţeles, bătrâne, zise el. Mulţumesc. Poate că va fi greu 
să mă prindeţi la Wilton zilele astea. Voi suna eu. In rest, toată 
lumea bine? 

Gribo râse scurt. 

— Da. Vă cam invidiem. La plimbare, şi încă cu o fată 
drăguță... 

— Ei bine, replică Griffon cu acelaşi ton, poți să le spui că luna 
de miere s-a şi terminat. 

Închise, aşteptă o secundă şi formă alt număr. 


* 
x x 


Kikyo Learoy era conştientă că de câteva secunde un ochi 
invizibil o observase prin vizorul plasat în centrul uşii de la 
Aphrodite Club. 

În cele din urmă, uşa se deschise şi apăru un chinez în vârstă, 
cu faţa brăzdată de riduri. 

— AŞ dori să-l văd pe Van Heist, zise Kikyo. 

Asiaticul descoperise imediat sângele japonez al vizitatoarei şi 
răspunse cu un ton tăios. 

— El nu aici. Niciodată venit... 

— Nu cred că spui adevărul, bunicule. Am făcut o călătorie 
lungă şi trebuie să-l văd pe Van Heist. 

Vorbise în pidgin-english, un limbaj folosit pe toate coastele 
Mării Chinei, şi bărbatul clătină din cap cu o strâmbătură care 
poate că era un zâmbet. 

— El aici. Face socoteli. Eu caut el. 

O pofti pe Kikyo într-un fel de vestibul îngust şi dispăru 
târându-şi picioarele. 


Kikyo Learoy rămase nemişcată. Socotea că studiase suficient 
dosarul întocmit de oamenii lui Pierre Griffon pentru a face faţă 
situaţiei. Avea o misiune periculoasă, şi ştia lucrul acesta, dar 
mai ştia şi că riscul este preţul reuşitei. Mai trăsese încă o carte, 
dar încă nu ştia dacă nu cumva e imaginea de temut a 
spânzuratului care însemna moartea... 

— Aţi vrut să mă vedeţi? 

Kikyo se uită la bărbatul gras şi roşu la faţă care îi pusese 
întrebarea. 

— Sunteţi Van Heist? îi zise ea. 

El dădu din cap, iar ea continuă, vorbind încet şi repede: 

— Mă numesc Kikyo. Vin de la Marsilia. Sunt trimisă de Paul 
Callari. Am avut necazuri acolo, şi se pare că aş putea rămâne 
aici un timp. Cât să se uite toată povestea. 

Van Heist scoase din gură trabucul pe care îl mesteca şi se 
uită la tânăra femeie cu un zâmbet ciudat. 

— Vorbeşti olandeza... Nu e ceva obişnuit în Franţa. 

— M-am născut la Djakarta, îi răspunse Kikyo care avea 
răspunsul gata pregătit. Am fost crescută la fosta misiune 
olandeză. 

Van Heist o examină un moment cu privirea, fără să spună 
nimic, apoi clătină din cap. 

— Vorbeşti olandeza. Vii de la Marsilia. Ai avut necazuri şi ai 
fost trimisă de Paul Callari... Exact? 

— Da, zise ea. Exact. 

Gestul fu atât de rapid încât Kikyo nu, avu nici cea mai mică 
posibilitate să-şi protejeze faţa. Palma, aproape o lovitură de 
pumn, o atinse sub ureche cu o asemenea forţă încât scoase un 
strigăt şi se clătină. 

— Minţi, târâtură! urlă olandezul’. Minţi. Niciodată Callari nu 
te-ar fi trimis aici! Ce cauţi? Ce ştii de Callari? Hai, vorbeşte! 

O pălmuli din nou, sau mai curând încercă s-o pălmuiască, căci 
Kikyo se trase repede înapoi şi vâri mâna în geantă... 

— Tu laşi aia imediat. 

Kikyo încremeni. Bătrânul chinez de adineauri, care urmărise 
probabil scena, îşi făcuse apariţia ţinând în mână un pistol cu 
surdină. Van Heist făcu un pas înainte, smulse geanta tinerei 
femei şi o răsturnă pe jos. Din ea căzu un mic revolver odată cu 
amestecătura de tuburi de ruj, creioane de machiaj, pudrieră... 


— Un puşcoci, ai! rânji Van Heist... Ce voiai să faci cu el? Să 
tragi în mine? 

Kikyo Learoy îşi muşcă buzele. Se aruncase în gura lupului 
aproape dintr-o prostie şi abia acum îşi dădea seama de 
nebunia ei. Van Heist veni spre ea şi o făcu să se dea înapoi 
până la perete. 

— O să-mi povesteşti viaţa ta, târâtură! răcni el. Şi fără 
căcaturi, ca adineauri! 

Kikyo Learoy rămase mută. Nu putea să înţeleagă cum 
descoperise olandezul atât de repede înşelătoria. 

— Te hotărâăşti? 

Cu un revers de mână peste faţă, Van Heist o lipi de perete, 
apoi o lovi în piept şi în stomac fără ca ea să-şi descleşteze 
buzele. 

— Mai eşti şi încăpăţânată pe deasupra, bombăni olandezul. 
Cu atât mai rău pentru tine! Sunt grăbit, dar n-ai să pierzi nimic 
dacă ai să aştepţi! 

Se întoarse spre bătrânul chinez. 

— Închide-o undeva. Şi la noapte când se întoarce Féfé o 
aduceţi pe şlep. 


VIII 


Boris Kalinin intră ca o furtună în micul său salon „maur” unde 
Roberto, aşezat în faţa unei mese încrustate cu sidef, dejuna 
singur. 

— Sergente, zise el cu o voce grăbită, eşti chemat la telefon. 
Un francez. l-am răspuns că nu te cunosc, dar a râs şi mi-a zis: 
„Spune-i că sunt tipul de Villejuif, va înţelege”. 

Albin Morel, căruia i se spunea Roberto, rămase încremenit, 
cu furculita în aer. Douăzeci de ani din existenţa lui se 
răsturnară brusc. Trecutul îi apărea în faţă şi revedea totul ca un 
flash-back dintr-un film. 

Decembrie 1961, după eşecul puciului din Alger, când 
Siguranţa militară şi poliţiile paralele îl căutau peste tot... Riscul 
de a traversa Franţa pentru a merge la spitalul din Villejuif să-şi 
vadă mama care tocmai fusese operată la rinichi... Seara care 
se lăsa şi acel tânăr care îl interpelase chiar în faţa porţii 
spitalului... 

— Morel! 

Se întoarse, mâna îi zbură spre centură, spre pistol. Celălalt 
se uită la el. E singur. Avea o mutră de poliţist. 

— Nu face prostii... Cară-te... Eşti aşteptat sus... 

Mâna îşi întrerupse mişcarea. 

— De ce faci asta? Eşti curcan. 

— Mda! Dar nu-mi place când te serveşti de mama unui tip ca 
să pui laba pe el... Şterge-o!... 

— Mama... vreau s-o văd. 

— Se simte bine. Operația a reuşit. Se va descurca. Şterge-o 
când îţi spun... 

— Cum le cheamă? 

— N--are importanţă. 

— Pentru mine are. 

Bărbatul ezită, apoi îl priveşte drept în faţă. 

— Griffon... Inspector Griffon. 

— N-am să uit. 

Şi nu uitase... 

— Ce fac, sergente? 


Imaginile trecutului se estompau domol, dar când Roberto 
ridică capul, Boris fu surprins de aerul lui rătăcit. 

— Vin. 

Se ridică ca în vis şi merse până la cabină de pe culoar unde 
receptorul atârna la capătul firului. 

— Albin Morel, anunţă el. Roberto. 

În ciuda anilor, recunoscu totuşi vocea care ajungea până la el 
- dură dar foarte umană. 

— Ştii cine sunt? 

— Da. 

— Vreau să-ţi vorbesc. 

— Ştii unde mă găseşti. 

— Sosesc. 

Roberto agăţă receptorul cu un gest ostenit. Nu exista 
întâmplare şi nimeni nu putea să scape de consecinţele actelor 
lui. Nici el, şi nici acest curcan... Acest curcan faţă de care avea 
o datorie... Aşa cum avea una şi faţă de fraţii Zanum, care îl 
ajutaseră pe vremuri. Aşa cum mai avea încă una faţă de Cindy 
Gerlach, care îl ajuta azi. 

Suspină şi, poate pentru prima dată în viaţa lui, simţi o 
ciudată dificultate de a trăi. 


* 
x x 


Acum se aflau faţă în faţă, despărțiți de o tavă de cupru pe 
care se încălzea lichiorul de anason adus de Boris înainte de a-i 
lăsa singuri, lichior de care niciunul nu se atinsese. Faţă în faţă, 
pentru prima dată după douăzeci de ani... Dar inspectorul 
Griffon devenise comisarul principal Griffon, iar sergentul 
dezertor Morel: „Roberto”, licheaua, regele neurmăririlor în 
justiţie. 

Îl ascultase pe comisar fără să-l întrerupă şi acum vorbea: 

— Nu, comisare, nu... Nu e posibil. Ştiu ce-ţi datorez, dar nu- 
mi poţi cere asta. Acum douăzeci de ani făceam încă parte din 
aceeaşi lume. Azi nu mai facem. Am trecut de cealaltă parte. 

Faţa lui Griffon se crispă. 

— Nu fi idiot, Albin. Te agăţi de clişee, dar ştii la fel de bine ca 
mine că lumea interlopă nu are onoare. 

— Lumea interlopă poate că nu... Dar eu o am pe a mea, care 
nu mai e şi a dumitale. Îţi repet. Nu conta pe ajutorul meu. N-am 


făcut niciodată aşa ceva şi n-am s-o fac tocmai acum la vârsta 
asta. Chinezoiul a vrut să mă termine. Asta e treaba mea, nu a 
dumitale... 

— Numai că trebuie să te grăbeşti, replică Pierre Griffon cu un 
ton agasat. La Paris, cei de la Omucideri au reuşit să 
dovedească că tu l-ai omorât pe Paul Blache pe strada 
Michelangelo. 

— Eram în legitimă apărare. 

Griffon începu să râdă. 

— Glumeşti! Cu tot ce ai la activ! Fii serios, Albin! în patruzeci 
şi opt de ore poliţia olandeză va primi un mandat de arestare pe 
numele tău şi voi fi obligat să le spun unde te ascunzi. 

Roberto ridică capul şi se uită la el cu un aer bănuitor. 

— De ce-mi spui asta, comisare? Nu e rolul durnitale... Doar 
nu crezi c-am să-i aştept aici pe copii din colţ! 

— Ti-am spus să fii serios! De zece ani de zile umblă 
divizionarul Paccini să te prindă la înghesuială. Acum are în 
mână ceva concret. N-o să-i scapi. Vei avea în cârcă Interpolul şi 
în cele din urmă vei fi prins. Te-ai gândit câţi ani vei avea când o 
să ieşi? 

— Mai întâi trebuie să mă găsească! 

— Te vor găsi, zise Griffon răbdător. Eu nu te-am găsit? Se 
mai ţine după fundul tău şi Narcotic Bureau. Adu-ţi aminte. Ei 
voiau să te scoată puţin la plimbare pe strada Michelangelo! 
Evident, în cazul în care te vei hotărî să-mi spui ce ştii în 
legătură cu Li-Tyang şi cu combinaţia lui, aş putea să aplanez 
treburile şi să opresc mecanismul. 

O roşeaţă uşoară împurpură fruntea lui Roberto şi privirea lui 
deveni fixă. 

— Ajunge! zise el cu un ton puţin cam tare. Am spus că nu 
mai suntem de aceeaşi parte a baricadei. Nu-mi place să vină 
curcanii şi să se gudure pe lângă mine. Mă apucă crampele. Pe 
vremuri mi-ai făcut un serviciu, eu te-am ascultat azi. Suntem 
chit. 

Pierre Griffon îşi trase scaunul puţin înapoi şi îl privi cu un aer 
deliberat insultător. 

— Albin, îi zise el, n-ai mai multă minte decât o muiere! 

Roberto se ridică dintr-o săritură. Din stacojiu devenise palid. 

— Şi dacă ţi-aş trage un pumn în mutră? 

Pierre Griffon se uită ţintă la el. 


„— Poti chiar să-ţi pui legionarul să mă dea pe uşă afară; 
probabil că e ascuns undeva şi stă şi aşteaptă. Totuşi eşti 
terminat... Eşti singur, Albin. Îi am în mână pe fraţii Zanum. Te 
vor lăsa să cazi. 

Roberto învățase să se controleze. Îşi înfundă mâinile în 
buzunare şi făcu câţiva paşi în încăpere, apoi ridică capul. 

— Pleacă, comisare, zise el. Trecutul e mort. Nu era necesar 
să ne revedem. 

Pierre Griffon se ridică şi el. 

— Cum vrei, Albin... Dar dacă te răzgândeşti, poţi să suni la 
Apollo Hilton. Mai stau acolo cel puţin următoarele patruzeci şi 
opt de ore. 

Albin Morel nu răspunse şi Pierre Griffon ieşi fără să mai 
adauge nimic. Culoarul era pustiu şi din sala cafenelei se auzea 
zgomotul neîntrerupt al biliardelor electrice. 

Comisarul mergea gânditor pe strada plină de soare. Crezuse 
că va reuşi să-l convingă pe Roberto să colaboreze cu el şi se 
înşelase, ratând în acelaşi timp cea mai bună şansă de a-l 
captura pe Li-Tyang împreună cu echipa lui de ucigaşi. 

— Nu poţi câştiga de fiecare dată, murmură el. Ar fi prea 
simplu... 

Acum putea să-şi mărturisească că Charpin avusese dreptate. 
Făcuse din povestea asta o problemă personală, poate pur şi 
simplu pentru a-l revedea pe băiatul ăsta care altădată riscase 
deliberat să ajungă în faţa plutonului de execuţie pentru a-şi 
vedea un moment mama... Dar toate astea nu erau decât 
subiecte de roman. Un roman prost, pentru servitoare. 
Sentimente de trei parale. 

„În curând va trebui să mă retrag”, îşi zise el. 

Şi sări pe scara unui tramvai care se îndrepta spre centru. 


* 
x x 


Féfé Tiganul o urmărea de două ore pe Cindy Gerlach. 

O luase în primire la ieşirea din hotelul unde locuia, acum 
când Van Heist o instalase pe Stili, dansatoarea, în apartamentul 
lui, şi în curând avea să se facă noapte fără să fi putut găsi 
ocazia pe care o căuta. A 

Totuşi Van Heist fusese categoric. In seara asta, cel mai târziu 
în noaptea asta. Trebuia neapărat să-şi respecte contractul. 


În după-amiaza aceea Van Heist se dusese la La Haye, unde 
urma să apară în faţa tribunalului în legătură cu o încălcare 
minoră a regulamentelor de circulaţie. După aceea, avea 
întâlnire la Hote/ des Indes unde lua masa, iar după aceea făcea 
un bridge cu - printre alţii - un negustor de diamante şi un 
director de bancă din Amsterdam, care urma să-l aducă în oraş 
pe la orele trei dimineaţa. 

Deci la ora aceea, şi chiar mai înainte, totul trebuia să fie 
terminat. 

Fefe Tiganul remarcase cât de preocupat era Van Heist seara 
trecută. Insistase să asiste împreună cu el la noul spectacol de 
la Aphrodite Club, „The New King-Kong”, în care un mulatru, 
împopoţonat cu o mască oribilă şi cu o piele de gorilă, viola, prin 
toate orificiile lor naturale, trei asiatice mici cu mutrişoare de 
copil. 

După reprezentaţie, în timpul căreia băuse deja destul, Van 
Heist îl luase pe Fefe în biroul lui de la primul etaj şi mai 
deschisese o sticlă aproape lăcrimând. 

— N-aş fi vrut asta pentru Cindy... Era o femeie bună pe 
vremuri... geloasă, dar bună... Acum şi-a pierdut minţile. Se 
îmbată şi vorbeşte verzi şi uscate... Li-Tyang spune că devine 
periculoasă... Şi Li-Tyang, nu-i aşa... el e patronul. 

Lucrul acesta. Fefe îl ştia de multă vreme şi de aceea, de 
peste două ore, se învârtea în vechiul oraş, de-a lungul canalelor 
venerabile, printre localuri pentru pederaşti, sex-shop-uri, vitrine 
cu prostituate şi cinematografe porcoase, în urmărirea unei 
femei care părea că nu se poate smulge din acel cartier care 
fusese toată viaţa ei. În barurile unde se oprea îndelung, 
obişnuiţii se îndepărtau de ea, ceea ce nu o împiedica pe Cindy 
să-i ia de-o parte în ciuda reticenţei lor şi să le povestească 
necazurile ei cu o voce pe care mânia şi chercheleala o făceau 
să deraieze. 

Şi apoi, în momentul în care Fefe începea să se convingă că 
va trebui să lucreze în grabă, prin surprindere, cu toate riscurile 
pe care le comporta acest lucru, ocazia căutată se ivi pe 
neaşteptate. 

Era vorba de un fel de depozit, transformat pe vremea aşa 
zişilor kabouter’ în colectiv comunitar şi care de atunci fusese 
recuperat de freaks şi de beatniks. Cindy clătinându-se puţin, 


> Marginali de tendinţă ecologist-anarhistă. (N.A.) 


intrase acolo după ce ezitase un moment, şi eleganța ei 
provocatoare, bijuteriile şi geanta de crocodil contrastau ciudat 
cu zdrenţele clientelei, conglomerat de băieţi şi fete, murdari, 
trişti şi abrutizaţi de drog. 

Fefe, care stătea cu prudenţă departe de tejghea, nu putu să- 
şi dea prea bine seama cum se iscase incidentul. Doi 
pachistanezi, care păreau să fie boşii localului, o luaseră pe 
Cindy de-o parte. O blocaseră între ei şi unul începuse să-i 
pipăie sânii în timp ce celălalt încerca să-i smulgă geanta. 

Cu dinţii strânşi, Cindy încercă să reziste, dar fusta strâmtă îi 
interzicea apărarea favorită: lovitura de genunchi în părţile 
sexuale. 

Féfé nu ezită. Împingându-i pe jegoşii din jurul lui, îl prinse de 
umăr pe unul din pachistanezi. 

— la să laşi puştoaica în pace, nespălatule! 

Celălalt se întoarse spre el şi Fefe îl lovi cu putere peste faţă. 
Surprins, cu gura plină de sânge, omul se dădu înapoi, în timp 
ce amicul lui dădea drumul femeii. Fefe nu-i lăsă timp să 
reacționeze. Îl lovi fulgerător în gât şi pachistanezul se prăbuşi. 
Totul durase numai câteva secunde. Clienţii făcuseră gol în jurul 
lor, îndepărtându-se cu expresii neliniştite şi lipsite de vlagă. 

Fără să aştepte reacţia celui de al doilea adversar, care de 
altfel nu părea dispus să reia lupta, Fefe o trase pe tânăra 
femeie spre ieşire. 

— Te aperi destul de bine, mustăciosule! murmură ea cu o 
voce încleiată. 

Fefe dădu nepăsător din umeri. 

— Negricioşii ăştia sunt toţi nişte pederaşti. 

Ea râse zgomotos şi îşi aranjă bluza cu o mână nesigură.. 

— Vorbeşti de pederaşti... Aproape că mi-au scos ţâţele afară! 

Râse iar, în timp ce Féfé îşi strecura braţul sub al ei. Cindy se 
uită la el cu ochii mijiţi. 

— Nu eşti de pe-aici... Dar cred că te-am mai văzut. 

Evident, în ciuda ameţelii, femeia îl remarcase de când tot o 
urmărea. 

— Zăbovesc un pic prin cartier. 

Ea dădu din cap. 

— Aşa-mi ziceam şi eu... 


O ducea, fără să pară, pe străduţele liniştite ce înconjurau 
Nieuw Markt, spre canalul ce se îndrepta spre port. Uneori se 
poticnea şi atunci se agăța de el înjurând cu glas scăzut: 

— Din pricina şnapsurilor astea puturoase, zicea ea. 

Apoi, după un moment, îl întrebă: 

— Cum te cheamă? 

— Fefe. 

— Eu sunt Cindy... femeia lui Van Heist... în fine, am fost... 
Pentru că ticălosul ăsta mi-a dat paşi... Da, mi-a dat paşi... îţi dai 
seama... 

Acum se aflau lângă cheiuri, înconjurați de o ceaţă călduţă, în 
mijlocul unei perspective sinistre formată din hangare fără 
ferestre, bazine pustii şi macarale gigantice asemănătoare cu 
nişte fantome. În văzduhul negru piuiau pescăruşii. 

Cindy vorbea întruna agăţată de braţul lui Fefe. 

— Să-mi facă asta mie... care am trudit totdeauna pentru el. 
La op'şpe ani făceam trotuarul pentru el... Şi am avut grijă de el 
când l-au găjbit pentru o spargere la Haarlem. Dar i-a venit 
rândul. Aşa cum îţi spun. O să-l termin... Da, domnule, o să-l 
termin şi pe el şi pe chinezoiul lui... Eu ştiu o grămadă de 
lucruri. 

Fefe o lăsa să vorbească, aproba dând din cap şi o conducea 
pe planul înclinat care ducea pe marginea unui bazin de 
andocare. 

Da, Li-Tyang avusese dreptate. Era mai mult decât urgent să 
se debaraseze de această târfă care vorbea verzi şi uscate şi 
reprezenta o primejdie gravă pentru organizaţie. De altfel, 
probabil că Van Heist vorbise cam mult faţă de ea... Van Heist 
care, în mod vizibil, se ramolea. 

Fefe Tiganul se gândea deja că Li-Tyang va avea nevoie de un 
om solid care să-i ia locul lui Van Heist. Un om care ar fi putut 
prea bine să fie Fefe Vitti... 

Cindy îşi continua confesiunea şi invectivele cu o voce din ce 
în ce mai moale. 

— „„.„Ticălosul... O curvă galbenă... Preferă o curvă galbenă 
unei femei ca mine... î 

Fefe privi în jurul lui. Totul era tăcut, pustiu. Intrerupse 
monologul însoţitoarei lui. 

— Oh! Ai văzut? 


Cindy întoarse capul şi Fefe Ţiganul îşi prăvăli muchea palmei 
peste gâtul ei. Tânăra femei se clătină, deja inconştientă. Fefe o 
tinu de mijloc şi trase corpul inert în umbra unei grămezi de 
pietre. 

Privi din nou în jur. În depărtare străluceau luminile 
cargourilor trase la descărcat, singurul semn al unei activităţi 
umane. 

Când se aplecă peste victima lui nemişcată, bărbatul avea 
faţa deformată de un rictus plin de sadism. Îi rupse cu febrilitate 
bluza, scoțând la iveală sânii grei, apoi îi sfâşie şi fusta. 

Cindy purta ciorapi lungi prinşi de un porțjartier şi un slip din 
dantelă de un roşu sângeriu. Fefe i-l smulse şi îşi descheie 
pantalonii. 

Undeva se porni pe neaşteptate o sirenă, şi violatorul tresări 
brusc, scăldat de sudoare. Toată excitaţia se topise într-o clipă 
şi se văzu nevoit să-şi redea el însuşi consistenţa virilităţii. 

Apoi se îndârji asupra ei cu o plăcere bestială. 

Trezită din leşin, Cindy se mişcă puţin, apoi, în sfârşit, dându- 
şi seama de violenţa la care era supusă, dădu din picioare şi 
scoase un strigăt de furie. 

Atunci Fefe îşi fixă mâinile în jurul gâtului fragil şi strânse cu 
toată forţa. Corpul femeii se întinse ca un arc. Un cartilagiu 
plesni sub degetele lui Fefe şi Cindy avu o tresărire violentă. 
Fefe fremătă din cap până în picioare în clipa în care cea de sub 
el îşi dădea ultima suflare. 

Un moment rămase acolo năucit, după care se ridică şi îşi 
încheie pantalonii. Nimic nu mişca în jurul lui, în afara 
pescăruşilor care zburau atingând uşor apa neagră a bazinului. 

Fefe îşi recăpătă suflul şi, metodic, scoase inelele de pe 
degetele cadavrului. Desfăcu apoi colierul din perle, dar trebui 
să rupă lobul urechilor ca să-i smulgă cerceii din aur. 

Lăsă geanta de crocodil lângă victimă, se mulţumi să ia banii 
din portofel, dar nu se atinse de actele de identitate. Era 
important ca victima să fie identificată chiar din clipa 
descoperirii crimei. 

Işi contemplă încă o dată opera. Lui Van Heist probabil că nu-i 
va plăcea felul în care făcuse treaba, dar pe Fefe îl durea în cot. 
Van Heist nu conta. Li-Tyang care era un om inteligent, va 
înţelege... 


Dădu din umeri şi se depărta cu un pas liniştit care răsună pe 
pavaj. 


x 
x x 


Pierre Griffon se trezi tresărind, stingherit de un vis rău. Se 
uită la ceas. Era trei dimineața. 

Stătu o clipă în cumpănă dacă să formeze numărul camerei 
pe care o avea Kikyo Learoy. 

Dădu din umeri. La ce bun! Tânăra femeie nu se întorsese la 
hotel toată după-amiaza. La orele cinci tot nu venise. 

Oricum, legătura firavă, stabilită între ei de un proiect de 
colaborare de la început atins de echivoc, se rupsese în 
dimineaţa aceea şi nu avea să se mai reînnoade. 

Pierre Griffon suspină şi se întoarse pe o parte. În cursul după- 
amiezii profitase de serviciile oferite de hotelul Hilton clienţilor 
lui pentru a expedia un telex divizionarului Charpin, în care îşi 
anunța vechiul prieten despre atitudinea aproape negativă a 
poliţiei olandeze ca şi propriul eşec în privința lui Roberto. 

Răspunsul scurt al divizionarului („Doar n-ai să abandonezi 
lupta”) A făcea să zâmbească, căci el era răsplata unei foarte 
lungi serii de reuşite. Dar era şi un zâmbet amar deoarece Pierre 
Griffon ştia prea bine că aceste succese nu-i vor aduce iertarea 
prezentului eşec. 

Şi gândul acesta îl chinui multă vreme înainte de a reuşi să 
adoarmă din nou. 


IX 


Menţionată în trei rânduri în ediţiile de dimineaţă. 

„Crima de la docuri” a fost anunţată cu titluri mari în ziarele 
care apăreau după-amiază. 

Faptul că victima fusese jefuită, lovită, violată şi sugrumată 
nu lăsa niciun dubiu anchetatorilor jandarmeriei Regale. Toate 
semnele indicau că era vorba de o crimă desfrânată comisă de 
un vagabond, un drogat sau un obsedat sexual. Numai un ziar 
cu tendinţe conservatoare implică fauna interlopă ce invada 
Amsterdamul şi ale cărei intrigi începeau să-i îngrijoreze pe 
cetăţenii serioşi. 

În schimb, toate ziarele puneau accentul pe interogatoriul 
fostului prieten al victimei, „un antreprenor de spectacole”, al 
cărui nume nu era menţionat. Acesta putea să dovedească cu 
uşurinţă că în momentul crimei se afla la La Haye şi părăsise 
localul poliţiei absolvit de orice bănuială. 


Cel care îi anunţă drama fu Boris Kalinin. Roberto tocmai se 
întorcea la mica cafenea dintr-o plimbare lungă care îl dusese 
până la cheiurile Amstelului. 

— l-au făcut de petrecanie lui Cindy, sergente, zise el simplu, 
arătându-i ziarele. 

Niciun muşchi nu-i tresărise pe faţa lui Roberto și Boris fu 
puţin surprins de această nepăsare. 

— Ai auzit... repeta el. Au lichidat-o pe puştoaică. 

— Da. Am auzit. Nu sunt surd. 

Nu voia să lase să se vadă, dar vestea morţii lui Cindy îl lovea 
mai mult decât şi-ar fi imaginat. Petrecuseră doar câteva ore 
împreună şi profitase de singurătatea şi de confidenţele ei, dar 
ea nu era nimic pentru el. Abia dacă o amintire pe care avea s-o 
uite repede. Totuşi asta era cauza care îi provoca o remuşcare 
neaşteptată; era conştient că şi el contribuise la tristul ei 
destin... Poate că, dacă ar fi acceptat ieri propunerile 
comisarului, această nenorocită care nu cunoscuse decât faţa 
odioasă a existenţei ar mai fi trăit şi acum... 


Boris îl privea fără să spună nimic, obişnuit cu dispoziţiile lui 
taciturne, apoi Roberto ridică capul. 

— Am fost să recunosc poziţia, zise el cu vocea pe care o 
avea altădată când se afla în fruntea oamenilor lui. Un braţ mort 
al râului, cu linii de cale ferată în spate. Depozite. Fără vecini în 
imediata apropiere. Şlepul e singur în colţul acela, exact la 
distanţa legării de mal. Există o pasarelă. 

Boris dădu din cap. 

— Ai văzut pe cineva, sergente? 

— Nu. Dar asta nu înseamnă nimic. Nu mi-am băgat nasul 
prea aproape. Dăm peste ei în noaptea asta... Mai exact-pe la 
sfârşitul serii. 

Boris se miră. 

— De ce nu pe la trei dimineaţa, sergente? La ora aia tipii trag 
la aghioase, ştii prea bine. 

— D'aia, răspunse Roberto cu un râs aspru. Dacă tu ştii, ştiu şi 
ei. Dar nu se vor aştepta la nimic pe la orele unsprezece... 

Boris Kalinin stătea tăcut, aproape surprins de gândurile care 
îi apăreau insidios în minte. Vieţuia aici, uitat şi liniştit, cu un 
mic local din care trăia, cu femei când avea chef şi cu pivniţa 
plină de rachiu de ienupăr. Şi apoi Baraka, sau Roberto cum i se 
spunea acum, sosea pe nepusă masă, cu gânduri de răzbunare 
şi de moarte, şi asta era destul pentru a se arunca fără să 
gândească în plin necunoscut, un necunoscut care îl putea duce 
la închisoare sau la cimitir. 

Roberto îi ghici gândurile. Se uită ţintă la el. 

— Te chinuieşte ceva sau te-a lăsat curajul? zise el. 

Boris se scutură, puţin ruşinat că lăsase să i se ghicească 
gândurile. 

— Nici una, nici alta, sergente. Mă gândeam doar că viaţa e 
ciudată uneori. 

— Mada! Ei bine, ar trebui să scrii o carte despre asta. Până 
atunci va trebui să faci rost de material. Eu n-am nimic. Mi-ai 
spus că e posibil. 

— Bineînţeles... Dar până diseară e prea puţin timp. 

— Cu atât mai bine, asta va evita „ciripirile”. Şi pe urmă, eşti 
legionar, descurcă-te. 

— Am înţeles, sergente. 


Ezită puţin, pentru că fusese învăţat să nu discute niciodată 
un ordin. Totuşi, având în vedere împrejurările deosebite, se 
crezu îndreptăţit să adauge: 

— Tu ştii ce ai de făcut Baraka. Dar am impresia că numai în 
doi n-o să fie chiar o veselie. 

Roberto râse scurt. 

— Ştiu, zise el. Vom fi trei. 


* 
x x 


Era cald, oribil de cald. O căldură apăsătoare, sufocantă. O 
căldură care puțea a catran. O căldură pe care o vedeai vibrând 
în aerul limitat al cabinei... Cel puţin lui Kikyo Learoy i se părea 
că o vede vibrând în faţa ochilor ei înroşiţi. 

Îşi trecu limba peste buze. Erau uscate şi crăpate. Nu ştia 
exact unde se află. Poate că pe un vas, din cauza mirosului acru 
de catran şi al freamătului imperceptibil care, din când în când, 
agita podeaua pe care era lungită, cu picioarele legate şi 
mâinile încătuşate la spate, în faţa unui enorm radiator electric 
înroşit. Făcea eforturi disperate să lege între ele firele 
evenimentelor, să regăsească înlănţuirea împrejurărilor, pentru 
a afla cum ajunsese acolo unde se afla acum. Dar totul era 
zadarnic. O întreagă parte a existenţei sale se cufundase într-o 
ceaţă vecină cu coma. Memoria nu o mai ajuta şi nu-i mai 
rămăseseră decât câteva frânturi de amintiri neclare. 

Faţa furioasă a lui Van Heist... Ploaia de lovituri... Bătrânul 
chinez care o trăgea după ei cu toată rezistenţa opusă de ea... 

Poate că acel bătrân cu faţa lui de broască ţestoasă îi dăduse 
să respire ceva. Poate, dar ea nu ştia. Îşi amintea doar că îşi 
recăpătase cunoştinţa, că era chinuită de o senzaţie de greață 
în acel cuptor, în faţa acelui radiator, sub becul acela gol care 
răspândea o lumină gălbuie. 

Pe frunte i se formaseră picături mari de sudoare, care se 
împreunau de-a lungul sprâncenelor, ca apoi să alunece încet pe 
nasul mic până la comisura buzelor, unde erau vânate de vârful 
limbii. 

Kikyo Learoy simţea că îi este sete. Murea de sete şi i se 
părea că are corpul complet deshidratat de căldura sufocantă. 

Probabil că urinase sub ea cât timp fusese inconștientă, dar 
acum avea impresia că nu mai avea în corp nicio picătură de 


lichid, că însuşi sângele i se transformase într-o lavă 
clocotitoare. 

Nu mai băuse de... Nu ştia de când nu mai băuse... cu 
excepţia ultimului lucru înghiţit - acea ceaşcă de cafea neagră 
cam acră, înainte de a cobori să-l întâlnească pe Pierre Griffon în 
holul de la Hilton. 

Kikyo Learoy încercă să-şi stăpânească mintea, dar gândurile i 
se destrămară ca un fum, ca o ceaţă... Griffon... Probabil că era 
neliniştit... se întreba unde e... ce face... Echipa de la Staff 
Number Two, instalată lângă frontiera germană, probabil că 
aştepta şi ea veşti. 

Strânse din dinţi. Legăturile de la glezne îi întrerupeau 
circulaţia şi îi provocau mâncărimi insuportabile. Avea impresia 
că îi pocneşte capul. Gemu: 

— De băut... 

Strigă: 

— De băut! 

Urlă: 

— De băut! 

Dar vocea era înăbuşită de spaţiul îngust şi nu se întâmpla 
nimic. Nimic... Şi apoi, în ceața roşie care plutea în faţa privirii ei 
distinge vag silueta bătrânului chinez cu faţă de broască 
țestoasă. Se aplecă asupra ei... Are un pahar în mână. l-l 
strecoară între buze. 

Kikyo Learoy bea... Şi imediat se sufoca şi scuipa, cu cerul 
gurii în flăcări, căci nu e apă, ci o fiertură de ar ei. 

Chinezul se strâmbă de râs. 


* 
x x 


Comisarul Griffon petrecuse o zi îngrozitoare. Pe la sfârşitul 
dimineţii se reîntorsese la sediul poliţiei şi solicitase o nouă 
convorbire cu comisarul Van Zwendel. 

Acesta îl primise, dar de data asta într-un birou unde trona un 
omuleţ rigid, îmbrăcat în cenuşiu, - îi fusese prezentat drept 
„domnul consilier Jacobs” - a cărui fizionomie îi păru lui Pierre 
Griffon la fel de agreabilă ca cea a unui predicator mormon într- 
un western-spaghetti. 

Fără să se arate mai călduros decât cu ocazia primei lor 
întâlniri, Van Zwendel catadicsi de data asta să comunice 


omologului său francez dosarele cu privire la Li-Tyang unde, cu 
o răbdare de insectă, olandezul strângea cele mai mici detalii 
despre activitățile cunoscute ale chinezului şi ale celor 
consideraţi* complicii săi. 

— În cele din urmă ne va cădea în mână, zise el după ce 
aruncă o privire rapidă spre consilierul Jacobs, ţeapăn ca un 
ţăruş. Oamenii aceştia sunt vicleni, şi tocmai fiindcă sunt vicleni, 
până la urmă vor face o prostie. lar poliţia are o mare 
superioritate faţă de delicvenţi şi criminali: ea are timpul de 
partea ei. 

Pierre Griffon era de altă părere. Pentru el timpul nu servea 
numai în sens unic, iar reţelele de prostituție şi de droguri care 
erau lăsate astfel să se constituie şi să se organizeze, de cele 
mai multe ori supravieţuiau chiar şi celor care le organizaseră. 
Dar comisarul Van Zwedel nu înţelegea acest gen de obiecţie. 

— Vedeţi, continua el, fosta amantă a lui Van Heist a fost 
asasinată noaptea trecută. Natural, Van Heist are un alibi 
imbatabil, iar jandarmeria a ajuns la concluzia unei crime 
comise de un vagabond sadic... Dar consilierul Jacobs este, ca şi 
mine de altfel, convins că Van Heist, dacă nu este executorul 
fizic al crimei, este „executorul ei moral”. Logic, această crimă 
odioasă nu este decât spre profitul lui, făcând să dispară o 
veche amantă stingheritoare, geloasă, furioasă, care se îmbăta 
frecvent şi fără îndoială cunoştea multe lucruri despre 
activizările ilegale ale fostului ei prieten. De altfel, de la o vreme 
vorbea mult prea mult. 

Pierre Griffon avu impresia că se prăbuşeşte din nori. 

— Dar, zise el, dacă cunoaşteţi toate aceste detalii, şi ţinând 
cont de felul expeditiv în care lucrează banda lui Li-Tyang, nu se 
putea să nu ştiţi că această femeie era în pericol! 

Van Zwendel îl privi fără să clipească. 

— Ştiam, zise el. 

Pierre Griffon nu mai înţelegea. 

— Dumnezeule mare, atunci trebuie făcut ceva! exclamă el. O 
femeie abandonată, geloasă şi flecară valorează aur într-o 
afacere ca a voastră! Ar fi trebuit s-o protejaţi în mod discret, la 
nevoie să-i puneţi un ştrengar în braţe! Cred că aveţi şi voi 
inspectori tineri care plac femeile coapte, ce dracu! La noi... 

Consilierul Jacobs, care până atunci păstrase o tăcere plină de 
semeţie, se ridică brusc. 


— Nu ne aflăm în Franţa, domnule, zise el cu tonul unui 
virtuos dezgustat. Aici poliţia nu se coboară până acolo încât să 
întrebuinţeze aceste metode degradante. Noi avem o altă 
morală! 

Pierre Griffon simţi că se face stacojiu, dar reuşi, cu greu de 
altfel, să se stăpânească. In acea ţară prezenţa lui nu era decât 
tolerată şi nu avea niciun mijloc, în afara directei de stânga, să-l 
împiedice pe acest fanfaron - cu gura unui fals martor al lui 
Jehova - să-şi verse veninul şi insultele. Se ridică. 

— Recunosc că morala are calităţile ei, zise el cu un ton suav 
şi gândindu-se la Gribovici. Eu însă prefer eficacitatea. 

Consilierul Jacobs avu aerul că nu înţelege şi, cu un semn din 
cap, îi indică lui Griffon că convorbirea lor se oprea aici. 

Van Zwendel ezită o secundă, apoi îl conduse pe comisar 
până la uşa biroului. 

În prag îi şopti: 

— Aţi înţeles? Nu toată lumea are interes aici să-l vadă pe Li- 
Tyang  întrerupându-şi activitățile... Am mâinile legate... 
Dumneata, nu. 

Pierre Griffon părăsi sediul poliţiei muşcându-şi uşor buzele. 
Trăise destul de multă vreme ca să ştie că virtutea exprimată 
sus şi tare nu este adesea decât ipocrizie şi că Tartuffe nu 
murise. 

Dar orizonturile deschise de jumătăţile de confidenţe făcute 
de colegul lui olandez nu erau deloc îmbucurătoare. Pentru a 
doua oară Van Zwendel îi dădea mână liberă. Avea mâinile 
libere... Dar ce să facă? 

Încă nu rezolvase această problemă când ajunse la Apollo 
Hilton şi află că Kikyo Learoy tot nu se înapoiase la hotel... Fără 
să ştie prea bine pentru ce, şi poate pur şi simplu pentru că 
aflase că banda lui Li-Tyang tocmai comisese o nouă crimă, 
această absenţă îl îngrijora. 

Natural, i se putea găsi numeroase explicaţii, dintre care cea 
mai raţională era că tânăra femeie s-ar fi dus după noi 
instrucţiuni la şefii serviciului ei care, dacă înţelesese el bine, 
aveau un reprezentant în Germania. 

Totuşi se simţea stingherit şi parcă puţin izolat şi pierdut în 
acea ţară căreia nu-i înţelegea nici limba, nici moravurile. 

Îşi petrecu deci după-amiaza în cameră, în faţa unui televizor 
la care se uita fără să-l vadă. Recomandase la recepţie să-i facă 


imediat legătura în cazul unor comunicări telefonice. Dar cu 
fiecare oră ce se scurgea, speranţa că Roberto se va răzgândi 
devenea din ce în ce mai iluzorie. 

Mult după ora cinei - e adevărat în acea ţară se cina devreme 
- telefonul tot nu sunase şi Kikyo Learoy tot nu se întorsese. 

După orele opt Griffon se hotări să coboare la bar, dar chiar în 
clipa în care deschidea uşa sună telefonul. 

Se repezi şi smulse receptorul de pe suport. Recepţionera i se 
adresă în engleză dar înţelese că cineva îl aştepta în Salonul 
Ruyter. 

Pierre Griffon se năpusti spre ascensor. 


Roberto, cu capul puţin retras între umeri, se plimba printre 
fotoliile şi mesele joase. Când apăru comisarul, Roberto merse 
direct spre el şi Pierre Griffon remarcă imediat o schimbare în 
fizionomia lui. Trăsăturile ferme trădau un fel de hotărâre 
disperată pe care polițistul o mai văzuse la cei care credeau că 
nu au ce să mai piardă. 

Griffon simţi o satisfacţie brutală şi egoistă. Se produsese 
ceva nou şi Roberto se răzgândise. 

Bărbatul se opri şi-l privi pe Griffon drept în ochi. 

— La Villejuif aveai coaiele tari, comisare, zise el fără altă 
introducere. Le mai ai şi azi? 

Luat prin surprindere de asprimea şi grosolănia întrebării, 
Pierre Griffon avu o uşoară tresărire. 

— Da, zise el după o uşoară ezitare. În fine, aşa cred. 

Roberto nu clipi. 

— Aşa îmi ziceam şi eu, spuse el. Atunci ascultă-mă. Dar nu-i 
vorbesc curcanului. 

— Aşa mi s-a părut şi mie, Albin, zise Griffon cu un mic 
zâmbet. 

Celălalt dădu din umeri şi continuă: 

— Intenţionez să i-o plătesc lui Li-Tvang imediat, împreună cu 
amicul meu. Dar în doi... Şi pentru că eşti interesat, îţi propun să 
fim trei. 

Pierre Griffon se văzu nevoit să facă un efort pentru a-şi 
ascunde sentimentele. 

— E răspunsul tău la propunerea mea de ieri? întrebă el cu un 
ton neutru. 

— Da. 


În mintea lui Pierre Griffon, gândurile cele mai contradictorii 
dansau o sarabandă nebună... Roberto îi oferea pe tavă ocazia 
de a termina o dată pentru totdeauna cu traficantul asasin, şi 
asta în momentul în care Van Zwendel îi dădea, verbal şi pe 
ascuns, mână liberă... Pe de altă parte, asta însemna să-şi aroge 
un drept de justiţiar pe care nu-l avea în mod natural. În ultima 
vreme, un ofiţer de poliţie belgian, fusese arestat pentru că în 
serviciul lui călcase cam prea mult în picioare legalitatea... 
Acceptând propunerea lui Roberto risca să fie băgat la puşcărie. 

Interlocutorul său îi ghici mai mult sau mai puţin gândurile. 

— Ştii bine că e singura soluţie, zise el cu o voce aspră. Chiar 
din punctul dumitale de vedere, care nu e şi al meu. Ai luat 
legătura cu cei de-aici? Nu se vor mişca. Aştia sunt negustori. 
Dacă tolerează târfele şi drogurile, o fac pentru că până la urmă 
câştigă mult mai mult de pe urma lor. 

Griffon nu răspunse. Ceea ce-i spunea Roberto era 
confirmarea, mai brutală, a ceea ce-i şoptise Van Zwendel. Dar 
nu se putea face vinovat de un asasinat, chiar dacă viitoarea 
victimă era ea însăşi un asasin. 

— Merg cu tine, zise el în cele din urmă. Dar cu două condiţii: 
eu conduc manevra şi dau un telefon cuiva. 

Faţa lui Roberto se întunecă. 

— Am greşit având încredere în dumneata, zise el cu un ton 
amar. Vei anunţa poliţia. 

— Nu poliţia,. Albin, răspunse Griffon. Ci un curcan... Doar un 
curcan greoi... aşa cam ca mine. 

Roberto se uită la el cu o ironie de gheaţă. 

— Natural, eşti funcţionar. ţi asiguri o acoperire. 

Griffon începu să râdă. 

— Prostule! Pe tine te acopăr! Şi mă întreb şi eu pentru ce! 
Deci? 

Roberto se uită în jurul lui de parcă nu remarca decât falsul 
lux standardizat al hotelului unde se aflau şi avu impresia 
ciudată că această discuţie era complet deplasată şi fără nicio 
importanţă. 

— Nu ştii unde să-l găseşti pe Li-Tyang, murmură el cu o voce 
ezitantă. Fără mine-nu poţi face nimic. 

— Asta e mai bine şi pentru tine, replică Griffon. 

Roberto rămase o clipă tăcut, apoi se hotări brusc. 


— Bine, zise el. Fiindcă suntem de acord, nu mai e cazul s-o 
lungim. Ai luat masa? 

— Nu, zise Griffon. 

— Cu atât mai bine. Dacă ne alegem cu un glonţ în burtă e 
mai bine să avem maţele goale. 

Griffon dădu din cap. 

— Ştiu. Am fost şi eu militar. 

— Da? zise Roberto cu un glas interesat. Unde? 

— Divizia a Il-a de infanterie marocană... Am trecut Rinul la 
31 martie. 

— Înţeleg. Cred că a fost greu. 

— Puțin... (Griffon ridică capul.) Mergem? 

Roberto îşi lăsase maşina - mai bine spus cea a lui Boris - în 
parcarea de la Hilton. 

Pe drum, ca să rupă tăcerea care risca să devină jenantă, 
Griffon vorbi de războiul „lui” în Armata întâia franceză şi 
Roberto de operaţiunile „sale” în munţii algerieni. Povestiră cu 
atâta aprindere, încât la sosire aproape că uitaseră de 
preocupările momentului. 

Fostul legionar închisese cafeneaua şi avu o tresărire când 
văzu cu cine se întoarce prietenul lui. 

— Ce faci cu curcanul ăsta? bombăni el cu o ostilitate 
nedisimulată. 

— N-ai grijă, zise Roberto. Ne cunoaştem de douăzeci de ani. 
Ne va servi drept acoperire. 

Şi făcu prezentările: 

— Boris, din prima Divizie Străină... Griffon, din Marocană... 

Cele două unităţi se urau în mod „cordial”, aşa că Boris se 
strâmbă dar se mai destinse puţin. 

— Nu e chiar cine ştie ce, bombăni el. Dar oricum e mai bine 
aşa. 

Şi întoarse spatele fără să socotească utilă vreo altă 
precizare. 


* 

Boris Kalinin îşi gară maşina - un Opel albastru, un model deja 


învechit - în porțiunea lungă de umbră proiectată de zidul fără 
ferestre ale unui depozit, aproape la colţul unei străzi pustii 


care, după ce însoţise un moment liniile de cale ferată, cotea 
brusc în direcţia Amsterului. 

Aşezat pe bancheta din spate, Pierre Griffon se aplecă între 
Roberto şi Boris cercetând cu privirea împrejurimile. Ceea ce 
vedea era peisajul clasic şi mohorât al periferiilor marilor oraşe, 
unde lumina rarelor felinare înalte arunca pete gălbui, mai mult 
lugubre decât liniştitoare. 

Pe aceeaşi parte a râului, maşinile treceau una după alta pe 
un chei care înainta puţin deasupra apei, dar nu se auzea niciun 
zgomot. Mai în depărtare, cerul reflecta un halou neclar. Un 
miros marin vag, de peşte şi de umezeală, te ducea cu gândul la 
navele care nu trăgeau niciodată la acel mal. 

— Mergi până la colţ, şopti Roberto. 

Boris făcu întocmai. De unde se aflau acum, Griffon putea să 
zărească masa întunecată a şlepului, un fel de gabară mare, cu 
un ruf masiv care ocupa aproape în totalitate puntea şi un post 
mic în partea din spate. 

Roberto se întoarse spre comisar. 

Griffon se uită la cadranul luminos al ceasului. 

— Aşteptăm puţin zise el. Încă mai e multă circulaţie pe 
partea cealaltă. 

Mai adineauri, după multe dificultăţi, reuşise să obţină, de la 
polițistul de serviciu, numărul de acasă al comisarului Van 
Zwendel. Îl informase rapid despre proiectul lui. lar olandezul îl 
asigurase că va veni la faţa locului cu o maşină de patrulare şi 
doi inspectori din serviciul lui şi că va fi gata să intervină... 
Roberto, care urmărise conversaţia de la celălalt receptor, nu 
făcuse nicio remarcă, ceea ce, într-un anumit sens, îl neliniştise 
oarecum pe Pierre Griffon. 

Pe chei trecu o maşină, precedată de fasciculul orbitor al 
farurilor. Lumina mătură o clipă şlepul şi se reflectă pe 
geamurile postului, apoi totul reintră în umbră. 

— Haideţi! hotărî Griffon. 


* 

Răsuflând sacadat, Kikyo Learoy îşi simţea inima agitându-se 
cu turbare în piept. Avea ochii roşii şi umflaţi, iar puţinul lichid 
ardeiat înghiţit adineauri îi incendia şi acum esofagul şi o ardea 
ca un acid. 


Cădura era insuportabilă şi avea impresia că era total 
deshidratată. Tot corpul anchilozat o durea. Din când în când i 
se părea că e pe punctul de a-şi pierde cunoştinţa, dar arsurile 
care îi răscoleau stomacul o reţineau la limita leşinului. In 
sfârşit, după un timp pe care nu era în stare să-l evalueze, uşa 
cămăruţei se deschise şi apăru bătrânul chinez. 

Omul, fără să scoată o vorbă, se aplecă asupra ei şi îi desfăcu 
cu minuţiozitate legăturile care îi strângeau gleznele, apoi, cu o 
lovitură de picior în coaste, o făcu să înţeleagă că trebuia să se 
ridice. 

Kikyo se sculă cu stângăcie. Sângele care îi circula din nou 
liber prin pulpe îi provoca furnicături insuportabile. Se poticni, 
incapabilă să se ţină pe picioare. 

Cu un gest brutal chinezul o ridică în picioare, trăgând de 
cătuşe astfel încât metalul să-i rănească încheietura mâinilor, 
apoi o împinse înainte. 

Se văzu nevoit să o susţină ca să poată urca o scară îngustă, 
şi în cele din urmă îi făcu vânt înainte cu brutalitate, fiind gata s- 
o facă din nou să-şi piardă echilibrul. 

Kikyo Learoy îşi reţinea cu mare greutate un tremur nervos. 
Schimbarea de temperatură fusese atât de bruscă încât se 
înfiorase şi clănţănea din dinţi de parcă ar fi intrat într-o cameră 
frigorifică... 

Îşi muşcă buzele. Nu era o cameră frigorifică, ci o încăpere 
lungă şi joasă, aproape goală, ce putea să fie ruful unui mare 
şlep, căci în plafon se aflau panurile a două mari tambuchiuri. 
Doi bărbaţi o priveau în tăcere. 

Unul era brunet, tipul mediteranean, cu nişte mustăţi mari şi 
negre, şi se prefăcea că îşi curăţă unghiile cu un cuţit cu o lamă 
lungă şi subţire. Celălalt, aşezat într-un fotoliu de bambus cu 
spătarul în formă de evantai, era un asiatic. Avea faţa puţin cam 
grasă şi nasul mic al chinezilor din sud. Zâmbea şi se juca 
nepăsător cu un mic revolver plat cu mânerul din material 
plastic, pe care îl recunoscu imediat ca fiind al ei. 

Geanta se afla la picioarele bărbatului, lângă o servietă mare 
din piele neagră. Gândul că îşi depusese paşaportul şi hârtiile 
personale într-un compartiment cu cifru, la recepţia de la Hilton, 
era pentru Kikyo un fel de luminiţă liniştitoare. Dacă tăcea, 
temnicerii ei n-ar fi putut s-o identifice. Dar putea să tacă multă 
vreme? 


Chinezul se uita la ea, perfect nemişcat, cu excepţia mişcării 
uşoare a degetului pe piedica armei. 

Kikyo Learoy privise şi studiase suficient acea faţă blajină în 
diferite fotografii existente în arhivele de la Narcotic Bureau ca 
să nu aibă nici cea mai mică îndoială. 

Se afla faţă în faţă cu misteriosul Li-Tyang, emanaţie a nu mai 
puţin misteriosului grup financiar asiatic pe care nimeni nu-l 
identificase cu adevărat. Fără să vrea, simţi cum i se crispează 
muşchii. Din clipa în care se hotărâse să lucreze în serviciile 
paralele ale unei poliţii antidrog, ştia că risca ca într-o zi să se 
afle într-o astfel de situaţie. Dar dacă acceptase pericolul, 
scadenţa i se păruse totdeauna că trebuie să fie îndepărtată. 
Dacă sângele vechilor luptători niponi care îi curgea prin vine o 
făcea să accepte inevitabilul fără să tremure, ascendenţa celtică 
o împingea să se revolte că era atât de repede confruntată cu 
un pericol grav. 

Li-Tyang se uita întruna la ea cu ochii lui mici şi mijiţi. 

— Nu ştiu cine eşti, murmură el cu o voce blândă şi puţin 
peltică. Dar pot să-ţi spun că ai fost o imbecilă. Ai intrat la mine 
spunând că ai fost recomandată de un mort. Pentru că Paul 
Callari a murit, şi ştiu foarte bine lucrul acesta deoarece a fost 
omorât din ordinul meu. 

Kikyo Learoy simţi că păleşte. Li-Tyang îşi accentua zâmbetul. 

— Văd că ai înţeles, zise el, ce înseamnă sinceritatea mea 
pentru tine. Nu vei pleca vie de pe această ambarcaţiune, dar îţi 
las să alegi între două moduri de a muri. Sau vorbeşti imediat, şi 
prietenul meu aici de faţă îţi va trage un glonţ în ceafă... Sau te 
încăpăţânezi. Şi în cazul acesta... 

Se aplecă, apucă o servietă din piele neagră şi scoase din ea 
un speculum de oţel cromat. 

— Te rog, dă-mi cuşca, Féfé, zise el. 

Mustăciosul se duse să deschidă o mobilă joasă şi se întoarse 
ţinând în mână o cuşcă de plasă deasă în care se agita un 
şobolan negricios, ai cărui ochi mici şi roşii străluceau cu 
ferocitate. 

Kikyo se înfioră. Li-Tyang reluă cu un glas suav: 

— In acest caz vom face acest şobolan să intre în pântecele 
tău cu ajutorul acestui mic instrument. Natural că bietul animai 
va dori să-şi recâştige libertatea şi nu va avea altă posibilitate 
decât deschizându-şi un drum... Cu dinţii... Va începe prin a 


sfâşia uterul, apoi va roade intestinele. Dar asta nu se va 
petrece foarte repede, aşa că vei avea tot timpul să vorbeşti. 
Căci vei vorbi. Din nefericire va fi prea târziu pentru tine. Fiindcă 
nu mai putem să tragem afară şobolanul, înţelegi... 

Chinezul râse scurt şi scrâşnitor, apoi se întoarse spre Fefe 
Ţiganul a cărui faţă se crispă de o excitație sadică. 

— Dezbrac-o, zise el! Să nu pierdem timpul! 

Încremenită de o oroare imensă, Kikyo Learoy rămase 
nemişcată, dar simţea că raţiunea i se clatină. Când Fefe o 
apucă de braţ şi îi strecură lama cuţitului în răscroiala rochiei, 
avu impresia că în creier i se rupe ceva şi scoase un urlet 
neomenesc. 


* 

Strigătul se gâtui brusc şi tăcerea înghiţi parcă ultimele 
ecouri. 

Pierre Griffon tresări. Cei trei bărbaţi se uitară unul la altul. 
Ascunşi pe jumătate de parapetul cheiului, cei trei discutau cu 
glas scăzut despre cea mai bună metodă de surprindere a 
adversarului, când, înăbuşit de grosimea rutului, urletul îi 
încremenise brusc, cu inima strânsă de o angoasă absurdă. Toţi 
făcuseră cunoştinţă cu câmpurile de luptă şi cu strigătele 
provocate răniților de durerea fizică.. Dar cel pe care tocmai îl 
auziseră trăda altceva decât durerea - o spaimă, o groază care 
îţi îngheţa sângele în vine. 

— Dumnezeule mare! făcu Roberto. O femeie! 

Fără nimic care să-i justifice gândul, mintea lui Pierre Griffon 
fu traversată de imaginea tinerei Kikyo Learoy, dar era ceva 
imposibil. Totuşi se ridică pe jumătate. 

— Asta schimbă totul, zise el arătând spre pasarela metalică 
care lega şlepul de mal. De data asta pornim. Dar fără prostii! 

Roberto nu-l mai asculta. Zburase peste parapet şi înainta 
deja pe pasarelă. Pierre Griffon şi fostul legionar îl urmară, dar 
cu mai puţină agilitate. 

Începuse să sufle un vânt uşor şi luna apăru deasupra 
acoperişurilor. Pierre Griffon remarcă culoarea ei roşie şi simţi 
cum i se strânge inima... Astrul, prezisese Kikyo cerea sânge. 

Roberto sări pe puntea şlepului cu câţiva metri înaintea 
tovarăşului lui. Un chinez bătrân ieşi din post ca împins de un 


arc. Avea în mână un pistol cu surdină şi pe faţa ridată i se 
putea citi o mare surpriză. 

Purtat de elan, Roberto îl izbi pe chinez în plină cursă şi, cu o 
lovitură, schimbă direcţia armei chiar în clipa în care bătrânul 
apăsa pe trăgaci. Se auzi un soi de tuşit discret şi glonţul se 
pierdu pe undeva. 

Dar între timp se apropiase şi Boris. Fără să ezite, colosul îl 
apucă pe chinez de mijloc şi îl aruncă în râu, mai înainte ca 
Pierre Griffon să-l poată opri. Omul scoase un strigăt slab, 
imediat înăbuşit de apa neagră care îl acoperi. 

Pierre Griffon luă de jos pistolul cu surdină în vreme ce 
Roberto, după ce îi şoptise câteva cuvinte lui Boris, se strecura 
pe bordură, de-a lungul marelui ruf. Era o armă stânjenitoare, 
dar în caz de nevoie Griffon prefera s-o folosească mai curând 
pe aceea decât pe a lui. 

Totul se petrecea cu o mare rapiditate şi, aproape fără să 
vrea, Pierre Griffon admira siguranţa şi economia de mişcări a 
tovarăşilor lui. Erau nişte animale de pradă ce luptaseră multă 
vreme umăr la umăr şi care regăseau din instinct gesturile de 
altădată. 

Abia dispăruse Roberto după colţul rufului că Boris aşeză în 
faţa uşii joase o petardă de carieră. 

— Adăposteşte-te, şefule! îi strigă fostul legionar. 

Deodată ţâşni o flamă mică care dispăru cu repeziciune. Boris 
făcu un salt într-o parte şi se lipi de scândura acoperişului, 
forțându-l pe Griffon să-l imite. 

Aproape imediat încărcătura explodă cu un fulger de foc şi o 
deflagraţie mai mult surdă decât răsunătoare. 

Fumul încă nu se împrăştiase şi Boris se şi repezise spre 
păstratul de lumină scos la iveală de uşa smulsă. 

— Acoperă-mă! strigă el. 

Griffon îl urmă cu pistolul în mână. Aerul mirosea a explozibil 
şi a praf de puşcă, iar acest amestec special de mirosuri 
declanşă în el, prin intermediul mecanismului complex al 
memoriei, o serie întreagă de amintiri pe care le crezuse 
adormite în meandrele creierului. 

Apoi izbucni o împuşcătură care îi risipi fantasmele. 

La drept vorbind, comisarul Griffon nu putu să-şi mai 
reamintească exact scena şi nu păstră în minte decât imagini 


caleidoscopice şi impresii atât de confuze cât şi precise, aşa 
cum îţi rămân după un coşmar. 

O încăpere lungă cu tavan jos... Un bărbat îndoit înainte care 
nu era altul decât Fefe Ţiganul şi care ţinteşte cu un revolver... 
Kikyo Learoy, cu capul pe spate, cu hainele sfâşiate şi cu o 
lungă tăietură sângerândă care îi bara sânii goi... Kikyo Learoy 
pe care un bărbat pe care aproape că nu reuşea să-l vadă o 
ţinea lipită de el, ca un scut, proptindu-i în gât lama unui cuţit... 
Boris Kalinin cu capul făcut zob de un glonţ, rostogolindu-se pe 
jos şi întâlnindu-şi moartea care îl aştepta de la ultima luptă... 
Un şobolan care chiţăie într-o cuşcă de fier. 

Griffon făcu un salt într-o parte şi trase din instinct, aproape 
surprins că nu aude zgomotul detunăturii. Fefe Vitti se roti în 
loc, dădu drumul la armă şi căzu cu picioarele secerate. 

O fracțiune de secundă păru că totul încremeneşte. Kikyo 
Learoy scoase un strigăt şi Pierre Griffon zări sub braţul tinerei 
femei gura neagră a unui pistol ce urca spre el, iar el stătea 
nemişcat, cu impresia că îşi trăieşte clipa din urmă pentru că nu 
putea să tragă fără s-o lovească pe eurasiatică... 

Apoi se auzi zgomotul neaşteptat al unui geam care se 
sparse, o cascadă de cioburi strălucitoare, şi Roberlo ţâşni din 
acoperişul rufului sărind prin tambuchi. 

Bărbatul care o ţinea pe Kikyo făcu o mişcare vrând să se 
îndepărteze şi Griffon recunoscu faţa crispată a unui asiatic... 
„Li-Tyang” gândi şi ridică arma, dar nu a avut timp să apese pe 
trăgaci, căci Roberto, cu un singur gest, îşi înfipse pumnalul 
între omoplaţii chinezului... Kikyo Learoy încercă să fugă şi se 
împiedică. 

Roberto, cu faţa chinuită de groază, se repezi urlând: 

— Boris! Dumnezeule! Boris! 

Afară se auzi deodată sirena poliţiei care se apropia. 

Pierre Griffon îl apucă pe Roberto de umăr, îl trase de pe 
cadavrul prietenului său şi îl împinse spre uşa spartă. 

— Şterge-o, îi zise el cu o voce pe care nici el nu şi-o mai 
recunoştea, şterge-o... Ai plătit prea mult! 

Şi rămase acolo, în timp ce Roberto dispărea în noapte, 
strângând-o la piept pe Kikyo Learoy care plângea domol pe 
umărul lui. 

În cuşcă, şobolanul cu ochii roşii scotea strigăte mici şi 
tânguitoare... 


X 


— Natural, zise Pierre Griffon, „colegii” olandezi erau cam 
furioşi... 

Trecuseră opt zile şi comisarul, întors de la Amsterdam cu 
trenul de noapte, se afla în biroul divizionarului Charpin care, cu 
sprâncenele  încruntate, îşi răsucea mustăţile. In spatele 
ferestrelor înalte strălucea soarele. 

— Da, continuă comisarul schiţând un zâmbet. Şi am văzut cu 
ochii mei cum erau gata-gata să mă bage la închisoare. Fostul 
legionar Boris Kalinin murise, iar Li-Tyang şi-a dat duhul când a 
ajuns la spital, fireşte, fără să fi spus ceva. 

Paul Charpin pipăi după ochelari pe marginea biroului. 

— Te-am prevenit, bombăni el. 

Griffon nu luă în seamă întreruperea. 

— Din fericire, continuă el, există un bilanţ... Mai întâi Van 
Zwendel a descoperit pe şlepul lui Li Tyang aproape o sută de 
kilograme de heroină pură, deja pusă în punguţe şi gata pentru 
distribuire... După aceea, Fefe Vitti - cadorisit de mine cu un 
glonţ în şold a vorbit... Două zile mai târziu, Van Heist a fost luat 
în primire la frontiera germană şi a mărturisit şi el, băgând în 
cofă câteva personalităţi „interesate din punct de vedere 
financiar” în dublu trafic cu fete şi droguri. Erau amestecați 
chiar şi nişte funcţionari ai poliţiei... Toată treaba asta începuse 
să atârne greu pentru olandezi, aşa că au preferat să tragă cu 
buretele peste „iniţiativa” mea. Mai ales că Interpolul şi Narcotic 
Bureau i-au cam scuturat puţin. 

Paul Charpin se uită la prietenul lui fără blândeţe excesivă. 

— Nu ştiu cum reuşeşti să ieşi din treburile astea cu... 
urechile întregi, zise el. Dar adevărul e că ieşi! Picard-Lesecq a 
primit o comunicare din partea americanilor. Ne mulţumeşte 
pentru ajutorul dat agentului lor Kikyo Learoy şi îţi transmite 
personal numai elegii. L-a uns l-a inimă pe Picard-Lesecq. 

Griffon izbucni în râs. 

— Vezi bine că metodele mele nu sunt rele! 

— Nu toţi sunt de aceeaşi părere... în toată povestea asta nu 
spui nicio vorbă despre Roberto. Ştii că judecătorul de instrucţie 


l-a inculpat pentru uciderea lui Paul Blache şi conta pe 
olandezi... 

— Tocmai, îl întrerupse Pierre Griffon, vârându-şi mâna în 
buzunar cu un aer detaşat. Îţi aduc înapoi mandatul. Înţelegi, l- 
am primit prea târziu. 

Paul Charpin ridică încet capul şi îşi privi prietenul drept în 
faţă. 

— L-ai primit prea târziu, ai? 

Pierre Griffon dădu din umeri. 

— Ei da... Se mai întâmpla şi astfel de lucruri... Şi apoi, cred 
că nu-i displăcea micuţei Kikyo. l-a salvat viaţa şi chiar ceva mai 
mult. Atunci americanii i-au propus să-l spele de toate păcatele 
la ei în ţară. l-au oferit un contract în serviciul lor antidrog. 
Părerea mea e că probabil a acceptat... în orice caz, el şi Kikyo 
au plecat împreună în Statele Unite. Să ştii că formează un 
cuplu drăguţ. 

Divizionarul tăcu un moment, apoi îşi încreţi mutra de buldog 
cu un aer arţăgos. 

— Da, l-ai lăsat s-o şteargă. lată ce-ai făcut! Şi acum 
judecătorul de instrucţie se va ţine de coada mea! 

Pierre Griffon nu-şi feri privirea. 

— Exact, zise el. L-am lăsat s-o şteargă, şi nu numai că fără el 
n-aş mai fi stat azi în faţa ta să-ţi povestesc mica mea istorie... 

— Atunci de ce? 

Griffon schiţă un zâmbet. 

— Am să-ţi spun, Paul. Pur şi simplu pentru că prefer să-l ştiu 
anchetator în America decât puşcăriaş aici. Explicaţia te 
satisface? 

Comisarul divizionar clătină din cap resemnat. 

— N-ai să te schimbi niciodată, zise el. 


